Vaccine jehumaa dhekolhah vaahaka dhakkanee heyluntherikan kudavumun: Dr.Niyasha - vNews.mv\nވެކްސިން ޖެހުމާ ދެކޮޅަށް ވާހަކަދައްކަނީ ހޭލުންތެރިކަން ކުޑަވުމުން: ޑރ.ނިޔާޝާ\nޒަމްޢަތު އަޙްމަދު ވަޙީދު 13 August 2019, 15:53\nރާއްޖޭގައި ފަހަކަށް އައިސް ވެކްސިން ޖެހުމާ ދެކޮޅަށް ބައެއް މީހުން ވާހަކަދައްކަނީ ހޭލުންތެރިކަން ކުޑަވުމުން ކަމަށް ގަބޫލުކުރައްވާ ކަމަށް އައިޖީއެމްއެޗްގެ ސީނިއަރ ކޮންސަލްޓެންޓް ޑރ. ނިޔާޝާ އިބްރާހިމް ވިދާޅުވެއްޖެެއެވެ.\nވީނިއުސްއަށް ދެއްވި ބަސްދީގަތުމެއްގައި ޑރ. ނިޔާޝާ ވިދާޅުވީ، ވެކްސިން ޖަހައިގެން ކޮންމެ އަހަރަކު3މިލިޔަން ފުރާނަ ސަލާމަތްކުރެވުން މިއީ މިހާތަނަށް އެއްވެސް ބޭހަކުން ވެފައި ހުރި ކަމެއް ނޫން ކަމަށެވެ.\nރާއްޖޭގައި ވެކްސިންޖެހުމަށް ބޭނުންނުވާ ބައެއް މީހުން ބުނަނީ ވެކްސިނަކީ ރައްކާތެރި އެއްޗެއް ނޫން ކަމަށެވެ. މިކަމަށް ރައްދުދެއްވައި ޑރ. ނިޔާޝާ ވިދާޅުވީ އިންސާނަކު ހަދާ އެއްވެސް އެއްޗެއް އެއީ ސަތޭކަ ޕަސެންޓް ރައްކާތެރި އެއްޗެއް ނޫން ކަމަށެވެ. ހަމަ އެހެންމެ ކޮންމެ އިންސާނަކީވެސް ތަފާތު މީހެއް ކަމުން، ވެކްސިންވެސް އަދި އެހެނިހެން އެއްޗެއްސާވެސް އިންސާނުން ނުގުޅުމަކީ އެކަށީގެންވާ ކަމެއް ކަމަށެވެ.\nއިންސާނުން ހަދާފައިވާ ކޮންމެ އެއްޗަކީވެސް އޭގެ ސައިޑް އިފެކްޓްތައް ހުންނާނެ އެއްޗެހިކަން ފާހަގަކުރައްވަމުން ނިޔާޝާ ވިދާޅުވީ ވެކްސިނަކަށްވުރެ މާގިނަ ސައިޑް އިފެކްސްޓް ޕެނަޑޯލުގައި ނުވަތަ ޕެރެސެޓްމޯލްގައި ހުންނަ ކަމަށެވެ. އެހެންކަމުން ވެކްސިން ޖަހައިގެން ދިމާވާ ކުދި ކުދި ކަންތައްތަކަށްވުރެ ވެކްސިނުން ލިބޭ ފައިދާ ބޮޑުކަން ދުނިޔޭގައި ހަދާފައިވާ ދިރާސާތަކުން ފެންނަން އެބަހުރި ކަމަށެވެ.\nރާއްޖޭގައި ވެކްސިންޖަހާތާ 40 ވަރަށް އަހަރު ވެފައިވާއިރު ގިނަ ބަލިތަކެއް ނައްތާލެވިފައިވާކަން ފާހަގަކުރައްވާ ޑރ. ނިޔާޝާ ވިދާޅުވީ ވެކްސިން ޖެހުމުގެ ރޭޓްވެސް މި ސަރަހައްދާ ބަލާއިިރު ރާއްޖެ ރަގަޅުކަން ފާހަގަކޮށްލެވޭ ކަމަށެވެ. ނަމަވެސް އެންމެ ފަހުން ހެދި ސާރވޭއިން ރާއްޖޭގެ 8 ޕަސެންޓް ކުދިން އެއްވެސް ގޮތަކަށް ވެކްސިން ނުޖަހާ ކަމަށާއި މިއީ ވަރަށް ބޮޑު ބިރުވެރިކަމެއް ކަމަށް އައިޖީއެމްއެޗްގެ ސީނިއަރ ކޮންސަލްޓެންޓް ޑރ. ނިޔާޝާ އިބްރާހިމް ވިދާޅުވިއެވެ.\n"މިއީ މިހާރު ނައްތާލެވިފައިވާ ބަލިތައް އަލުން އައުމުގެ ފުރުސަތު އޮތް ކަމެއް. އެކަން އެމެރިކާފަދަ ހުޅަނގުގެ ގައުމުތަކުންވެސް އެބަފެންނަމުންދޭ، ވެކްސިން ނުޖަހާތިބި ކުދިން ގިނަވުމުގެ ސަބަބުން. ރާއްޖެއަކީ ހިމަބިލި، ޕޯލިޔޯ، ރުބެއްލާ ފަދަ ބަލިތައް ނައްތާލެވިފައިވާ ގައުމެއް. ނަމަވެސް މިފަދަ ގޮތަކަށް ދިމާވުމުން މި ބަލިތައް އައުން އެކަށީގެންވޭ''ޑރ ނިޔާޝާ ވިދާޅުވިއެވެ.\nމިފަހުގެ ޑޮކްޓަރީ ފަރުވާގެ ތެރެއިންވެސް ވެކްސިނަކީ މުޅި ދުނިޔޭގައިވެސް އެންމެ ފާހަގަކުރެވޭ ކާމިޔާބު އެއް ވަސީލަތްކަން ޑޮކްޓަރުން ފާހަގަކުރެއެވެ.


Adhabee harakaaiythakun baithubaazee uvemun dhanee keevve? - Hali News\nހުރާ ސްކޫލް ބެލެނިވެރިން ބައިތުބާޒީ ކުރަނީ: ފޮޓޯ ސޯޝަލް މީޑިއާ\nއަދަބީ ޙަރަކާތްތަކުން ބައިތު ބާޒީ އުވެމުންދަނީ ކީއްވެ؟\n17 January 2021, 19:51\nހަނދާނަށް އަންނަނީ މާޒީއެވެ. ސްކޫލުގައި އަދަބީ ޙަރަކާތްތަކުގައި ބައިވެރިވަމުން ދިޔަ ދުވަސްތަކެވެ. އޭގެ ތެރެއިން ވެސް އެންމެ ފޯރީގައި ބައިވެރިވަމުން ދިޔަ އެއްކަމަކީ ބައިތުބާޒީ ކުރުމެވެ. ފިސާރި ޖޯޝާއެކު އަދަބީ ވިންދު ޖަހާ ހިތަކާ އެކުގައެވެ.\nބިސްމީގެ ބަރަކާތުން އަޅު ފަށްޓަމޭ ބައިތުބާޒީ ކުރަން\nވިސްނުމަށް ގިނަބައިތުތައް ގެނުވާށީއޭ އާމީން ކިޔާ\nމިއީ ބައިތުބާޒީ ފަށަން އޭރު އާންމުކޮށް ބޭނުންކުރާ ބައިތެވެ. މި ބައިތު އެކަނި އަޑު އިވުނަސް މިހާރުވެސް ގައިން ހީބިހި ނަގައެވެ. ހިތް ޝައުގުން ފުރިދެއެވެ. އަދަބިއްޔާތުގެ މީރުކަމުގެ ރަހަ އިހުސާސް ކުރެވެއެވެ. ނަމަވެސް އެއީ މާޒީއެވެ.\nދިވެހިރާއްޖޭގެ ސުކޫލުތަކުގެ އަދަބީ ޙަރަކާތް ތަކުގައި ބައިތުބާޒީ ކުރާތަނެއް މިހާރަކު ނުފެނެއެވެ. ސަބަބަކީ ކޮބައި ކަމެއެއް ނޭނގެއެވެ. ނަމަވެސް އަޅުގަނޑުމެން ކުޑައިރު ރަށްރަށުގެ ސުކޫލު ތަކުގަޔާއި މާލޭގެ ސުކޫލު ތަކުގައިވެސް ދިވެހި އަދަބީ ޙަރަކާތްތަކުގައި ބައިތުބާޒީ ހިމަނާފައި ވެއެވެ. އަދި މިއީ ކުދިން ވަރަށް ފޯރި އާއި ޝައުގުވެރިކަމާއެކު ބައިވެރިވާ ޙަރަކާތެކެވެ.\nމަދުން ނަމަވެސް ރާއްޖޭގެ ރަށްރަށުގެ ސުކޫލުތަކުގައި ބައިތުބާޒީ މުބާރާތްތައް ބާއްވާކަމަށް ވެއެވެ. ނަމަވެސް މާލޭގެ ސުކޫލު ތަކުގައި ބައިތުބަޒީ ކުރުން ހުއްޓާލިތާ ދުވަސް ގަނޑެއްވެއްޖެއެވެ. އެހެންނަމަވެސް ބައިތުބާޒީ ކުރާހިތްވާ ދަރިވަރުން މިހާރުވެސް ސުކޫލުތަކުގައި ތިބޭނެކަން ޔަޤީނެވެ. މިކަމަށް ހެކި ލިބޭ ކަމެއް ވަރަށް ފަހުން އަޅުގަނޑަށް ފެނުނެވެ.\nއަޅުގަނޑު ފާއިތުވި އަހަރުގެ ޑިސެންބަރު މަހު ރާއްޖޭގެ ރަށެއްގައި ޗުއްޓީ ހޭދަކުރީމެވެ. އަޅުގަނޑު ހުރި ގެއަކީ އާއިލާގެ ވަރަށް ގިނަ ކުދިން އައިސް ކުޅިވަރު ކުޅެ ހަދާ ގެއެކެވެ. މި ގޮތަށް އައިސް އުޅޭ ކުދިން ކެރަމް އާއި ރާޒުވާފަދަ ކުޅިވަރުތައް ކުޅެ ހަދައެވެ. އަދި ވަރަށް ގިނައިން ބަސްބާޒީ ކުޅެއެވެ. އޭގެ އިތުރަށް އަރަތް ކިޔުމާއި އޭކާކު ކިޔާ ކުޅިވަރެއް ވެސް ކުޅެއެވެ. މި ފަދަ ކުޅިވަރުތައް ކުޅެމުންގޮސް އެއްދުވަހަކު ކުއްޖަކު އެދުނީ ބައިތުބަޒީ ކުރާށެވެ. ނަމަވެސް ބައިތުބާޒީ ކުރަން އެނގޭ އިތުރު އެހެން ކުއްޖަކު ނެތުމުން އެއްވެސް ކުއްޖަކު މިކަމަކާ އެއްބަހެއް ނުވިއެވެ. ބައިތުބާޒީ ކުރަން ބޭނުންވި ކުއްޖާ މާޔޫސް ވުމުން އަޅުގަނޑު އޭނާއާއެކު ބައިތުބާޒީ ކުރުމަށް އެއްބަސް ވެއްޖައީމެވެ. އެދުވަހު އޭނާ ޖޯޝުން ފުރިފައިވާ ވަރަށް ގިނަ ރީތި ބައިތުތައް ކިޔާލިއެވެ. ނަމަވެސް ބައެއް ބައިތުތައް ކިޔަންފަށާފައި ހަނދާން ނެތިގެން ހުއްޓާލަން ޖެހެއެވެ.\nއޭގެ އަނެއްދުވަހު މި ކުއްޖާ އައީ ޅެންތަކެއް ލިޔެފައިވާ ފޮތެއް ހިފައިގެނެވެ. އެދުވަހު ވެސް އޭނާ ބޭނުންވީ ބައިތުބަޒީ ކުރާށެވެ. ވަރަށް ގިނައިރުވަންދެން ފޫހި ކަމެއްނެތި ފޮތް ބަލައިގެން އޭނާ ބައިތުކިޔަމުން ގެންދިޔައެވެ. މިކަމުން އެނގުނީ ދަރިވަރުން އަދިވެސް ބައިތުބަޒީއަށް ޝައުގުވެރި ވާކަމެވެ. ނަމަވެސް އަދަބީ ޙަރަކާތުން މިބައި އުނި ވެގެން މި އުޅެނީ ކީއްވެގެން ކަމެއެއް ނޭނގެއެވެ. އަޅުގަނޑު މި ކުއްޖާއާ ވާހަކަ ދައްކާލުމުން އެނގުނީ އޭނާ ކިޔަވާ ސްކޫލުގައި ބައިތު ބާޒީ މުބާރާތްތައް ބާއްވާ ކަމެވެ. އަދި އޭނާ އެ މުބާރާތް ތަކުގައި ބައިވެރިވާކަމަށް ވެސް ބުންޏެވެ.\nއަސަރުގަދަ ބައިތުތައް އޭގެ ރާގުގައި ކިޔުމުން ހިތަށް ފިނިކަން ލިބެއެވެ. ހިތްހަމަޖެހުން ލިބެއެވެ. ފޯރި އާދެއެވެ. ބައިތުބާޒީ ކުރާތަން ބަލާ އަޑު އެހުމަކީ ވެސް ވަރަށް ގިނަ ދިވެހިން މިހާރުވެސް ޝަޢުގުވެރި ވާކަމަކެވެ. އެހެންކަމުން މަދަރުސާތަކުގެ އަދަބީ ޙަރަކާތްތަކުގައި ބައިތުބާޒީ އުނިކުރަންވީ ކީއްވެހެއްޔެވެ؟ އަލުން މި އަދަބީ ޙަރަކާތް ދިރުވައި އާލާކުރުން ރަނގަޅެއް ނޫން ހެއްޔެވެ؟


vnews - Barack Obama aai Michelle ge rasmee thasveeru aanmuhnah dhahkaalaifi\nބަރާކް އޮބާމާއި މިޝޭލްގެ ރަސްމީ ތަސްވީރު އާންމުންނަށް ދައްކާލައިފި\nބަރާކް އޮބާމާ އަދި މިޝޭލްގެ ރަސްމީ ތަސްވީރު އިފްތިތާހުކުރަނީ\nއެމެރިކާގެ ކުރީގެ ރައީސް ބަރާކް އޮބާމާއާއި އަނބިކަނބަލުން މިޝޭލް އޮބާމާގެ ރަސްމީ ތަސްވީރު އާންމުންނަށް ދައްކާލައިފި އެވެ.\nއެމެރިކާގެ ކުރީގެ ރައީސުންގެ ރަސްމީ ތަސްވީރުތައް ކުރެހުމަކީ އެ ގައުމުގެ އާދަކާދައިގެ ތެރޭގައި ހިމެނޭ ކަމެކެވެ.\nމި ތަސްވީރުތައް ބަހައްޓާފައި ހުންނަނީ ވޮޝިންޓަން ޑީސީގައި ހުންނަ ސްމިތްސޯނިއަން އިންސްޓިޓިއުޓްގެ ނެޝަނަލް ޕޯޓްރެއިޓް ގެލެރީގަ އެވެ.\nމި ދެ ތަސްވީރު ރަސްމީކޮށް އިފްތިތާހުކޮށްފައިވަނީ ހޯމަ ދުވަހު ސްމިތްސޯނިއަންގެ ނެޝަނަލް ޕޯޓްރެއިޓް ގެލެރީގައި ބޭއްވި ހާއްސަ ރަސްމިއްޔާތެއްގައި އޮބާމާއާއި މިޝޭލް އެވެ.\nބަރާކް އޮބާމާގެ ރަސްމީ ތަސްވީރު\nއޮބާމާގެ ރަސްމީ ތަސްވީރު ކުރަހާފައިވަނީ މަޝްހޫރު އާޓިސްޓެއް ކަމަށްވާ ކެހިންޑޭ ވައިލީ އެވެ. އޭނާއަކީ އެމެރިކާގެ ކަޅު ނަސްލުގެ މީހުންގެ ތަސްވީރުތައް ކުރެހުމުގައި މަޝްހޫރުކަން ހޯދާފައިވާ ފަރާތެކެވެ. އަދި އޭނާގެ ކުރެހުންތަކުގައި ތާރީހީ ކަންތައްތައް ދައްކައިދިނުމަށް ވަރަށް ބޮޑު އިސްކަމެއް ދެއެވެ. އެކަމަކު އޮބާމާގެ ފޮޓޯއިން މިފަދަ ކަންތައްތަކެއް ފެންނާކަށް ނެތެވެ. ނަމަވެސް މި ތަސްވީރުން ފެންނަ ކޮންމެ އެއްޗަކީ އޮބާމާއާއި ވަރަށް ގާތް ގުޅުމެއް އޮތް އެއްޗެކެވެ.\nތަސްވީރުން ފެންނަ މާތަކަށް ބަލާލާއިރު މީގެ ތެރެއިން އެއް މަލަކީ ޗިކާގޯގެ ރަސްމީ މަލެވެ. ޗިކާގޯ އަކީ އޮބާމާ ސިޔާސީ މައިދާނާއި ގުޅިވަޑައިގަތް ތަނެވެ. މީގެ އިތުރުން ތަސްވީރުން ފެނިގެންދާ ޖޭސްމިން މަލުން ރަމްޒުކޮށްދެނީ އޮބާމާ ކުޑައިރު ދިރިއުޅުއްވި ހަވާއީ އެވެ. އަދި އެފްރިކަން ބްލޫ ލިލީ އަކީ އޮބާމާގެ ބައްޕަ، ބަރާކް އޮބާމާ ސީނައަރ އަކީ ކެންޔާ ރައްޔިތެއް ކަން ރަމްޒުކޮށްދޭ މަލެވެ.\nބަރާކް އޮބާމާ، އޭނާގެ އަނބިކަނބަލުން މިޝޭލްގެ ރަސްމީ ތަސްވީރު ބައްލަވާލައްވަނީ\nއޮބާމާގެ އަނބިކަނބަލުން މިޝޭލްގެ ތަސްވީރު ކުރަހާފައިވަނީ މަޝްހޫރު ކުރެހުންތެރިޔާ އޭމީ ޝެރާލްޑް އެވެ.\nމި ތަސްވީރުން ފެނިގެންދަނީ މިޝޭލް ހުދާއި ކަޅާއި އަދި އަޅި ކުލަ ހިމެނޭ ހެދުމެއް ތުރުކުރައްވައިގެން އިންނަވާ ތަނެވެ. އަޅިކުލައަކީ އޭމީގެ ގިނަ ކުރެހުންތަކެއްގައި އާންމުކޮށް ފެންނަ ކުލައެއްކަން ފާހަގަކޮށްލަން ޖެހެ އެވެ.\nތަސްވީރުން ފެނިގެންދާ ހެދުން ފަރުމާކޮށްފައިވަނީ މަޝްހޫރު ފެޝަން ޑިޒައިނަ މިޝޭލް ސްމިތް އެވެ. މި ދެ ތަސްވީރު މިހާރު ވަނީ ސްމިތްސޯނިއަންގެ "އެމެރިކާސް ޕްރެޒިޑެންޓްސް" އެގްޒިބިޝަން ނުވަތަ އެމެރިކާގެ ކުރީގެ ރައީސުންގެ ތަސްވީރުތައް ބަހައްޓާފައިވާ މައުރަޒުގައި އާންމުންނަށް ދައްކާލަން ބަހައްޓާފަ އެވެ.


ޙަޤީޤީ ޙާދިސާ: ދޮށީ އަނބިމީހާއަށް ސިއްރުން ދެއަންތބަށް ކައިވެނިކުރި އަންހެނަކަށް ލިބުނު ހިތްދަތިކަން ދުނިޔެއަށްވުރެ ބޮޑުވި ގޮތުގެ ވާހަކަ-\nއަޅުގަނޑު ސްކޫލުން ނިމުނުތަނާހެން އަމިއްލަ ކުންފުންޏަކުން ވަޒީފާއެއް ލިބުނެވެ. ވަޒީފާގައި އަޅުގަނޑު މަސައްކަތްކުރަމުންދިއައީ ވީހައި ރަނގަޅަކަށެވެ. އަންހެނަކަށް ޢާންމުގޮތެއްގައި ވަޒީފާގައި ހޭދަނުކުރެވޭހައި ގިނަ ވަގުތު މަސައްކަތުގައި ހޭދަކުރަމެވެ. ނަތީޖާއެއްގެ ގޮތުން ވަރަށް އަވަހަށް ޕްރަމޯޝަނެއްވެސް ލިބުނެވެ.\nކުންފުނީގެ ވެރިއަކީ ޒުވާނެކެވެ. އޭނާ އަޅުގަނޑާއިމެދު ބެހެއްޓި ގާތްކަން ބޮޑުވަމުން އައިސް ލޯތްބަށް ބަދަލުވިއެވެ. އަދި ކައިވެނިވެސް ކުރެވުނެވެ. ކައިވެނިކުރީ ރާއްޖެއިން ބޭރުގައި ދެއަތްބަށެވެ. އެއްވެސް ލިޔުމެއް އަޅުގަނޑަކަށް ނުދެއެވެ. ބެހެއްޓީ އޭނާގެ އަތުގައެވެ. އަޅުގަނޑު ގާތުގައި ބުނީ ދުވަސްކޮޅަކަށް ކައިވެނި ސިއްރުކުރަން ބޭނުންވާކަމަށެވެ. އެއީ ކުއްލިއަކަށް ދޮށީ އަނބިމީހާއަށް އަނގަން ބޭނުންނުވާތީ ކަމަށެވެ.\nއަޅުގަނޑަކީ އެހައިތަނަށް ލޯބީގެ އެއްވެސް ތަޖުރިބާއެއް ލިބިގެންހުރި އަނހެނެއް ނޫނެވެ. އެހެންކަމުން އޭނާ ބުނިހައި ވާހަކައެއް އަޅުގަނޑު ޤަބޫލުކުރީމެވެ. ފަހުން ކުރިމަތިވެދާނެ މައްސަލައަކަށް ވިސްނަންވެސް ނުއެނގެއެވެ.\nމައްސަލަ ކުރިމަތިވީ ކައިވެންޏަށް3ވަނަ އަހަރުއެވެ. ބަލިވެއިނުމުންނެވެ. ފިރިމީހާ ބޭނުންވީ ދަރިފުޅު ވައްޓައިލާސެވެ. އެކަމަށް ދެކޮޅުހެދުމުންނެވެ. އެހިސާބުން އަޅުގަނޑު ވަރިކުރީއެވެ. ވަޒީފާއިންވެސް ވަކިކުރީއެވެ.\nވިހެއުމުން ފަޟީޙަތްވީ އަޅުގަނޑެވެ. ކައިވެނިކުރިކަމުގެ އެއްވެސް ހެއްކެއް ދެއްކެން ނެތުމުން ދަރިފުޅުވީ ބައްޕައެއް ނެތް ކުއްޖަކަށެވެ. އެކަމާއި ކިތަންމެ ވަރަކަށް ދެރަވެ ހިތާމަކުރިނަމަވެސް ކުރެވޭނެ އިތުރުކަމެއް ނެތުމުން ކެތްތެރިވީމެވެ.\nއަޅުގަނޑު ދެއްކި ވާހަކަ އެދުވަހު ޤަބޫލުކުރީ މައިންބަފައިން އެކަންޏެވެ. އެމީހުން އަޅުގަނޑަށް ހިތްވަރުދިނެވެ. އަދި ފަހުން އުފާވެރިކަން ލިބޭނެ ކަމަށާއި ތަޤްވާވެރިއެއްގެ ގޮތުގައި ދުނިޔޭގައި އުޅޭނަމަ ދެރަގޮތެއް މެދުވެރިނުވާނެކަމަށްބުނަމުން ގެންދިއައެވެ. އަޅުގަނޑަށްޓަކައި ހެޔޮދުޢާކޮށްދިނެވެ.\nވިހާގަދަވުމުން ވަޒީފާއެއް ހޯދީމެވެ. އެއީވެސް ހަމަ ރަނގަޅު މުސާރައެއް ލިބޭ ވަޒީފާއެކެވެ.\nދަރިފުޅުގެ ޢުމުރުން5އަހަރުވީތަނާ އެއްދުވަހަކު ހަވީރު ދަރިފުޅުގެ ބައްޕަ އަޅުގަނޑުމެން ހޯދަން ގެއަށް އައެވެ. ބުނީ މިއައީ އަނބިމީހާ ވަރިކޮށްފައި އަހަރެންނާއިއެކު ދިރިއުޅެން ކަމަށެވެ. ކައިވެނިކުރަން ބޭނުންކަމަށެވެ. އަދި އަނބިމީހާ ވަރިކުރަންޖެހުނު މައްސަލަތައް ކިޔައިދޭން ފެށުމުން އަޅުގަނޑު ބުނީމެވެ.\n"ތިއައިން އެއްވެސް ވާހަކައެއް އަޑުއަހަން މުހިންމެއް ނޫނެވެ. ހަމައެކަނި އެންމެ ކަމެއް ކޮށްލައިދޭށެވެ. ދަރިފުޅުގެ އުފަންދުވަހުގެ ސެޓުފިކެޓްގައި ދަރިފުޅުގެ ބައްޕަގެ ނަން ޖަހައިލަދޭށެވެ. އަހަރެންގެ ހުރިހާ އުންމީދުތަކެއްވެސް ގުޅިފައިވަނީ ދަރިފުޅާއިއެވެ."\nއަޅުގަނޑުމެންނަށް ކައިވެނިކުރެވިފައި އޮތީ އެޤައުމުގެ ސަރުކާރު ޤަބޫލުކުރާ އުޞޫލުތަކުގެ ތެރެއިންކަމަށްވުމުން އޭނާ ވަރަށް ގިނަ މަސައްކަތްތަކެއް ކޮށްގެން އެކަން ކާމިޔާބުކުރެވުނެވެ. ނަމަވެސް ބޮޑުޖުރުމަނާއެއްވެސް ދައްކަން ޖެހުނެވެ. އެދުވަސްވަރު އެކަންކަން އޮތް ގޮތުން އެކަން ކާމިޔާބުކުރެވުނު ނަމަވެސް މިހާރު އެފަދަ ކަމެއް މެދުވެރިވެއްޖެނަމަ ކަންކަންވާނެ ގޮތެއް އަޅުގަނޑަކަށް ނޭނގެއެވެ. މިދެއްކުނީ މީގެ 25 ވަރަކަށް އަހަރު ކުރީގެ ވާހަކައެކެވެ.\nއަޅުގަނޑު ދެވަނަ ފަހަރަށް އޭނާއާއި ކައިވެނިކުރީމެވެ. ނަމަވެސް އެކުގައި ދިރިއުޅޭނެ ހިތްވަރެއް ނުލިބުނެވެ. ބަލިވެ އިނދެ ފިރިއެއްގެ ބޭނުން އެންމެ ބޮޑުވި ދުވަހު އަޅުގަނޑާއިމެދު ކަންކަންކުރިގޮތުން، ޚާއްޞަކޮށް ދަރިފުޅުގެ ކަންތަކުގައި ލިބުނު ބަދުނާމް ބޮޑުކަމުން ހަމަ އެކުގައި ނޫޅެވުނީއެވެ. އެހެންވެ ހަމަ އާދޭސްކޮށްގެން ވަރިވީއެވެ. މިހާރުގެ ފިރިމީހާއަކީ ދެވަނަ ފިރިމީހާއެވެ.\nއަޅުގަނޑުގެ ޙަޔާތުގައި ދިމާވި މިކަންކަން ޙިއްޞާމިކުރީ މިބާވަތުގެ ފިރިހެނުންގެ މަޅިގައި ޖެހި ސިއްރުން މިހާރުވެސް ކައިވެނިކުރާތީއެވެ. މިއަހަރުވެސް އަޅުގަނޑަށް އެނގިގެން މިފަދަ ގޮތަކަށް ކައިވެނިކުރި ދެއަންހެނަކު ވަނީ ވަރަށް ނިކަމެތިޙާލުގައި ޖެހިފައެވެ. އެހެންކަމުން ބުނެލަން ބޭނުންވަނީ ބޭނުންނަމަ ދެއަންތބަށް ކައިވެނިކުރުމަކީ މައްސަލައެއް ނޫނެވެ. އެކަމުން ރަޙްމަތެއްވެސް ލައްވަވައިފާނެއެވެ. ނަމަވެސް ސިއްރުން ކައިވެނިނުކުރާށެވެ.\nދޮށީ އަނބިމީހާގެ ރުހުން ހޯދަން ދީނުގައި ނެތުމަކީ އޭނާއަށް ސިއްރުން ކައިވެނިކުރުމަކީ ރަނގަޅުކަމަކަށްވާނެ ސަބަބެއް ނޫނެވެ. އެފަދަ ކަމެއްކުރާއިރު ވިސްނައިލާށެވެ. ތިމާގެ ފިރިމީހާ ތިމާއަށް ސިއްރުން ދެވަނަ އަންތބަކު ހޯދައިފިނަމަ ތިމާއަށް ކުރާނެ އަސަރާއިމެދުގައެވެ. އަޅުގަނޑަށް އެދުވަހު އެކަންކަން ނުވިސްނުނީ އެއްވެސް ތަޖުރިބާއެއް ނެތުމުންނެވެ.\nއެކަމުގެ ވޭން މިވަނީ އިންތިހާއަށް އުފުލަންޖެހިފައެވެ. ވީމާ މިވާހަކަތައް މިއަދުނޫހުގެ ކިޔުންތެރިންނަށް ޙިއްޞާ މިކުރީ ހިތްދަތިކަން އިންތިހާއަށް އުފުލަންޖެހުނު އަންހެނަކަށްވާތީއެވެ. އަޅުގަނޑު ބުނާނީ އަޅުގަނޑަށް އެކަންކުރެވުމުން ލިބުނު ހިތްދަތިކަން މުޅި ދުނިޔެއަށްވުރެވެސް އަޅުގަނޑަށް ބޮޑުވިކަމަށެވެ. ގަންނަން ޖެހުނު ލަދުވެސްމެއެވެ.


Zuvaanunnah haassa dharuheh\nޝައިހް އިލްޔާސް ހުސައިން\nޒުވާނުންނަށް ހާއްސަ ދަރުހެއް\nދީނީ އިލްމުވެރިޔާ ޝައިޚް އިލްޔާސް ހުސައިން ދަރުހެއް ދެއްވަނީ ---\n"ތިބާ ﷲ އާ ދުރުކޮށްލީ ކޮން ކަމެއް ހެއްޔެވެ؟" މި މައުޟޫއަށް ޝައިހް އިލްޔާސްގެ ހާއްސަ ދަރުހެއް ބޭއްވުމަށް ނިންމައިފި އެވެ.\nއިސްލާމިކް މިނިސްޓްރީން އިންތިޒާމުކޮށްގެން ބާއްވާ މި ދަރުސް އޮންނާނީ އަންނަ ހުކުުރު ދުވަހުގެ ރޭ 20:30 ގައި އިސްލާމީ މަރުކަޒުގެ ޖަލްސާ ކުރާ ހޯލްގައެވެ.\nދީނީ އިލްމުވެރިޔާ އިލްޔާސް ހުސައިން ވިދާޅުވީ މި ދަރުހަކީ ހާއްސަކޮށް ޒުވާނުންނަށް ވަރަށް މުހިންމު މެސެޖްތަކެއް ލިބިގެންދާނެ ދަރުހެއް ކަމަށެވެ. މި ދަރުސްގައި ތިމާ ﷲ އާ ދުރުކުރާ ކަންކަމާއި، ވަސީލަތްތައް އަދި އެކަންކަމަށް މަގުފަހިކުރާ ކަންކަމުގެ ތަފްސީލް ޝައިޚް ދެއްވާނެ އެވެ. އަދި ހަޔާތް ބާޖަވެރި ކުރުމަށް ކުރެވިދާނެ ކަމަށް އެތައް ކަމެއްގެ ފިލާވަޅު ލިބިގެންދާނެ ކަމަށް އިލްޔާސް ވިދާޅުވިއެވެ.\n"ވީމާ ވީހާވެސް ގިނަ ޒުވާނުން މި ދަރުސް އަޑުއެއްސެވުމަށް ވަޑައިގަތުމަކީ ވަރަށް ބޮޑު އެދުމެއް. އިންޝާﷲ މި ދަރުސް އަޑު އަހައިފިނަމަ އެއީ އެ ޒުވާނަކަށް އެތައް ހެޔޮ ކަމަކަށް މަގު ހުޅުވި، އިސްލާހުވުމަށް ލިބޭ ފުރުސަތަކަށް ވެގެންދާނެ." އަވަސްއާ ވާހަކަދައްކަވަމުން އިލްޔާސް ވިދާޅުވިއެވެ.\nދިވެހިންގެ މެދުގައި ދީނީ އިލްމު ފެތުުރުމުގައި ޝައިހް އިލްޔާސް ގެންދަވަނީ ވަރަށް މުހިންމު ދައުރެއް އަދާކުރައްވަމުންނެވެ. އިލްޔާސް ފާހަގަކުރެެވިފައިވަނީ ވަރަށް ގިނަ ބައެއްގެ މެދުގައި މަގުބޫލް އިލްމުވެރިއެއްގެ ގޮތުގައެވެ.\nޝައިހްގެ ދަރުސްތައް އަޑުއެހުމަށް އާންމުކޮށް ވަރަށް ގިނަ ބަޔަކު ޖަމާވެއެވެ. ދާދި ފަހުން ކާނިވާ ސަރަހައްދުގައިވެސް އިލްޔާސް ވަނީ ހާއްސަ ދަރުހެއް ދެއްވާފައެވެ. "އިސްރާއާ މިޢުރާޖު" މި މައުޟޫއަށް ދިން ދަރުސް އަޑުއެހުމަށްވެސް އެތައް ސަތޭކަ ބަޔަކު ވަނީ ޖަމާވެފައެވެ. އަދި ޓީވީއާއި ރޭޑިއޯގެ ޒަރިއްޔާއިން އެ ދަރުސް އެތައް ހާސް ބަޔަކު ވަނީ ވަގުތުން ބަލާފައެވެ.\nޒުވާނުން އިސްލާމިކް މިނިސްޓްރީ ޝައިހް އިލްޔާސް ހުސައިން\nމުއުމިންގެ ގޮތުގައި ތިބޭ، ނިކަމެތިނުވާނެ: ޝައިހް އިލްޔާސް\n"މިވަގުތު ޖަމާއަތު ނަމާދުގައި ގައިދުރުކުރުން މުހިންމު"\nރަސޫލާގެ ސިޔަރަތު ފޮތެއް ތަރުޖަމާ ކުރުވަނީ\nއައްޑޫގައި ނަމާދުގެ ޖަމާއަތް ނުހަދާ މުއްދަތު އިތުރު ކޮށްފި


60 aharun dhashuge meehunnah AstraZeneca ge vaccine jehumaa gulhey kanboduvun thah anekkaa ves fenmathi vejje - Hali News\n60 އަހަރުންދަށުގެ މީހުންނަށް އެސްޓްރަޒެނެކާ ވެކްސިން ޖެހުމާގުޅޭ ކަންބޮޑުވުންތައް އަނެއްކާވެސް ފެންމަތިވެއްޖެ\n31 March 2021, 01:18\nޖަރުމަނު، ފްރާންސް، ކެނެޑާއިން ޒުވާނުންނަށް ވެކްސިންޖެހުން ހުއްޓާލައިފި\nޖަރުމަނުގެ ބާރލިން ސްޓޭޓުން، އުމުރުން 60 އަހަރުން ދަށުގެ މީހުންނަށް އެސްޓްރަޒެނެކާގެ ވެކްސިން ޖެހުން އަނެއްކާވެސް ހުއްޓާލައިފިއެވެ.\nމިފަހަރުވެސް ވެކްސިން ޖެހުން ހުއްޓާލީ، ބްލަޑް ކްލޮޓް ނުވަތަ ގަނޑުލޭކޮޅު އުފެދޭކަމުގެ ރިޕޯޓްތަކާ ގުޅިގެންނެވެ.\nބާރލިސްގެ ސިއްހަތާބެހޭ އެންމެ އިސް އޮފިޝާލް ޑިލެކް ކަލޭޗީ ވިދާޅުވީ، ވެކްސިން ޖެހުން ވަގުތީގޮތުން ހުއްޓާލީ ރައްކާތެރި ފިޔަވަޅެއްގެގޮތުން ކަމަށެވެ.\n60 އަހަރުން ދަށުގެ މީހުންނަށް އެސްޓްރަޒެނެކާގެ ވެކްސިން ޖެހުން ބާރލިންގުން ހުއްޓާލިއިރު، ޖަރުމަނުގެ 16 ސްޓޭޓުގެ މަންދޫބުން މިހާރުދަނީ މިކަމާ ގުޅޭގޮތުން މަޝްވަރާ ކުރުމަށް ތައްޔާރުވަމުންނެވެ.\nހުރިހާ ސްޓޭޓްތަކުން ބައްދަލުކުރަން ނިންމީ، އެސްޓްރަޒެނެކާގެ ވެކްސިން މިފަހުންޖެހި 32 މީހަކަށް، ނާދިރު ހާޅަތެއްގައިމެނުވީ ދިމާނުވާ ގަނޑުލޭކޮޅު އުފެއްދުމުގެ މައްސަލަ ދިމާވެގެން ޖަރުމަނުގެ މެޑިކަލް ރެގިއުލޭޓަރ އެކަން ރިޕޯޓް ކުރުމާ ގުޅިގެންނެވެ.\nގަނޑުލޭކޮޅު އުފެދުމުގެ މައްސަލަ ދިމާވި 32 މީހުންގެ ތެރެއިން9މީހުންވަނީ މަރުވެފައެވެ.\nލޭގައި ގަނޑުލޭކޮޅު އުފެދުމުގެ މައްސަލަ ދިމާވާކަމަށް ބެލެވިގެން ބާރލިންގެ ބައެއް ހޮސްޕިޓަލްތަކުންވަނީ، ޒުވާން އަންހެނުނަށް އެސްޓްރަޒެނެކާގެ ވެކްސިން ޖެހުން ހުއްޓާލާފައެވެ. އަދި 60 އަހަރުން ދަށުގެ މީހުންނަށް ވެކްސިން ޖެހުން މިއުނިކުންވެސް ހުއްޓާލާފައި ވެއެވެ.\nޖަރުމަނުގައި މިހާތަނަށް އެސްޓްރަޒެނެކާގެ 2.7 މިލިއަން ޑޯޒްގެ ވެކްސިން ޖަހާފައި ވެއެވެ.\nއެ ވެކްސިން ޖަރުމަނުގައި ޖަހަމުން ގެންދަނީ، އުމުރުން 65 އަހަރުން ދަށުގެ މީހުންނަށް ކަމުން، ގިނައިން ވެކްސިންގެ ޑޯޒްތައް ޖަހާފައިވަނީ ޒުވާން އުމުގެ މީހުންނަށެވެ. އޭގެ ތެރެއިންވެސް ގިނައީ މެޑިކަލް ސްޓާފުންނާއި ޓީޗަރުންނެވެ.\nބްލަޑް ކްލޮޓްވުމުގެ ކަންބޮޑުވުންތަކާ ގުޅިގެން ޔޫރަޕްގެ އެތައް ގައުމަކުން މިމަހުގެ ކުރީކޮޅު އެސްޓްރަޒެނެކާގެ ވެކްސިން ޖެހުން ވަގުތީގޮތުން ހުއްޓާލިއެވެ.\nއެހެންކަމުން، އެ އިދާރާތަކުން ރެކޮމެންޑް ކޮށްފައިވަ ވެކްސިން ޖެހުން ކުރިއަށް ގެންދިއުމަށެވެ.\nއޭގެފަހުން ޔޫރަޕްގެ ބައެއް ގައުމުތަކުން އަލުން ވެކްސިން ޖަހަން ފަށާފައި ވަނިކޮށް މާޗް 19 ގައި ފްރާންސުން ވަނީ، އެސްޓްރަޒެނެކާގެ ވެކްސިން ޖެހުން ރަނގަޅީ އުމުރުން 55 އަހަރުން މަތީގެ މީހުންނަށް ކަމަށް ނިންމާފައެވެ. އެގޮތަށް ނިންމީ، ގަނޑުލޭކޮޅު އުފެދުމުގެ މައްސަލަ ދިމާވަނީ ވެކްސިންޖަހާ ޒުވާނުންނަށް ކަމުގެ ހެކި ލިބިގެން ކަމަށްވެސް ފްރާންސުން ބުނެފައި ވެއެވެ.\nގަނޑުލޭކޮޅު އުފެދުމުގެ ކަންބޮޑުވުންތަކާ ގުޅިގެން، އުމުރުން 55 އަހަރުން ދަށުގެ މީހުންނަށް އެސްޓްރަޒެނެކާ ވެކްސިން ޖެހުން ހޯމަދުވަހު ކެނެޑާއިންވެސް ވަނީ ހުއްޓާލާފައެވެ.\nއިތުރު ލިޔުންތައް ކޮރޯނާ ވައިރަަސް ވެކްސިން ދުނިޔޭގެ ސިއްހަތު ޖަމިއްޔާ (ޑަބްލިއު.އެޗް.އޯ) ޔޫރަޕް


ޖަވާހިރުގެ ބާރު5– Esfiya\nޖަވާހިރުގެ ބާރު 5\nދޮރުން ނިކުމެވުނީ ބޮޑު ގަސް ތަކެއް ތެރެއަށެވެ. ބޯ ޖަންގައްޔަކަށެވެ.\nއެ ގަސް ތަކު ތެރެއިން ގަނޑުވަރު ފެނޭތޯ ބެލީމެވެ. ނަމަވެސް ވަށައިގެން ބޮޑެތި ގަސްތަކެއް ހުރުމުން ގަނޑުވަރެއް ނުފެނުނެވެ. އޭގެން ގަހަކަށް އެރޭތޯ ބެލީމެވެ. ނަމަވެސް ގަހުގެ ތިރީގައި ގޮތްޕެއް ނެތެވެ. އެންމެ ފަހުން އަހަރެންނަށް ޖެހުނީ ހިނގާށެވެ. އެއް މޭލަށް ހިނގިއްޖެއެވެ. މިފަހަރު ފާޑެއްގެ ގަހެއް ފެނުނެވެ. ގަހުގެ ތިރީގައި ގޮފި ތަކެއް ހުއްޓެވެ. ގަހުގެ މައިގަނޑު ހުރީ ނޫ ކުލައިގައެވެ. ގޮފިތަށްވެސް ހުރީ ދެފަރާތަށް ބެހިލާފައެވެ. ގަހުގެ ފަތްތައް ހުރީ އެކިކުލަކުލައިން ދިއްލިފައެވެ. ކާއެއްޗެއް ލިބޭތޯ ބަލަންވެގެން އެ ގަހަށް އެރީމެވެ. އަރަމުން ގޮސް މައްޗަށް އެރުނު ތަނާހެން ގަހުގައި ހޮހޮޅައެއް އިންތަން ދުށީމެވެ. އެ ހޮހޮޅަ ތެރެއައް ވަނީމެވެ. ނަމަވެސް ފެނުނީ އަޖައިބު ކުރުވަނިވި މަންޒަރެކެވެ. ގަހުގެ މެދުގައި އިނީ ޖަވާހިރެކެވެ. ވަރަށް ރީތި ނޫ ކުލައަކުން ދިއްލިފައި އިން އެ ޖަވާހިރު ކައިރިއަށް ދާން އުޅުނީމެވެ. އަނެއްކާވެސް ޖެހުނީ އަނެއް އަޖައިބާ ކުރިމަތިލާންށެވެ.\nމިފަހަރު ކުރިމަތިލީ “ސަން ބާރޑެކެވެ” (ސަންބާރޑް ހުންނާނީ ކާޓޫނުތަކުގައި ފެންނަ ޑްރެގަންގެ ފާޑަކަށެވެ. ނަމަވެސް ފިޔަގަނޑުލާފައި.). ސަން ބާރޑު އައިސް ނިގޫކޮޅު އެއްކޮށް އަހަރެންގެ ގައިގަ އޮޅާލިއެވެ. “މިނާލް! އަހަރެން މިހިރީ މިނާލް އަންނަންދެން!” އަހަރެން ދޫކޮށްލާފަ މައްޗައް އެރި ވަގުތު ބުންޏެވެ. “ކާކު ތީ؟” އަހަރެން ހައިރާން ވެފައި ބުނެލީމެވެ. “އަހަރެންގެ ނަމަކީ ޤަރޫތު. އަހަރެން މިއީ މި ޖަވާހިރު ހިމާޔަތް ކުރަން ފޮނުވި ސަން ބާރޑެއް. އަދި މިއަށްވުރެ ބާރު ގަދަ އެއް ޗެހި ތަކެއް ވާނެ. އަހަރެން މިނާލް ވިހި ދުހު އެތަނަށް ރިޒުއާނާ ގެ އަތް ދަށުން ސަލާމަތް ކޮއްދޭން ދިޔައިން. އެ ދުހު އަހަރެން ހުންނާނީ އެހެން މީހުނަށް ގެއްލިފަ. އެތާ އުޅުނުކަމެއް ނޭނގޭނެ. އެދުވަހު އަހަރެން މިނާލް ވަށިގަނޑަކަށް ލައިފަ މިރަށުންބޭރަށް ގެންގޮސް ކޮންމެވެސް ގެއެއްގެ ދޮރު ކުރިމަތީގައި ބެހެއްޓިން. ނޯޓު ކޮޅެއްގައި ޖަހާފަ އިންނާނީ ‘ މި ކުއްޖާގެ ނަމަކީ މިނާލްއެވެ. މި ކުއްޖާއަށް އަށާރަ އަހަރު ފުރެންދެން ބަލައިދީ، އަށާރަ އަހަރު ވުމުން ހުވަދޫއަށް ފޮނުވާލަ ދީ. މިއީ މީހެއްގެ އަމާނާތެއް’. ދެން އެ ދުވަހު އަހަރެންގެ ރައްޓެހިހިންނާއި އެކު ފިޔަގަނޑުން ބާނި އުފެއްދީ. އަދި ފަޅު ވެރިންނަށް އޮޅުވާލަން ވެގެން ބޯޓު ބަންޑުން ޖެހީ. ދެން މިނާލް ގެންގޮސް ބަނދަރުގައި ބޭއްވީ. ދެން އަހަރެން ބުނެގެން ސަވާރީ ގެނދިޔައީ. މިއީ ކަންތައް ހިނގި ގޮތަކީ ! “. ވާހަކަ ކިޔައިދީ ނިމުން އިރު އަހަރެން ނަށް ހުރީ ރޮވޭ ގޮތް ވެފައެވެ.\n” ޤަރޫތު ކަލޭ މަރާލާ ނަން. މިހިރަ މިނާލުވެސް މަރާލާނަން. މީދޯ ކަންތަށް ވީ ގޮތަކީ!” ރިޒުއާނާ ރުޅިއައިސްގެން މޫނުމަތީ ރަތް ކުލަ އަރައެވެ. ރިޒުއާނާ އެއްލި އަލިފާން ބޯޅައަކުން ޤަރޫތު އަނދަން ފަށައިފިއެވެ. “މިނާލް އަހަރެންގެ ބާރުތަކާއި ހަވާލުވޭ! މިޖަވާހިރު ސަލާމަތް ކުރާތި!” އެންމެ ފަހު ބަސް ކޮޅު ބުނުމަށްފަހު ޤަރޫތު މި ދުނިޔެއާ ވަކިވެއްޖެއެވެ. “ތީ މަގޭ ދޮންތައެއް ނޫން! ތީ ހަމަ ނުބައި ޖިންނި އެއް!”އަހަރެންގެ އަނގައިން އަލިފާންގަނޑެއް ދޫކޮއްލީމެވެ. އަލިފާންގަނޑު ބޯޅައަކަށް ބަދަލުވިއެވެ. އެ އަލިފާން ބޯޅަ ގޮސް ރިޒުއާނާގެ މޫނުގައި ޖެހުނެވެ. މުޅި މޫނުމަތި އަނދަން ފެށިއެވެ.\nއިރުކޮޅެއްތެރޭ އޭނާގެ މޫނުމަތި ކަޅު ބަބުރަކަށްވިއެވެ. ދެންފެނުނީ ހައިރާންކުރުވަނިވި މަންޒަރެކެވެ. ރިޒުއާނާގެ މޫނުމަތި ބަލައިލަން ނުކެރޭވަރަށް ހުދުވިއެވެ. ” ތި ބާރުތައް އަހަރެން ގަޔަށް ދޫކުރާވަރުން އަހަރެން ރީތިވާނެ. ” ރިޒުއާނާ ވަރަށް ނުލަފާ ހިނި ގަނޑެއް ޖަހާލާފައި ބުންޏެވެ. އަހަރެން ހަދާނެގޮތް ހުސްވެގެން އެންމެފަހުން އެތަނުން ނިކުންނާނެ ގޮތަކާއި މެދު ވިސްނަންފެށީމެވެ. އެވަގުތުގައި ރިޒުއާނާ އަހަރެންނާއި ދިމާލަށް ފިނި ވައިރޯޅިއެއް ދޫކޮއްލިއެވެ. ހަމައެއާއިއެކު އަހަރެންވެސް ގަނޑު ވައިރޯޅިއެއް ދޫކޮއްލީމެވެ. އެގޮތަށް ގޮސް ބޮޑު ހިލަގަނޑެއް އަހަރެމެންގެ ދެމެދުގައި އުފެދުނެވެ. އަހަރެން އެއާއި ދިމާލަށް އަލިފާން ދޫކުރީމެވެ. ނަމަވެސް ކަންތައްވީ އެއާ ޚިލާފަށެވެ. އަލިފާނާއިއެކު ބޯޅަ ދިޔައީ ރިޒުއާނާ ހުރި ގަހުންނިކުންނަ ދޮރާއި ދިމާލަށެވެ.\nރިޒުއާނާ މި ގަހުގެ ބޭރުގައި ބަންދު ވީއެވެ. އަހަރެން މިގަހު އެތެރޭގައި މި ބަންދު ވީއެވެ. ގަހުގެ ތެރޭގައި ހުރި ޖަވާހިރުން ފަނޑު ނޫކުލައެއް ދިއްލިފައި ހުއްޓެވެ. އެއާއި ދިމާލަށް އަހަރެން މަޑު މަޑުން ދިޔައީމެވެ. ކައިރިވި ވަރަކުން އަހަރެންގެ ހަށިގަނޑުގައި ކުދިކުދި ވައިރޯޅި ބީހެމުން ދިޔައެވެ. ޖަވާހިރުގައި ބީހިލުމަށް އަހަރެން ވެވޭހާ ކައިރިއެއް ވީމެވެ. އަހަރެން އޭގައި މަޑުމަޑުން އަތްކާއްތާލީމެވެ. ދިއްލިފައި ހުރި ނޫކުލަ އިތުރަށް ގަދަވެ، އަހަރެންގެ ހިތާއި ދިމާލަށް ނޫ އަލިކޮޅެއް އައެވެ. އަހަރެންގެ ވަށައިގެން ނޫކުލަ ދިއްލުނެވެ. ދެންފެނުނީ ދޫންޏެކެވެ. ފަނޑުކަމުން ސިފަ ކޮއްދޭކަށް ނޭނގުނެވެ.\nމި ބައި ތަންކޮޅެއް ކުރުވީތީވެ ކިޔުންތެރިން ކިބައިން މާފަށް އެދެމެވެ. ދެން އަންނަ ޕާޓު ތަންކޮޅެއް ދިގު ކޮއްލާނަމެވެ. 🙂\nބާބު2ނިމުނީ ދެން ފެށޭނީ އާ ބާބެއް\nބިރުވެރި December 16, 2015\nއިރު އޮއްސުމާއެކު 02 (އެޕިސޯޑް 01)\nބިރުވެރި December 8, 2019


މަޤާމުގެ ނަންބަރު: J-317294\nމަޤާމުގެ ރޭންކް: އީ. އެކްސް. 5\nވަޒީފާ އަދާކުރަން ޖެހޭ ތަން: ޑިޕާޓްމަންޓް އޮފް ޕަބްލިކް އެގްޒަމިނޭޝަން\n4. ސަޕޯޓިންގް ކޯ އެލަވަންސް ގޮތުގައި މަހަކު -/1500\nޑިޕާޓްމަންޓް އޮފް ޕަބްލިކް އެގްޒަމިނޭޝަންގެ މުވައްޒަފުންނާބެހޭ އެންމެހައި ކަންކަން ކަމާގުޅޭ ޤާނޫނުތަކާއި، ސިވިލް ސަރވިސް ކޮމިޝަންގެ ގަވާއިދުތަކާ އެއްގޮތަށް ހިންގުން.\nޑިޕާޓްމަންޓް އޮފް ޕަބްލިކް އެގްޒަމިނޭޝަންގެ މަސްއޫލިއްޔަތުތައް ޔުނިޓް ލެވެލްއަށް ބައްސަވައި މެންޑޭޓްގައި ހިމެނޭ މަސްއޫލިއްޔަތުތައް މުވައްޒަފުންނާ ހަވާލުކޮށް، މުވައްޒަފުންގެ މަސައްކަތް ދުވަހުން ދުވަހަށް މޮނިޓަރކޮށް މަސްއޫލިއްޔަތުތައް ރަނގަޅަށް އަދާކުރެވެމުންދާކަން ޔަގީންކުރުން. އަދި މަސްއޫލިއްޔަތުތައް މުވައްޒަފުންނާ ހަވާކުރެވިފައިވާގޮތް ރިވިއުކޮށް ގެންނަންޖެހޭ އިޞްލާޙު ގެނައުން.\nޑިޕާޓްމަންޓް އޮފް ޕަބްލިކް އެގްޒަމިނޭޝަންގެ މަސްއޫލިއްޔަތުތާއި ވާޖިބު އަދާކުރުމަށް ބޭނުންވާ ވަސީލަތްތައް ޤާއިމުކުރުމާއި، ހިންގުން ހަރުދަނާ ކުރުމަށް ބޭނުންވާ ކަންކަން ރާވާހިންގުން.\nއިދާރީ ހިންގުމާއި އިންސާނީ ވަޞީލަތް ތަރައްޤީކުރުމާބެހޭ ކަންކަން ރާވައި، އިންތިޒާމްކޮށް ހިންގުން.\nހިންގުމަށް ބޭނުންވާ އަހަރީ ބަޖެޓް އެކުލަވާލުމާއި ދެމެހެއްޓެނިވި ގޮތެއްގައި ޑިޕާޓްމަންޓްގެ ވާޖިބުތައް އަދާކުރުމަށް ބޭނުންވާ ކަންކަން އިންތިޒާމުކުރުން.\nމީޑިއާ ހަރުދަނާ ކުރުމާއި މަސައްކަތްތައް ޢާންމު ކުރުމުގައި އެހީތެރިވެދިނުން.\nއަހަރީ އެކްޝަން ޕްލޭން ޔުނިޓްތަކުން ތަންފީޒު ކުރަމުންދާގޮތް މޮނިޓަރ ކުރުމާއި އެޕްލޭން ތަންފީޒު ކުރުމުގައި ދިމާވާ ގޮންޖެހުންތައް ޙައްލުކުރުމުގައި އެހީތެރިވެދިނުން.\nފީނަގައިގެން ހިންގާ އިމްތިހާނު ތަކުގެ ފީބަލައިގަތުމާއި އެކަމާއި ގުޅިގެން ކުރަންޖެހޭ ކަންކަން ކުރުން.\nޤައުމީ މަންހަޖުގެ ތެރެއިން ބޭއްވޭ އިމްތިހާނުތައް ތައްޔާރުކޮށް ބޭއްވުމާއި، އެކަމާއި ގުޅޭ އެންމެހާ އިންތިޒާމްތައް ހަމަޖެއްސުން.\nރާއްޖޭގައި ބޭއްވޭ ބައިނަލް އަޤްއާމީ އިމްތިހާނުތައް ބޭއްވުމާއި އެކަމާއި ގުޅިގެން ކުރަންޖެހޭ އެންމެހާ ކަންކަން ކުރުން.\nޑިޕާޓްމަންޓް އޮފް ޕަބްލިކް އެގްޒަމިނޭޝަނުން ދޭ ވަޒީފާއާބެހޭ ޚިދުމަތްތަކަށް އެދޭ ފަރާތްތަކަށް، ވީހާވެސް ޚަރަދު ކުޑަ، ލުއި ފަސޭހަގޮތަކަށް، އަވަސް ޚިދުމަތްދެވޭނެ ގޮތްތައް ހޯދައި، ތަރައްޤީކޮށް، ކަމަށް ބޭނުންވާނެ ގައިޑްލައިންތަކާއި، ޕްރޮސީޖަރތަކާއި، އުސޫލުތައް އެކުލަވައިލައި، ޢަމަލުކުރަމުން ގެންދިޔުން.\nޑިޕާޓްމަންޓް އޮފް ޕަބްލިކް އެގްޒަމިނޭޝަންގެ ބޭނުންކުރާ މުދަލާއި ފައިސާއާއި އެނޫންވެސް ވަސީލަތްތައް ބޭނުން ކުރެވެމުންދަނީ ޤާނޫނުތަކާއި ގަވާއިދުތަކާ އެއްގޮތަށްކަން ކަށަވަރުކޮށް، އެކަމާގުޅޭގޮތުން އަޅަންޖެހޭ ފިޔަވަޅުތައް އަޅަމުން ގެންދިޔުން.\nޑިޕާޓްމަންޓް އޮފް ޕަބްލިކް އެގްޒަމިނޭޝަންގެ އެންމެހައި ކަންކަން ތަރައްޤީކުރުމަށް މަސައްކަތްކުރުމާއެކު ކުރިއަށް ދިޔުމަށް މުވައްޒަފުންނަށް މަގުދައްކައި އެހީތެރިވެދިނުން.\n1- މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއިއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން 8 އަހަރުގެ ތަޖުރިބާ ލިބިފައިވުން.\n2- މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުމާއިއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން6އަހަރުގެ ތަޖުރިބާ ލިބިފައިވުން.\nމަޤާމުގެ ދާއިރާތައް: އެޑްމިނިސްޓްރޭޝަން ، މެނޭޖްމަންޓް\nތައުލީމީ ރޮނގުތައް:ބިޒްނަސް އެޑްމިނިސްޓްރޭޝަން ، ބިޒްނަސް މެނޭޖްމަންޓް، ޕަބްލިކް އެޑްމިނިސްޓްރޭޝަން\nހ. މި މަޤާމަށް މީހަކު ހޮވުމަށް ބާއްވާ އިންޓަރވިއު، ޕްރެޒެންޓޭޝަން އަދި އިމްތިހާނު އޮންނާނެ ތަން އިޢުލާނަށް މުއްދަތު ހަމަވާތާ ރަސްމީ 10 ދުވަސްތެރޭގައި އަންގާނެއެވެ. އަދި މި މަޤާމަށް ކުރިމަތިލާ ފަރާތްތަކުން، އެ މުއްދަތުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


މާޅެންދޫން މީހަކު މަސްތުވާތަކެއްޗާއެކު ހައްޔަރުކޮށްފި\nހޯމަ ،29 ޖޫން 2020 / 10:29\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ނ. މަނަދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން މާޅެންދޫގައި ހިންގި އޮޕަރޭޝަނެއްގައި މީހަކު މަސްތުވާތަކެއްޗާއެކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރުކޮށްފައިވަނީ 31 އަހަރުގެ ބަނގްލަދޭޝް ފިރިހެނެކެވެ.\nމާޅެންދޫގައި ބިދޭސީއަކު މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މި ހިނގާ ޖޫން މަހުގެ 27 ވަނަ ދުވަހު ހިންގި އެ އޮޕަރޭޝަނުގައި، އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއް ހުރި ބޮޑު ރަބަރު ޕެކެޓަކާއި މަސްތުވާތަކެތި ކަމަށް ބެލެވޭ އެއްޗެއްހުރި ފިލްމް ހުސްކުރި ދަޅެއް ފެނިފައިވެއެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ނ. މިލަދޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތު ދީފައިވެއެވެ.\nމި މައްސަލަ މަނަދޫ ޕޮލިސް ސްޓޭޝަނުން ގެންދަނީ ތަހުގީގު ކުރަމުންނެވެ.


New Dhivehi Observer | ސިފައިންގެ ފައުޖުތައް ވިޔަފާރި އަށް ނުކުތުމަކީ ޤައުމުގެ މުސްތަޤުބަލް ބަނަ ކަމުގެ ބިރުވެރި އިންޒާރެއް!\nEnglish\tސިފައިންގެ ފައުޖުތައް ވިޔަފާރި އަށް ނުކުތުމަކީ ޤައުމުގެ މުސްތަޤުބަލް ބަނަ ކަމުގެ ބިރުވެރި އިންޒާރެއް! 07 އޮގަސްޓް 2012 21:43 | 19 ކޮމެންޓް -ފިރުޝާން ޔޫސުފް-\nބާޣީ ސަރުކާރުން މުޅިންވެސް ކުރަނީ ޤައުމު ހަލާކު ކުރުމުގެ މަސައްކަތޭ ބުނުމަކުން އެއީ ދޮގަކަށް ނުވާނެއެވެ. ދިވެހި ސިފައިން ލައްވާ މިހާރު އެމީހުން ދަނީ ރިސޯޓާއި ފިހާރައާއި ބޭކަރީ އާއި ކަޑަތައް ހިންގުމަށް މަސައްކަތް ކުރަމުންނެވެ.\nސަބަބުތައް ވަރަށް ސާފެވެ. ރާއްޖެއަކީ މިވަގުތު މިލިޓަރީ ވެރިކަމެއް ކުރަމުންދާ ޤައުމަކަށް ވެފައި، މިލިޓަރީގެ އިސް މީހުން މުއްސަނދިކޮށް ކޮރޮޕްޓް ކުރުވައި ހެދޭނީ ވިޔަފާރީގެ ތެރެއިން ކަމަށް ވާތީއެވެ. މިލިޓަރީ ވެރިކަމެއް ދެމެހެއްޓުމަށްޓަކައި ސިފައިން ތެރޭގައިވެސް ނުފޫޒު ގަދަ ބަޔަކަށް ހެދުމަކީ މުހިއްމު ކަމެއް ކަމުގައި މިލިޓަރީ ޑިކްޓޭޓަރޝިޕް އޮންނަ ތަންތަނުގެ ވެރިން ދެކޭތީއެވެ.\nކޮންމެ ގޮތެއްވިޔަސް މިއަދަކީ ތާރީހީ ދުވަހެކެވެ. ފުރަތަމަ ފަހަރަށް ރާއްޖޭގެ ސިފައިން ވިޔަފާރި ކުންފުންޏެއް ރަޖިސްޓްރީކޮށް ފުޅާދާއިރާއެއްގައި ރާއްޖޭގެ ވިޔަފާރީގެ ތެރެއަށް ވަންނާނެ ކަމަށް އިއުލާން ކުރި ދުވަހެވެ. ރާއްޖޭގެ ރައްޔިތުންނަށާއި އަދި ގިނަ ސިފައިންނަށްވެސް މިއީ ވަރަށް އައުކަމެކެވެ. އެހެން ކަމުން ގިނަބަޔަކަށް މިކަމުގެ ފަހަތުގައިވާ ނުރައްކާތެރި މެސެޖު އޮޅުން ފިލާފައި އޮތުމަކީވެސް ދުރުކަމެކެވެ.\nޤައުމެއްގެ ވިޔަފާރީގައި މިލިޓަރީ ނުވަތަ ސިފައިންގެ ދައުރު އެންމެ ބޮޑު އެއް ޤައުމަކަށް ޕާކިސްތާން ވެއެވެ. އެޤައުމުގެ ސިފައިން ސިމެންޓް ފެކްޓަރީ ހިންގައެވެ. އަންނައުނާއި ކޯން ފްލޭކްސްވެސް ވިއްކައެވެ. ޕާކިސްތާން މިލިޓަރީގެ ވިޔަފާރީގެ އަގު 10 ނުވަތަ 20 ބިލިއަނަށް އަރާކަމަށް ރިޕޯޓުތައް ބުނެއެވެ. ޕާކިސްތާނުގެ އަމިއްލަ ވިޔަފާރިތައް ކުރިއަރައި ދިއުމަށް ދިމާވާ އެންމެ ބޮޑު ދައްޗަކީވެސް އެޤައުމުގެ ސިފައިން މާބޮޑަށް ވިޔަފާރިތަކުގެ ތެރޭގައި އުޅޭ އުޅުމެވެ. އެމީހުން ނުފޫޒު އިންތިހާއަށް އިތުރު ވުމެވެ.\nމީގެ އިތުރުން، ވަރަށް މަދު ޕްރައިވެޓް ވިޔަފާރި ތަކަކަށް ނޫނީ ސިފައިންގެ ވިޔަފާރި ތަކާ ވާދަކޮށެއް ނުލެވެއެވެ. ސިފައިންގެ ވިޔަފާރިތައް ކުރުމަށް ބޭނުންވާ ވެހިކަލްތަކާއި މީހުން ހޯދާކަށް ނުޖެހެއެވެ. އަދި، ވިޔަފާރި ކުރުމަށް ބޭނުންވާ ބިންތަކާއި ހުއްދަތައް އަމިއްލަ ވިޔަފާރި ވެރިންނަށް ވުރެ ހެޔޮ އަގުގައި ފަސޭހަ ކަމާއެކު ސިފައިންނަށް ލިބެއެއެވެ. މީގެ އިތުރުންވެސް އެތަކެއް އިނާޔަތްތަކަކާއި ފަސޭހަތަކެއް ސިފައިންގެ ވިޔަފާރިތަކަށް އޮތުމުގެ ނަތީޖާއަކަށް ވަނީ އަމިއްލަ ވިޔަފާރިތަކަށް ވާދަނުކުރެވި ބަގުރޫޓުވުމެވެ.\nޕާކިސްތާނުގެ ސިފައިން އެޤައުމުގެ ވިޔަފާރީގައި ނުޒޫޒު ގަދަވުމުގެ ނަތީޖާއަކަށްވީ އެޤައުމުގެ ޖެނެރަލުންނަކީ ސިޔާސީ ގޮތުންވެސް ބާރުހުރި ބަޔަކަށް ވުމެވެ. މާނައަކީ ސިފައިންގެ ނުފޫޒު ރައްޔިތުންގެ ވެރިކަމުގެ ތެރެއަށް އިންތިހާއަށް އޮތުމެވެ. ރައްޔިތުންގެ ބާރު އެޤައުމުގެ ވެރިކަމުން ކުޑަވެގެން ދިއުމެވެ.\nMilitary Inc. – Inside Pakistan’s Military Economy\nޕާކިސްތާނަކީ އެޤައުމެއްގެ ވެރިކަން އެންމެ ގިނައިން ބަދަލުވާ އެއްޤައުމެވެ. ރައްޔިތުން ހޮވާ ސަރުކާރަކަށް މާގިނަ ދުވަހަކު އެޤައުމުގެ ވެރިކަމުގައި އޮވެވޭ ކަމަމަށް ނުވެއެވެ. ސަބަބަކީ ރައްޔިތުން ހޮވި ކަމުގައި ވިޔަސްވެސް، އެޤައުމުގެ ސިފައިން ގަޔާނުވާ ސަރުކާރުތަކަށް އެއްބާރުލުން ދިނުން ސިފައިން ހުއްޓުމާއި އަދި އެފަދަ ސަރުކާރުތައް ވައްޓާލުމުގައި މިލިޓަރީ ބައިވެރި ވުމެވެ.\nޕާކިސްތާނުގެ ސިފައިންގެ ބާރު އެޤައުމުގެ އެކިކަންތައްތަކުގެ ތެރެއަށް މާބޮޑަށް ވަނުމުގެ ނަތީޖާއަކަށް ވެގެން ދިޔައީ އެޤައުމުގައި ރައްޔިތުންގެ ހަޤީޤީ ވެރިކަމެއް ދެމި އޮންނަން ޖާގާ ނެތުމެވެ. އަދި ޤައުމުގައި އަބަދުވެސް ސިޔާސީ ހަމަނުޖެހުން އޮންނަން ޖެހުމެވެ. ވެރިކަން އަބަދު ބަދަލުވާން ޖެހުމެވެ.\nރާއްޖޭގެ ވެރިކަން ފުލުހުންނާއި ސިފައިން ވައްޓާލުމުން އެންމެ ފުރަތަމަ އެކަމާއި މެދު ހިޔާލު ފާޅުކޮށް އިންޒާރު ދިނީވެސް ޕާކިސްތާނުގެ މަދަނީ ޖަމިއްޔާތަކުން ރާއްޖެއަށް ހާއްސަކޮށްގެން ބޭއްވި ނޫސް ކޮންފަރެންސެއްގައެވެ.\nMaldives headed for trouble… take it from us, we know! – Pakistani civil society activists އެ ޖަމިއްޔާތަކުން ޖުމްލަ ގޮތެއްގައި ބުނެފައިވަނީ، ރާއްޖޭގައި ހިނގަމުންދާ ކަންތައްތައް މާކުރިންސުރެ ޕާކިސްތާނުގައި އެމީހުން ދަނީ ތަޖުރިބާ ކުރަމުން ކަމަށާއި، އެހެން ކަމުން އެކަމުގެ ހިތިކަން އިހްސާސް ކުރެވި އެފަދަ ގޮތެއް ދިވެހިންނަށް ވާން ބޭނުން ނުވާތީ އެއްޗެއް ނުބުނެ އެމީހުން ނުތިބެވުނީ ކަމަށާއި، ރައްޔިތުންގެ ވެރިކަމެއް ސިފައިންނާއި ފުލުހުން ގުޅިގެން ވައްޓާލުމަކީ ޤައުމުގައި ދާއީމަށް ހަމަޖެހުން ޤާއިމުވެފައި އޮންނަ އޮތުމަށް އެޅޭނެ އެންމެ ބޮޑު ހުރަސް ކަމަށާއި، އެކަމުގެ ސަބަބުން ކޮރޮޕްޓު މަދު ބަޔަކަށް ނާޖާއިޒު ފައިދާއެއް ލިބުނު ކަމުގައި ވިޔަސް، ޤައުމުގެ ގިނަ ރައްޔިތުންގެ ހާލު އިންތިހާއަށް ދަށަށް ދާނެ ކަމަށާއި، އެހެން ކަމުން ޕާކިސްތާނުގައި ކަންތައް ހިނގާގޮތުން ފިލާވަޅު ލިބި ގަނެ، އެމަގުން ރާއްޖޭގެ އަޙުންނައި އުހުތުން ނުހިނގުމަށެވެ.\nނަމަވެސް، ރާއްޖޭގައި އުފެދިފައިވާ ބަޣާވަތުގެ ސަރުކާރުގެ ސިޔާސަތު ކަނޑައަޅާ ފަރާތްތަކުން މިހާރު ދަނީ ސީދާ ޕާކިސްތާނުގައި ކަންކަން ހިނގަމުންދާ ގޮތަށް ރާއްޖޭގެ ކަންތައްތައް ތަރުތީބު ކޮށް ބަދަލު ކުރަމުންނެވެ. ސިފައިން ކުންފުނި ހަދައި ރިސޯޓު ހިންގުމަށާއި ފިހާރަ ހުޅުވުމަށް ހުއްދަ ނަގައި މުދަލަށް އޯޑަރު ކުރަން ތައްޔާރު ވަމުންދާއިރު، އަބްދުﷲ ރިޔާޒު އިސްކޮށް ހުރެ ފުލުހުން ދަނީ އެމީހުންގެ ނުފޫޒު އިތުރު ކުރުމުގެ ގޮތުން އެކިއެކި ފަރާތްތަކާއެކު އެކި ނަންނަމުގައި އެމްއޯޔޫ ތަކުގައި ސޮއިކުރަމުންނެވެ.\nސިފައިންގެ ވާޖިބާއި މަސައްކަތަކީ ވިޔަފާރި ކުރުމާއި ކުޅިވަރު ކުޅުމާއި ރައްޔިތުންނަށް އަނިޔާވެރި ވުމެއް ނޫނެވެ. ޤައުމީ ދިފާއީ ބާރުގެ ނުވަތަ ސިފައިންގެ އެންމެ މައިގަނޑު މަސައްކަތަކީ ޤައުމު ދިފާއުކުރުމެވެ. ސިފައިންގެ ޤާނޫނަށް ބައްލަވާށެވެ. ހަމަ އެފަދައިން ފުލުހުން އެމީހުންގެ ވާޖިބު އަދާ ކުރުމަށް އެމްއޯޔޫ ތަކުގައި ސޮއިކޮށް ހަދާކަށް ނުޖެހެއެވެ. ފުލުހުންގެ ކުރަންޖެހޭ މަސައްކަތް ފުލުހުންގެ ޤާނޫނުގައި އެބަ ބުނެއެވެ. ފުލުހުންގެ މޮޓޯއިންވެސް އެނގެން އެބައޮތެވެ. ރައްޔިތުންނަށް ރައްކާތެރި ކަން ފޯރުކޮށް ޚިދުމަތް ކުރުމެވެ. އެކަން ކުރާކަށް ފުލުހުން އެމްއޯޔޫތަކުގައި ސޮއި ކުރާކަށް ނުޖެހެއެވެ. ފުލުހުން އުޅެން ޖެހޭ ގޮތް ނޫން ގޮތްގޮތަށް އުޅެ، އެމީހުން ނުފޫޒު މުޅި ޤައުމުގައި ވަކި ހިއްޕާލުމުގެ މަސައްކަތް ކުރަނީ ހަމައެކަނި ބަޣާވަތުގެ ސަރުކާރު ދެމެހެއްޓުގެ ބޭނުމުގައެވެ.\nއެމްއެންޑީއެފް އިން ވިޔަފާރިތަކުގެ ތެރެއަށް ފުޅާދާއިރާއެއްގައި ވަންނާނެ ކަމަށް ފާޅުގައި ބުނެ އެކަން އިއުލާން ކުރުމަކީ އެކަމުގެ ސަބަބުން ރާއްޖޭގެ ރައްޔިތުން ތަހައްމަލު ކުރަން ޖެހިދާނެ މުސީބާތް ތަކުގެ ބިރުވެރި ކަމާއި ނާމަން ކަމުން ފުރިފައިވާ ވާހަކައެކެވެ. މިކަމަކީ ރައްޔިތުން އެކަމާއި ދެކޮޅަށް ކޮންމެހެންވެސް ތެދުވާން ޖެހޭނެ ފަދަ ނުރައްކާތެރި ނަތީޖާތަކެއް ޤައުމަށް ވެރި ކުރުވާނެ ކަމެކެވެ.\n19 ކިޔުންތެރިންގެ ޚިޔާލު\tހަލީމު Reply\nAugust 8, 2012 at 1:57 am\tދުރުވިސްނައިގެން ކުރާކަމެއްކުރުމަކީ މައްސަލައެއްނޫނެވެ. އެކަމަކު ސިފައިން ވިޔަފާރީގެ ތެރެއަށް ވަނުމަކީ ވަރަށް ބޮޑެތި އިޖްތިމާއީ މައްސަލަތަކަށް މަގުފަހިވެގެންދާނެ ކަމެކެވެ. ވިސްނާށެވެ. ކޮންމެގޮތެއް ވަރިހަމަވުން އެއީގޮތެއްނޫނެވެ. އެއީ އިންސާނިއްޔަތާހިލާފުކަމެކެވެ.\nމުސްތަފާ ތިމަރަފުށި Reply\nAugust 8, 2012 at 3:43 am\tބާގީސަރުކާރުން ރާއްޖޭ ގެ މިލިޓަރީ އާއި ފުލުން ގެ މުއައްސަސާާ އައުޓްސޯސް ކޮށް ވަގުންނާ ހިންގަން ހަވާލު ކުރެވިފައި.\nމުހައްމަދު އަބްދުއް ރަހީމް (އާޓާ) Reply\nAugust 8, 2012 at 3:54 am\tގޯސްވެގެން މިއުޅެނީ މަދުބަޔެއް. ދެންތިބި ގިނަމީހުންނަކީ ތެދުވެރިކަންމަތީ ތިބި ބަޔެއް. ޤައުމު ހަމަމަގަށް އެޅުވުމުގެ ޒިންމާ ހުރިހާރައްޔިތުންގެ ބޮލުގައި އެޅޭހިނދު އެކަމަށް އެންމެއިސްސަފުގައި ނިކުންނާނީ ސިފައިން. އެމީހުން ނިކުން\nAugust 8, 2012 at 9:15 am\tމިއީ ހަގީގަތުގައިވެސް މިގައުމުގައި މިލިޓަރީ ވެރިކަމެއްގެ ފެށުން އިއުލާނުވެގެންދިޔަ ހިތާމަވެރި ދުވަހެވެ. ދެންފެންނާނީ ސިފައިންނާއި ފުލުހުން މުޅިގައުމުގެ މައިގަނޑު ބޮޑެތި އިގްތިޞާދީ ދާއިރާ ތަކުގައި ހަރަކާތްތެރިވާން ފެށިގެންދާނޭ މަންޒަރެވެ.\nކުޑަ ކަމަނަ Reply\nAugust 8, 2012 at 9:24 am\tމިހާރު ތިޔަ ބައިގަޑާހެދި ބޮޑުބަލާއަކަށް މިގައުމަށް ވެއްޖެ، ހުރިހާ ސިފައިންނާ ފުލުހުންނަށް ހީވަނީ އެމީހުންނަކީ މާވަރުގަދަ މާގަދަރުވެރި ބައެއްހެން. އިރާދަކުރެއްވިއްޔާ އެހެނެއް ނުވާނެ. ވަރަށް އަވަހަށް އެމީހުންގެ އިނދަޖެހުން އަންނާނެ. މާތް ﷲ މިނުބައި މީހުންގެ ކިބައިން މިޤައުމު ސަލާމަތް ކުރައްވާދޭވެ.\nގުލްފާމް ރ.އުނގޫފާރު Reply\nAugust 8, 2012 at 9:59 am\tހަމަވަރަށް އިޙްތިރާމާއިއެކު ޗެކްބައުންސް ރިޔާޒަށާއި ރޭޕްކިންގ ނާޒިމަށާއި ބޮޑުޞަލީބު ޞިޔާމަށް ބުނަމެވެ. ޤައުމުގައި ޤާނޫނީ ވެރިކަމެއްނެތްޙާލުގައި މޮޔަވެގެން އުޅޭގެރިތަކެއް، އުޅޭހެން ހަމައެއްލަމައެއްނެތި ތިޔަތެޅިނަގަނީ ޢިލްމުގެ އެއްވެސް މިންވަރެއް ލިބިފައި ހަމަނެތީތޯއެވެ. ކްރިމިނަލްކޯޓާއިއެކު އެމް،އޯ،ޔޫ ގަސޮއިކޮށްފަ، ސްޕްރީމްކޯޓާއިއެކު އެމް،އޯ،ޔޫގަ ސޮއިކޮށްފައި ތެޅިއަރުވަނިކޮށް ދިގުމުއްދަތަކަށް ޖަލަށްދާން ގޮވާލީމަ މާތާހިރެއްނުވާނެއެވެ.\nAugust 8, 2012 at 11:41 am\tސިފައިންގެ އެކުވެރި ކުންފުންޏަކީ އެ ކުންފުނީގެ ފައިދާ މިވީހަތަނަށްވެސް އޭރަކު ސިފައިންގޭގައި ތިބި ބޮޑެތި މީހުންގެ ޖީބުތަކަށް ވަންނަމުން ދިޔައެވެ. ވިޔަފާރި ފުޅާވުމުން އަނެއްކާވެސް އެމީހުންގެ ޖީބަށް ވަންނަބައި ދާނީ ބޮޑުވަމުން ނެވެ.. ސިފައިންގެ ވެލްފެއަރއޭ ކިޔައިގެން ހުރިހާ ސިފައިންނަށް އޮޅުވާލަނީ އެވެ.\nދާންދޫ ދާއިރާ Reply\nAugust 8, 2012 at 11:42 am\tީބާޢީ ރިޔާޒާއި ބާޢީ ނާޒިމް ހީކުރަނީ ބޮޑެތި ކުންފުނިތައް ހަދައިގެން މާގިނަދުވަސްތަކެއް ވަނދެން ތިބެވިދާނެކަމައްތަ، އެ ބާޢީނައް އޮތީ ގިނަވެގެން 22 ދުވަސް މިގައުމު ދާވާލަން. ބާޢީނައް ދަންނަވަން އޮތީ ރައްޔިތުން ހަނާކޮއްލަން ނޫޅުއްވާށޭ. ރައްޔަތުން ނިކުމެ ކޮންމެ ފަދަކަމެއްވެސް ކޮއްފާނޭ.\nލަވް ޑިމޮކްރަސީ/ހުޅުދުއްފާރު Reply\nAugust 8, 2012 at 12:53 pm\tއަނިޔާވެރިކަމަށް ހިއްވަރުދީ އަދި އަނިޔާކުރުމަކީ އަހަރެން ތަރުޙިބުދޭ ކަމެއްނޫނެވެ. އެކަމަކު ބަޣާވާތްކުރި ސެއިޚުންނާއި ފުލުހުންނާއި ސިފައިންނަށް، ވަކިންޚާއްޞަކޮށް ކުފުރު މަހުޖަނުންނަށް “ބާޣީ” އޭ ގޮވާލުމަކީ ވަރަށް އުފާވާ އަދި ހަމަ އެހެންމެ ދަރުމަހުރި ކަމެއްވެސް މެއެއވެ. އަހަރެމެންނަކީ މުސްލިމުންކަމުގައިވީތީވެ، އެބައިމީހުން އެކަމަށް އެއްބަސްވެއްޖައުމަށް ދާންދެން ނުވަތަ އެކަމުގެ ޙައްޤު އަދަބު ލިބިއްޖައުމަށް ދާންދެން މިބައިމީހުން ފަޟީޙަތްކުރަންޖެހެއެވެ. ރަމްޟާންމަހު ރޯދަހިފާ ނަމާދުކޮށް މިއުޅެނީވެސް ދަރުމަޔާއި ސަވާބުހޯދުމަށެވެ. ބަޣާވަތްކޮށް އެކަމަށް އިންކާރުކޮށްގެން (ތައުބާނުވެތިބެގެން) ކޮންފައިދާއެއް ހޯދަންތޯއެވެ. އިލްޔާސް އާއި ސަހީމާއި ޢިމްރާނަކީ ސުވަރުގޭގެ ބަނޑޭރިންކަމަށް އަމިއްލައަށް ހެދިގެން އުޅުނަސް…. ސަހަރޯއެވެ. ޢިލްމުވެރިޖާހިލުންނަކީ ހާދަ ނުރައްކާ އަނިޔާވެރި ބައެކެވެ.\nAugust 8, 2012 at 1:10 pm\tޕާކިސްތާނައް ވީގޮތައް މިދިވެހި ގައުމައް ވިޔަ ދީގެން ނުވާނެ..ބާޤީންގެ ކިބައިން މި ގައުމު ސަލާމަތް ކުރަން ކުރަންޖެހުނު ކޮންމެ ކަމެއް ކުރަން މިތިބީ ތަޔާރައް…\nAugust 8, 2012 at 4:57 pm\tކޮންމެ މީހަކުވެސް ސިފައިންގެ ކަންތަކާއި ހަވާލުވެފަ ބުނާނެ ވެލްފެއަރ ކަންތައް ރަނގަޅުކުރާނަމޭ އެކަމު ވާކަމެއް ހަރާން. ތި ގޮތަށް ވިޔަ ފާރިކުރަން ތި އުޅޭނީ ސިފައިންގެ ވެރިންގެ ޖީބް ބޮޑުކުރަން\nޚާލިދު ބިން ވަލީދުް Reply\nAugust 8, 2012 at 5:26 pm\tބާޣީން ނަށް އޮތީދެން ހަމަ ކޮންމެ ދިމާލަކުންވެސް މާޔޫސްކަމާއި އެކަނިވެރިކަމެވެ…\nބާޣީންގެ ފަހުދުވަސްތައް މިހާރު މިދަނީ ގުނެމުންކަން ހަނދާން ކުރާށެވެ…\nބާޣީ ނާޒިމް،ބާޣީ ޢަބްދުﷲ ރިޔާޒު،ބާޣީ އެފްއޭ ފަޔާޒް،ބާޣީ ޢުމަރު ނަސީރު،ބާޣީ ފަހަރި ބިން ޢިމްރާން،ބާޣީ ސަހީމް،ބާޣީ ބުރުމާ ގާސިމް،ބާޣީ މައުމޫން އ.ގައްޔޫމް،ބާޣީ ޔާމީން އ.ގައްޔޫމް،ބާޣީ އިލްހާމް،ބާޣީ ނިހާން،ބާޣީ މަހުލޫފް،ބާޣީ ރިޔާޒް ރަސީދު،ބާޣީ ވަހީދު،ބާޣީ ވަހީދުއްދީން،ބާޣީ އައްބާސް އާދިލް ރިޒާ… މިއިން އެއްވެސް ބާޣީ އަކަށް ދިވެހި ރައްޔިތުންގެ މެޖޯރިޓީގެ މަޢާފެއް ނެތް!!\nސީދާ ޢުމުރައް ޖަލައް ނުވަތަ މަރު!!!\nަަިިިަަަަަަަައިބްނި ބަތޫތާ Reply\nAugust 8, 2012 at 11:21 pm\tބާޢީ ސިފައިން ކުރަންއުޅޭ ވިޔަފާރީގެ މަށްވަރާތައް ބަަާޢީ ބޭބީ އަދީބު ހުވަފެންފުށި ރިޒޯޓުގައި އިންޑިއަަާ ވިޔަފާރި ވެރިއަކާ އެއްކޮށް މިހާރުވެސް ކުރިއަށް އެބަދޭ.. ބެޭބީ އަދީބު ރާ ބޮއެގެން ރަޟިއާ އަންހެން ކުއްޖަކަަާ އެއްކޮށް ނަށަމުން އެބަދޭ…\nAugust 9, 2012 at 12:59 pm\tޤައުމުގެ އެންމެ ވަރުގަދަ ބާރަކީ އެގައުމެއްގެ ރައްޔިތުން، ހަވަރު ނުކުތީމަ ކުރެވޭނެ ހަމަ އެއްކަމެއްވެސް ނޯންނާނެ، ބޭނުންވަނީ ކެރުން، މީ ނުހުއްޓުވޭވަރު ކަމެއްނޫން، ވަކި ހިސާބަކުން ވަހީދު އިސްތިއުފާ ދެއްވާނެ، ތެން އިންތިހާބު ބޭއްވި ރައްޔިތުންގެ ވެރިކަން އެނބުރި އަންނާނެ، ބޭނުންވަނީ ހުރިހާ ރައްޔިތުން އެއްފަހަރާ ހަރަކާތައް ނިކުތުމަށް މާލެ ދިއުން. ދެން ކެރެންޔާ ސިފައިންނާ ޕޮލިހުން ބަޑިޖަހާ، އަޅުގަނޑަށް ކަށަވަރުވޭ ރައްޔިތުން ގަޔަށް ބަޑިޖަހާ އެންމެން މަރަން އެބޭފުޅުން ފަހަތަށް ޖެހޭނެކަން. އެބޭފުޅުން ދަންނަ ގާތް ކިތަންމެ ބަޔަކު ތިބޭނެ، ބަޣާވާތާ ދެކޮޅަށް ނިކުމެ، މިއީ ޕާކިސްތާނެއްނޫން، މިދައްކަނީ ދެ ކިލޯ މީޓަރުވެސް ހަމަނުވާ މާލޭގަ ހިނގާނެ ކަންތައް، ހަމަ ފުކެއްވެސް ދޫ ދޭނެކަމެއްނެތް..\nAugust 9, 2012 at 3:01 pm\tދިވެހިން ހޭލަންވެއްޖެކަން ކަށަވަރުވެއްޖެއެވެ. އެހެނީ މިކަމަކީ ޕާކިސްތާނުގެ ދަންޖެއްސި ބޮޑުވަޒީރު ޒުލްފިޤާރު ޢަލީ ބުއްޓޫގެ ސަރުކާރު ވައްޓާލައި، ޖެނެރަލް ޒިޔާގެ މިލިޓެރީވެރިކަމުގައި އެމީހުން ދެކެފައިވާ، ނުރައްކާތެރިކަމެކެވެ. މިކަން ރާއްޖޭގައި ހިނގައިފިނަމަ އެޖެހުނީ ސިއްކައެވެ. މިއީ ވަރަށްވެސް ބިރުވެރިކަމެކެވެ. އަދި އެހާމެ ހެއްވާކަމެކެވެ.\nAugust 9, 2012 at 5:55 pm\tސިފައިން ކުރަން އޮއްނާނީ ކޮނ ވިޔަފާރިއެއްތޯ ވިސްނާލާއިރު ބަެއްގެ މުދަލާއި ގެދޮރު ވޮޗް ކޮށްދިނުން ފަދަ ކަމެއް ނޫނީ ދެން ކުރެވޭނީ ކޮނ އިތުރު ކަމެއްބާއޭ ހިތަށް އަރާ. ސިފައިންގެ ހިއްސާ ހިމެނޭ ވިޔަފާރި އެސް. އީ. ކޭ. ގެ ނަމުގައި މިހާރު ވެސް އެބަ ހިނގަމުންދޭ. ކުއްޔަށް ސިފައިންނާއި ހަތިޔާރު ފައިސާ ވެރިންނަށް ދިނުމަކީ ވެސް ކުރެވިދާނެ ވިޔަފާރިއެއް ކަން ގަބޫލު ކުރެވޭ. ވިސްނޭގޮތުން ސިފައިން ކުރަން ބޭނުން ވެގެން މި އުޅޭ ވިޔަފާރިއަކީ މި ބުނެވުނު ވިޔަފާރި ކަމުގަި ވަރަހ ބޮޑަށް ވިސްނޭ. އެހެން ކަމަށް ވާނަމަ ރާއްޖޭގައި ކޮނމެ މީހަކަށް ތިމާދިފާޢު ވުމަށް ބޭނުންވާ ހަތިޔާރު ގެންގުޅުމުގެ ގާނޫނީ ހުއްދައެއް އޮއްނަން ޖެހޭނެ.\nAugust 12, 2012 at 11:44 am\tހެހެހެހެހޭޭޭޙެެެެ!!!!!!!!!!!!!\nވީ ލަވް ޑިމޮކްރަސީ/ ހުޅުދުއްފާރު Reply\nAugust 17, 2012 at 2:02 pm\tއަބުދުﷲ ރިޔާޒާއި ނާޒިމަށް ކަޑައަޅަންޖެހޭ ޖަލު ޙުކުމުގެ މުއްދަތު ވަޒަންކުރުމަށް ފުރުސަތު ހުޅުވާލަމެވެ. ރަގަޅު ޖަވާބު ދިންފަރާތަކަށް އޭ ކޭ 47 މަރުކާގެ ބަޑިއެއް (ބޭނުންކުރުމުގެ ހުއްދައާއިއެކު) …..\nAugust 21, 2012 at 1:22 am\tފުލުހުންނާއި ސިފައިންނޭވެ. ނާޒިމަކީ މަކަރާއި ހީލަތުން އަބަދުވެސް އުޅެމުންދާ ހިޔަޅެއް. އޭނާގެ ބަހަށް އެއްވެސަް ގޮތަކުން ނެހެއްލޭތި. އޭނާގެބޭނުމަކީ ކޮއްފައިވާ ޖަރީމާ ކޮއްޅަށް ޖަހަން. ސިފައިންނަށް 500 ފުލެޓެއްނޫން 50000.00 ފްލެޓް އޭނައަށް ދެވޭނީ. އޭނާ އަކީ ސިފައިން ހައްދައިގެން އަބަދުވެސް އުޅޭމީހެއް. މިހާރުވެސް ސިފައިން ޑިމޮރަލައިސްވާން ފެށުމުން އޭނާވަނީ އެމީހުންގެ މޮރާލްހައިކުރަން ތަރިބާލަދޭންފަށާ ފައެވެ. މީއަސްލަކީ ވެރިކަން މުށުތެރޭ ބޭއްވުމަށް ނިކަމެތި ސިފައިން ލައްވާ އިތުރަށް ގޯސްހެއްދުން. މިކަން ރޭވީވެސް ޓޫ ޓޫ އާއި ނާޒިމް. އެހިސާބުން ބަޢާވާތް އެގްޒެކިއުޓް ކުރެވެމުން އައީ.


Mourinho Bunanee Mihaaruge Team Ah Vaguthu Dheyn! - Vaguthu\nމޮރީނިއޯ ބުނަނީ މިހާރުގެ ޓީމަށް ވަގުތު ދޭން!\nއާސެނަލާއި މެންޗެސްޓާ ޔުނައިޓެޑް ރޭ ކުޅުނު ލީގު މެޗު ނިމުނީ 2-2ގެ ނަތީޖާއަކުން އެއްވަރު ވެގެންނެވެ.\nރޭގެ މެޗަށް ނުކުތް އިރު، އާސެނަލް އޮތީ ރަނގަޅު ފޯމެއްގައެވެ. އެއާ ހިލާފަށް މެންޗެސްޓާ ޔުނައިޓެޑަށް މި ސީޒަން ވެފައި ވަނީ ބޮލު ރިހުމަކަށެވެ. ހާއްސަކޮށް ޓީމުގެ ކޯޗު ހޯޒޭ މޮރީނިއޯއާ ދެމެދު ސަޕޯޓަރުންގެ ގިނަ ހިތްހަމަ ނުޖެހުންތަކެއް ހުރި އިރު، ޓީމުގެ މުހިއްމު ބައެއް ކުޅުންތެރިންނާވެސް މޮރީނިއޯ ވަނީ މައްސަލަތަކެއް ޖެހިފައެވެ.\nމޮރީނިއޯއަށް ބޮޑު ޕްރެޝަރަކާއެކު ރޭގެ މެޗަށް ނުކުމެ، މެންޗެސްޓާ ޔުނައިޓެޑްގެ ކުޅުންތެރިން ދެއްކި ކުޅުމަށް މޮރީނިއޯ ވަނީ ތައުރީފް ކޮށްފައެވެ.\n" ކުޅުންތެރިން ތިބީ އުނދަގޫ ހާލަތެއްގައި. ހާއްސަކޮށް ޑިފެންސް ލައިންގައި ތިބި ކުޅުންތެރިންގެ ކުޅުމަށް ބަލާލުމުން އެނގޭނެ ފިޓްނަސް ލެވެލްވެސް ރަނގަޅު ނޫން ކަން. އެހެންވެ ބެންޗުންވެސް ތިބީ މާޔޫސް ކަމުގައި. ޑިފެންސަށް ބޯޅައެއް ދާ އިރު، ބެންޗުން ނުތަވަސްވާނެ. އެކަމަކު ރޭގެ މެޗުގައި ކުޅުންތެރިން ކުރި ހިތްވަރު ވަރަށް ރަނގަޅަށް ފާހަގަވާނެ،" މޮރީނިއޯ ބުންޏެވެ.\nމޮރީނިއޯ ބުނެފައި ވަނީ ރޭގެ މެޗަކީ މި ސީޒަންގެ އެހެން މެޗުތަކާ ވަރަށް ބޮޑަށް ތަފާތު މެޗެއް ކަމަށާއި، ޔުނައިޓެޑްގެ ފަރާތުން ވަރުގަދަ ރޫހެއް ފެނިގެން ދިޔަ ކަމަށެވެ.\n"މި ޓީމުގެ ކުޅުންތެރިންނަކީ ކުރީގެ ރޯއީ ކީންއާއި ނެސްތުރޫއީއާއި ވިޑިޗް ފަދަ ކުޅުންތެރިންނެއް ނޫން. އެކަމަށް އަހަރެން ދެބަސް ވަން. މި ޓީމަށް ވަގުތު ބޭނުންވޭ. މި ޓީމުގެ ކޮންމެ ކުޅުންތެރިއަކަށްވެސް ވަގުތު ބޭނުންވޭ،" މޮރީނިއޯ ބުންޏެވެ.\nރޭގެ މެޗަށްފަހު އާސެނަލްގެ ކޯޗު އުނައި އެމަރީ ބުނެފައި ވަނީ އާސެނަލްއަށް ކުރަން އޮތް އެންމެ މުހިއްމު ކަމަކީ އެޓޭކާއި ޑިފެންސްގެ ބެލެންސް ހިފެހެއްޓުން ކަމަށާއި، ޑިފެންސްގެ ފެންވަރު ރަނގަޅު ކުރަން ޖެހޭ ކަމަށެވެ.


Uvenee… uvenee… uvunee???\nއުވެނީ… އުވެނީ… އުވުނީ؟؟؟\nމީގެ ދެ އަހަރު ކުރިއެވެ. އަޅުގަނޑު ހުރީ ގުރޭޑް ހަތެއްގެ ކުލާހެއްގައި ކިޔަވާ ދޭށެވެ. އޭރު ގުރޭޑް އަށަކަށް ވަނުމަށް ހަދާ އެންޓްރެންސް ޓެސްޓް ހެދުމަށް ގާތްގަނޑަކަށް މަހަކަށް ވެދާނެއެވެ. އަޅުގަނޑު ހުރިހާ ކުދިން ކައިރީ ސައިންސް ސްޓްރީމް ނަގާނީ ކިތައް ކުދިންތޯ އަހާލީމެވެ. ދެ ކުއްޖަކު ފިޔަވައި އެހެން ހުރިހާ ކުދިން އަތް މައްޗަށް ހިއްލާލިއެވެ. އަޅުގަނޑު އެހީމެވެ. ބިޒްނަސް ސްޓްރީމް ނުހަދާނީ ކީއްވެގެން ހެއްހެވެ؟ ޖަވާބަކަށް ލިބުނީ، ބިސްނަސް ސްޓްރީމްގައި ހުސް ހިސާބު އޮންނާނެތީވެ، ބިޒްނަސް ސްޓްރީމް ހަދަން ބޭނުން ނުވާ ކަމުގައެވެ.\nޖަލާލުއްދީން ސްކޫލް ފެށިގެން އައި އިރު އެ ސްކޫލްގައި މައިގަނޑު ތިން ސްޓްރީމެއް ކިޔަވައިދެމުން ދިޔައެވެ. އެއީ އާޓްސް، ކޮމާސް، އަދި ސައިންސްސެވެ. ޒަމާނުއްސުރެ، ސައިންސަށް ދެވޭ މަތިވެރި ގަދަރެއްގެ ސަބަބުން ސައިންސް ސްޓްރީމަށް ލިބެމުން އަންނަ ތަރުހީބު ބޮޑެވެ. ހުދު އަޅުގަނޑުވެސް ބޭނުންވީ ސައިންސް ސްޓްރީމް ކިޔަވާށެވެ. އޭރު، އެލްބާޓް އެއިންސްޓެއިން ނޭގުނެއްކަމަކު، އެ ފަދަ މީހަކަށް ވާން ބޭނުންވެއެވެ. ކޮންމެވެސް މޮޅު އެއްޗެއް “އިންވެންޓް” ކުރާހިތްވެއެވެ. ނަމަވެސް އަޅުގަނޑުގެ ހުވަފެންތައް ވިއްސިވިހާލި ވެގެން ދިޔައީ އާޓްސް ސްޓްރީމްގެ އެންމެ ދިހަ ކުދިން ތިބޭ ކުލާހަކަށް “އެއްލާލެވުނު” ވަގުތުން ފެށިގެންނެވެ. އެއީ ހުވަފެންތައް ވިއްސިވިހާލިވެގެން ދިޔަ ދުވަސް އެކަންޏެއް ނޫނެވެ. ހުވަފެން ދެކެން ދަސްވާން ފެށި ދުވަސްވެސް މެއެވެ. އޭރު އެ ކުލާހުގައި ކިޔަވަމުން ދަނީ ހިސްޓްރީ، ޖޯގްރަފީ، އާޓްސް އެކައުންޓިންގެ އިތުރުން މަޖުބޫރޫ ހަތަރު މާއްދާ އެވެ. އެ ކުޑަކުޑަ ކުލާހަށް އެ ‘ދަށުދަރަޖައިގެ’ މާއްދާތައް ކިޔަވަން ޖެހުން ވީ އަޅުގަނޑުގެ ނަސީބުކަމުގައި ނޫނީ ނުވެއެވެ.\nމި އަހަރުގެ ދިރާސީ އަަހަރު ފެށުނުއިރު، އަޅުގަނޑަށް ނަސީބު ލިބުނު ފަދައިން، ނަސީބު ލިބޭނޭ ހަމަ އެންމެ ކުއްޖެއްވެސް ނެތެވެ. އާޓްސް ސްޓްރީމް ނެތިގޮސް ސާޅީސް ހިދަވެ، ފާތިހާކިޔަވައިވެސް ނިންމައިފިއެވެ. މާލޭން އުތުރުގައި އާޓްސް ސްޓްރީމް ކިޔެވޭނޭ ގޮތެއް މިހާރަކު ނެތެވެ.\nދެން އޮތީ ބިޒްނަސް ސްޓްރީމް ވާހަކައެވެ. މިހާރު ރަށުގައި ސާނަވީ ތަޢުލިމުދޭ ދެ މަދަރުސާ ހުރިއިރު، އެދެ މަދަރުސާގައިވެސް ބިޒްނަސް ސްޓްރީމް ކިޔަވައި ދެއެވެ. އެހެން ނަމަވެސް ހަމަ ކިޔަވައި ދެނީއެވެ. ހަމަ ކިރިޔަ ކިރިޔާ ކިޔަވައި ދެވެނީއެވެ. ޖަލާލުއްދީން ސްކޫލްގައި ސައިންސްގެ މާއްދާތައް ކިޔަވައިދޭ ހަތަރު ކުލާސް މިއަހަރު އޮތް އިރު ބިޒްނަސް މާއްދާތައް ކިޔަވައިދޭ އޮތީ އެންމެ ކުލާހެކެވެ. އަފީފުއްދީން ސުކޫލްގައިވެސް އޮތީ ބިޒްނަސް ސްޓްރީމް ކިޔަވައިދޭ އެންމެ ކުލާހެކެވެ. މާނައަކީ ތިން އަހަރު ފަހުން ވިޔަފާރިއާއި ގުޅުން ހުރި މާއްދާތަކުން އޯލެވެލް ހަދާނީ ފަންސާހަކަށް ކުދިންނެވެ. ކުރިން ޖަލާލުއްދީން ސުކޫލްގައި ބިޒްނަސް ސްޓްރީމް ކިޔަވާދޭ ތިން ކުލާސް އޮވެއެވެ. މިހާރު އުވެމުން އުވެމުން ގޮސް އެންމެ ކުލާހަކަށް ވީއެވެ. ހަމަ އެންމެ ކުލާހަކަށް ވީއެވެ. އަޅުގަނޑަކަށް އާޓްސް ސްޓްރީމަށް ވީހެން ބިޒްނަސް ސްޓްރީމަށް ވާކަށް “ފައްސެއް” ނޫނެވެ.\nމިހެން މިކަން ވާންޖެހޭ ސަބަބު ތަކެއް ހުންނާނެއެވެ. ދަރިވަރުން ހަމަ އެކަނި ސައިންސް ސްޓްރީމާއި ދިމާއަށް ދާންވާ ސަބަބުތަކެއް ހުންނާނޭކަން ޔަގީނެވެ. އެސަބަބުތައް ހޯދުމަށް މަސައްކަތެއް ކުރެވޭތޯ ސުވާލު މިކުރަނީ، އެސަބަބުތައް ނައްތާލަން މަސައްކަތް ނުކުރާތީވެސް މެއެވެ.\nހަމަ ގައިމުންވެސް އަޅުގަނޑު ގުރޭޑް އަށަކަށް ދިޔައިރު އެއްވެސް ސްޓްރީމްއަކާއި ބެހޭ އެއްވެސް މައުލޫމާތެއް ނުދެއެވެ. ހަމަ ކުޑަކޮށްވެސް ނުދެއެވެ. އަޅުގަނޑަށް އެނގިފައިވާ ގޮތުން މި އަހަރު ކޮންމެވެސް ވަރަކަށް ސްޓްރީމް ނެގުމާއި ބެހޭގޮތުން ގައިޑެންސް ދީފައިވެއެވެ. އެހެން ނަމަވެސް، ގަބޫލުކުރަން ޖެހޭނެ ހަގީގަތަކީ، ސައިންސް ސްޓްރީމާމެދު ލޯބި ޖެހުނީ އެއް ދުވަހުން ނޫންކަމެވެ. އެހެން ކަމުން ބިޒްނަސް ސްޓްރީމްގެ ފޮނި މީރުކަން ކުދިންގެ ހިތަށް އެއްދުވަހުން، އެއް އިވެންޓަކުން ނުވެއްދޭނެކަން ދަންނަން ޖެހެއެވެ. ކީއްކުރަން ކިޔަވަންވީ ކޯޗެއްކަމާއި، ކުރިމަގު އޮތީ ކޯޗެއްގައިކަމާއި، ބޮޑު މުސާރަލިބޭނީ ކޮންކަމެއްކޮށްގެންކަން ކިޔާދިނުމަކީ ނުހަނު ބޭނުންތެރި ކަމެކެވެ. ދަރިވަރަށާއި، ދަރިވަރަށް ހަރަދުކޮށް ބަލަހައްޓާ ބެލެނިވެރިޔާއަށްވެސް މެއެވެ.\nބިޒްނަސް ސްޓަރީމް ކިޔަވާކުދިންނަށް ރާއްޖޭން، ކިޔަވާ ކުރިއަށް ދިއުމުގެ ފުރުސަތުތައް އިތުރުވެފައި ވާޒީފާގެ މާހައުލު ތަނަވަސް އިރުވެސް، އެ ސްޓްރީމް ނެގުމަށް ޖެހިލުން ވަނީ އަޅުގަނޑު ދެކޭގޮތުގައި އެދޭވޭ މިންވަރަކަށް އެ ސްޓްރީމް މާކެޓް ނުކުރެވުމުގެ ސަބަބުންނެވެ.\nކިޔަވާދޭ މީހުންގެ ހަމަ އެކަނި ޒިންމާއަކީ ކިޔަވާދިނުން ކަމުގައި ވެގެން ނުވާނެއެވެ. ކިޔަވަންވީ ކޯޗެއްކަން ބުނެދިނުމަކީވެސް ކިޔަވައިދޭ މީހާގެ ޒިންމާއެއް ކަމުގައި ނުވެ ނުދާނެއެވެ. އެހެން ނޫނީ ކިޔަވައިދެއްވާ މުދައްރިސުންނަށް، އެކުދިންގެ ދިރިއުޅުމުން ބައެއް ‘ކާލި” ކަމުގެ ތުހުމަތު ކުރާ ދުވަސްތަކެއް އައިސްދާނެއެވެ. އުވެމުން އުވެމުން ގޮސް ބިޒްނަސް ސްޓްރީމް އުވި އެ ސްޓްރީމް ކިޔަވަން ބޭނުން ކުއްޖާއަށް ކިޔެވޭގޮތް ނުވުމުން، ސައިންސް ކުލާހަކަށް ދާން ބޭނުންވެ ނުދެވުނު ކުއްޖާ ދެރަވާ ވަރަށް ހަމަ އެ ކުއްޖާވެސް ދެރަވާނެއެވެ.


Educationun anehkaa ves tablet hodhanee\nއެޑިއުކޭޝަނުން އަނެއްކާ ވެސް ޓެބްލެޓް ހޯދަނީ\nސްކޫލެއްގެ ދަރިވަރުންތަކެއް ޓެބްލެޓް ތަކެއް ހިފައިގެން: އަނެއްކާވެސް ޓެބްލެޓް ހޯދަން އެޑިއުކޭޝަން މިނިސްޓްރީން ދަނީ ތައްޔާރު ވަމުން -- ފޮޓޯ: ކިނބިދޫ ސްކޫލް\nއެޑިއުކޭޝަން މިނިސްޓްރީން "ސެޓަލައިޓް ސްކޫލް" ގެ ނަމުގައި ޕްރޮގްރާމެއް ފަށަން، އަނެއްކާ ވެސް ޓެބްލެޓް ތަކެއް ހޯދަން އިއުލާނު ކޮށްފި އެވެ.\nއެޑިއުކޭޝަން މިނިސްޓްރީން ބުނީ ސެޓަލައިޓް ސްކޫލް ގާއިމް ކުރަން 72 ޓެބްލެޓް ގަންނަން ބޭނުންވާ ކަމަށެވެ. އަދި މި ޕްރޮޖެކްޓަށް ބީލަން ހުށަހެޅޭނީ އިކޮނޮމިކް މިނިސްޓްރީން ކުދި އަދި މެދު ފަންތީގެ ވިޔަފާރީގެ ގިންތިއަކުން ގިންތިއެއްގައި ރަޖިސްޓްރީ ކޮށްފައިވާ ދިވެހި ވިޔަފާރިތަކަށެވެ.\nސެޓަލައިޓް ސްކޫލިން އަކީ ރާއްޖޭގެ ދަރިވަރުންގެ އާބާދީ ކުޑަ ސްކޫލްތަކާއި ކުދިން މަދު ރަށްރަށުގައި ކިޔައިދޭން ގާއިމް ކުރާ ނިޒާމެކެވެ. މި ނިޒާމު މެދުވެރިކޮށް ކިޔައިދޭނީ ޓެބްލެޓް ބޭނުން ކޮށްގެނެވެ. މި މަސައްކަތް ފެށުމުގެ ގޮތުން ޓެބްލެޓް ހޯދަން ކުރިން ވެސް ތިން ފަހަރެއްގެ މަތިން އިއުލާނު ކުރި އެވެ. ނަމަވެސް އެ މަސައްކަތް ބަޔަކާ ހަވާލުކޮށްފައެއް ނުވެ އެވެ.\nސްކޫލުތަކުގައި ކިޔައިދޭން މީގެ ކުރިންވެސް ބަޖެޓުން ހަރަދު ކޮށްގެން ޓެބްލެޓު ހޯދާފައި ވެއެވެ. ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި ސްކޫލުތައް ޑިޖިޓަލައިޒް ކުރަން 70،000 ޓެބްލެޓް ގެނެސް ދަރިވަރުންނަށް ދިން ނަމަވެސް އޭގެ ބޭނުމެއް ނުކުރެ އެވެ. ނަމަވެސް ސްކޫލްތަކުގެ ފޮތްތައް ޑިޖިޓަލައިޒްކޮށް ޓެބްލެޓްތަކުގެ ބޭނުން އެންމެ ރަނގަޅު ގޮތެއްގައި ކުރެވޭނެ ގޮތް ހަދާނެ ކަމަށް އެޑިއުކޭޝަން މިނިސްޓަރު ޑރ. އާއިޝަތު އަލީ މިދިޔަ އަހަރު ވިދާޅުވެފައިވެ އެވެ.\nޓެބްލެޓުތައް ގެނައި ކުންފުންޏަށް އެތައް މިލިއަން ރުފިޔާއެއް ސަރުކާރުން ދައްކަން ޖެހޭއިރު އެ ފައިސާ ވެސް އަދައެއް ނުކުރެ އެވެ.\nޑރ. އައިޝަތު އަލީ މިނިސްޓްރީ އޮފް އެޑިއުކޭޝަން


Hdh. Kulhudhuffushi | Mihaaru\nOctober 24, 2017 54\nކުޅި ހިއްކައިފިނަމަ ފެންބޮޑުވުމުގެ ނުރައްކާ ބޮޑު:ރިޕޯޓު\nހދ. ކުޅުދުއްފުށީގެ ކުޅި ހިއްކައިގެން އެ ރަށުގައި އެއާޕޯޓެއް އެޅުމަށް ސަރުކާރުން ތައްޔާރުވަމުން އައި ނަމަވެސް ކުޅި ހިއްކައިފި ނަމަ، ވާރޭ ވެހިގެން އެ ރަށުގައި ފެންބޮޑުވުމުގެ ނުރައްކާ އެބައޮތް ކަމަށް، އެއާޕޯޓު ހަދަން ފެނޭތޯ ބެލުމަށް އެންވަޔަރްމެންޓް ޕްރޮޓެކްޝަން އެޖެންސީ (އީޕީއޭ) އިން ހެދި އީއައިއޭ ރިޕޯޓުގައި ބުނެފި އެވެ.\nOctober 23, 2017 93\nކުޅި ނެތިއްޔާ ކުޅުދުއްފުއްޓަކަށް ނުވާނެ: ނަޝީދު\nހދ. ކުޅުދުއްފުށީގައި އޮންނަ ކުޅި ނައްތާލައިފި ނަމަ އެއީ "އެހެން ރަށެއް" ކަމަށާއި ކުޅި ހިއްކައިގެން އެއާޕޯޓެއް އެޅުމަށް ވުރެ އެ ރަށަށް މުހިންމީ ރަނގަޅު ދަތުރުފަތުރުގެ ނިޒާމެއް ކަމަށް ކުރީގެ ރައީސް ނަޝީދު މިއަދު ވިދާޅުވެއްޖެ އެވެ.\nOctober 22, 2017 57\nކުޅުދުއްފުށީ އެއާޕޯޓާ ގުޅޭގޮތުން މުއިއްޒުގެ ރައްދު\nހދ. ކުޅުދުއްފުށީ ކުޅި ހިއްކައިގެން އެ ރަށުގެ އެއާޕޯޓު އަޅަން ނިންމާފައިވާތީ ބައެއް މީހުން ކިޔަމުން ދާ ފާޑުކިޔުންތަކަށް ހައުސިން މިނިސްޓަރު ޑރ. މުހައްމަދު މުއިއްޒު މިއަދު ރައްދު ދެއްވައިފި އެވެ.\nOctober 22, 2017 16\nމެލޭޝިޔާ ބިން ހިއްކަން އެމްޓީސީސީ އަށް ހުށަހެޅުމެއް\nމެލޭޝިޔާގެ ބިން ހިއްކުމުގެ ޕްރޮޖެކްޓެއްގެ މަސައްކަތް ކުރިއަށް ގެންދިއުމަށް އެމްޓީސީސީން އަލަށް ގެންނަ ޑްރެޖަރު، މަހާ ޖައްރާފަށް ހުށަހެޅުމެއް ލިބިއްޖެ އެވެ.\nOctober 22, 2017 91\nކުޅި ހިއްކައިގެން އެއާޕޯޓު ހަދާތީ ކަންބޮޑުވެއްޖެ\nހދ. ކުޅުދުއްފުށީގެ ކުޅި ހިއްކުމަށް ފަހު، އެ ތަނުގައި އެއާޕޯޓު ހަދަން ސަރުކާރުން މަސައްކަތް ކުރަމުންދާތީ އެ ރަށުގެ ގިނަ ބަޔަކު ކަންބޮޑުވުން ފާޅުކުރަން ފަށައިފި އެވެ.\nޝީޝާ އިން ކުޅުދުއްފުށީގައި އައުޓްލެޓެއް ހުޅުވަނީ\nޝީޝާ އިން އަތޮޅުތެރޭގައި ގާއިމްކުރާ ދެވަނަ އައުޓްލެޓް ހދ. ކުޅުދުއްފުށީގައި ހުޅުވާ ގޮތަށް ހަމަޖައްސައިފި އެވެ.\nOctober 16, 2017 38\nޑްރެޖަރުގެ ފުރަތަމަ މަސައްކަތަކީ ކުޅުދުއްފުށީ އެއާޕޯޓު\nއެމްޓީސީސީން އަލަށް ގެންނަ ޑްރެޖަރު (މަހާ ޖައްރާފު) އިން އެންމެ ފުރަތަމަ ހިއްކާނީ ހދ. ކުޅުފުއްފުށީ އެއާޕޯޓު ހަދާ ސަރަހައްދު ކަމަށް އެ ކުންފުނީގެ ސީއީއޯ އިބްރާހިމް ޒިޔަތު މިއަދު...\nއެލިއާގެ "ގޯ ޔަމަހާ" ޕްރޮމޯޝަން ފަށައިފި\nއެލިއާ އިން "ގޯ ޔަމަހާ"ގެ ނަމުގައި، ޔަމަހާ ސައިކަލުން ޑިސްކައުންޓް ލިބޭ ހާއްސަ ޕްރޮމޯޝަނެއް، ހދ.ކުޅުދުއްފުށީގައި ފަށައިފި އެވެ.\nOctober 02, 2017 6\nއާސަންދައިގެ އޮފީހެއް ކުޅުދުއްފުށީގައި ހުޅުވައިފި\nމާލެ އިން ބޭރުގައި އާސަންދައިން ހުޅުވި ފުރަތަމަ އޮފީސް ހދ. ކުޅުދުއްފުށީގައި އިއްޔެ ހުޅުވައިފި އެވެ.\nތިން ރަށެއްގެ އެއާޕޯޓުގެ މަސައްކަތް ފަށާނަން: ރައީސް\nރާއްޖޭގެ ތިން ރަށެއްގައި އެއާޕޯޓު އެޅުމުގެ އަމަލީ މަސައްކަތް މި އަހަރު ފަށާނެ ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nSeptember 18, 2017 11\nމާލެ އާއި ދެ އަތޮޅެއްގައި ބަހުގެ ހިދުމަތް ދެނީ\nމާލެ އާއި ހދ. ކުޅުދުއްފުއްޓާއި ލ. އަތޮޅުގައި ބަހުގެ ޚިދުމަތް ދޭން އިކޮނޮމިކް މިނިސްޓްރީން އެމްޕީއެލްއާ މިއަދު ހަވާލުކޮށްފި އެވެ.\nSeptember 14, 2017 3\nތަރިންނާ އެކު "ހައްދު" ގެ ޕްރިމިއާ މިރޭ ކުޅުދުއްފުށީގައި\nމި ރެއިން ފެށިގެން އިތުރު ރަށްރަށުގައި ވެސް ފިލްމް ދައްކަން ފަށާނެ.\nSeptember 04, 2017 4\n"ހައްދު" ގެ ހުރިހާ ޕްރިމިއާތަކެއް ފުލްވެއްޖެ\nއޮލިމްޕަސް، މާލެ/ހުޅުމާލެ ސްވެކް އަދި އައްޑު އާއި ކުޅުދުއްފުށީގެ ޕްރިމިއާ ޝޯތައް ވަނީ ފުލްވެފައި.\nSeptember 03, 2017 5\nކުޅުދުއްފުށީ ތާރު މަގުތައް މި އަހަރު ނިމޭނެ: މުއިއްޒު\nތާރު އަޅައިގެން ހަދަން ފަށާފައިވާ ހދ. ކުޅުދުއްފުށީގެ މަގުތައް މި އަހަރުގެ ތެރޭގައި ނިމޭނެ ކަމަށް ހައުސިން މިނިސްޓަރު ޑރ. މުހައްމަދު މުއިއްޒު އިއްޔެ ވިދާޅުވެއްޖެ އެވެ.\nSeptember 02, 2017 62\nކުޅުދުއްފުށީ މާލި ޕެރޭޑް މިފަހަރު ވެސް ސިޔާސީ\nމި ރަށަކީ ކޮންމެ އަހަރެއްގެ އީދެއްގައި ވެސް އެންމެ ތަފާތު އެއް ހަރަކާތް ފެންނަ ރަށެވެ. މިދިޔަ އަހަރު ވެސް ބޮޑު އީދުގައި މި ރަށުގައި ބޭއްވި ޕެރޭޑް ވެގެން ދިޔައީ ވަރަށް ގިނަ ބައެއްގެ ނަޒަރު ހުއްޓިގެން ދިޔަ ހަރަކާތަކަށެވެ. މިދިޔަ އަހަރެކޭ އެއްގޮތަށް މިއަހަރު ވެސް މިވަނީ މި ހަރަކާތް މުޅި ސޯޝަލް މީޑިއާގައި ފަތުރާލައިފަ އެވެ. ހދ....\nAugust 31, 2017 23\nކުޅުދުއްފުށީގެ މަގުތަކުގައި ތާރު އަޅަން ފަށައިފި\nހދ. ކުޅުދުއްފުށީގެ 19 މަގެއްގައި ތާރު އަޅައި ޒަމާނީ ފެންވަރަކަށް ހެދުމުގެ މަސައްކަތް މޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރުޑީސީ) އިން މިއަދު ފަށައިފި އެވެ.\n"ހައްދު"ގެ ޕްރިމިއާ އައްޑު އާއި ކުޅުދުއްފުށީގައި\nއައްޑު އާއި ކުޅުދުއްފުށީގައި ވަރަށް ކުލަގަދަކޮށް ފިލްމްގެ ޕްރިމިއާ ބާއްވަން ވަނީ ރާވާފައި.\nއިއްސެގެ މަރާ ގުޅޭ ބިދޭސީންގެ ބަންދު އިތުރުކޮށްފި\nމިފްކޯ އައިސްޕްލާންޓް ތެރޭގައި މަރާލައިފައި އޮއްވާ މިދިއަ މަހު ފެނުނު އިސްމާއިލް އުމަރު (އިއްސެ) ގެ މަރާ ގުޅިގެން ހައްޔަރުކުރި ހަ ބިދޭސީންގެ ބަންދަށް ކޯޓުން އަނެއްކާވެސް 15 ދުވަސް އިތުރުކޮށްފި އެވެ.\nރީޖަނަލް ޔޫތު ލީޑާޝިޕް ޕްރޮގްރާމް ކުޅުދުއްފުށީގައި\nޔޫއެންޑީޕީގެ ފުރަތަމަ ރީޖަނަލް ޔޫތު ލީޑާޝިޕް ޕްރޮގްރާމް ދިރާގާ ގުޅިގެން ހދ. ކުޅުދުއްފުށީގައި ބާއްވައިފި އެވެ.\nފަހު ބުރު ތިނަދޫ އާއި ކުޅުދުއްފުށީގައި\nމިނިވަން ޗެމްޕިއަންޝިޕްގެ ފަހު ބުރު ހދ. ކުޅުދުއްފުށްޓާއި ގދ. ތިނަދޫގައި ބާއްވަން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ނިންމައިފި އެވެ.\nJune 19, 2017 46\nކުޅުދުއްފުށީ ހޮސްޕިޓަލް ހިންގަން ނިމްސްއާ ހަވާލުކޮށްފި\nހދ. ކުޅުދުއްފުށީ ރީޖަނަލް ހޮސްޕިޓަލް، 150 އެނދުގެ މަލްޓި ސްޕެޝަލިޓީ ޓާޝަރީ ހޮސްޕިޓަލެއްގެ ގޮތުގައި ތަރައްގީކޮށް ހިންގަން އިންޑިއާގެ ނިމްސް ހޮސްޕިޓަލް ހިންގާ ކުންފުންޏާ މިއަދު ހަވާލުކޮށްފި އެވެ.\nJune 18, 2017 22\nގިނަ މަޝްރޫއުތައް މި އަހަރު ނިމޭނެ: އެމްއާރުޑީސީ\nމޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރުޑީސީ) އިން ކުރިއަށްގެންދާ ގިނަ މަޝްރޫއުތައް މި އަހަރު ނިމުމުގެ ކުރިން ނިމޭނެ ކަމަށް އެ ކުންފުނިން މިއަދު ބުނެފި އެވެ.\nApril 30, 2017 5\nކުޅުދުއްފުއްޓާއި މިލަންދޫގައި އިންޑޯ ކޮމްޕްލެކްސްތަކެއް\nނުވަ މިލިއަނަށް ވުރެ ގިނަ ރުފިޔާ ހަރަދުކޮށްގެން ހދ. ކުޅުދުއްފުއްޓާއި ށ. މިލަންދޫގައި ކުޅިވަރު ކުޅެވޭ އިންޑޯ ކޮމްޕްލެސްތަކެއް އަޅަން ކިއުވަން މޯލްޑިވްސްއާ މިއަދު ހަވާލުކޮށްފި އެވެ.


Shareef Yamin ah: Hageegaiy en'gigen vaahaka fulhu dhakkavaa! - vNews.mv\nޝަރީފު ޔާމީނަށް: ހަގީގަތް އެނގިގެން ވާހަކަފުޅު ދައްކަވާ!\nޙައްވާ މިންހާ 08 July 2019, 22:48\nކަންކަމުގެ ހަގީގަތް އެނގިގެންނޫނީ ވާހަކަ ނުދެއްކުމަށް އިލެކްޝަންސް ކޮމިޝަނުގެ ރައީސް އަހުމަދު ޝަރީފު، އިދިކޮޅު ކޯލިޝަނުގެ ލީޑަރު އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމަށް ގޮވާލައްވައިފިއެވެ.\nޝަރީފް މިކަމަށް ގޮވާލެއްވީ، މިމަހުގެ 4ވަނަ ދުވަހު އިދިކޮޅު ކޯލިޝަނުން ބޭއްވި އެއްވުމެއްގައި ރައީސް ޔާމީން ދެއްކެވި ވާހަކަފުޅަަށް ރައްދު ދެއްވައި ވީނިއުސްރޫމުގެ ފަސްމަންޒަރު ޕްރޮގްރާމްގައި ވާހަކަފުޅު ދައްކަވަަމުންނެވެ.\nއިދިކޮޅު ކޯލިޝަނުން އަންނަނީ، ނިމިދިޔަ ރިޔާސީ އިންތިހާބުގައި ވޯޓު އޮޅުވާލިކަމަށް ބުނެ އިލެކްޝަންސް ކޮމިޝަނަށް ވަރަށް ބޮޑަށް ފާޑު \_ކިޔަމުންނެވެ.\nފާޑު ކިޔުންތަކަަށް ރައްދު ދެއްވައި ޝަރީފް ވަނީ، އެއްވެސް މައުލޫމާތެއް އޮޅުންފިލުވަން ބޭނުންފުޅުވާނަމަ އިލެކްޝަންސް ކޮމިޝަނާ އެކަމާ ބެހޭގޮތުން ސުވާލު ކުރައްވައި ތެދު މައުލޫމާތު ހޯއްދެވުމަށް ވަނީ އިލްތިމާސް ކުރައްވާފައެވެ.\nޝަރީފް ވިދާޅުވީ، ވޯޓު ކަރުދާސްތައް ނަައްތާލީ، ވޯޓު ކަރުދާސްތައް ނައްތާ ނުލާންވީ އެއްވެސް ސަބަބެއް ނެތުމުން ކަމަށެވެ. އެެއްވެސް ފަރާތަކުން ވޯޓު ކަރުދާހުގެ މައްސަލަ ބަލާކަން އެނގިފައި ނެތްކަމަށް ޝަރީފް ވިދާޅުވިއެވެ.\n"ސުޕްރީމް ކޯޓުން އެންގި އެންގުމުގައި ވޯޓު ކަރުދާހުގެ މައްސަލަ ނުބެލޭނެ ކަމަށް ނެތް އަންގާފަ. އެއީ ތެދެއް. އެކަމަކު އެމައްސަލަ އެއްވެސް ފަރާތަކުން އޭރު ނުވެސް ބަލާ. އެހެންވީމަ ވޯޓު ކަރުދާސްތައް ނައްތާނުލާ ބެހެއްޓުމުގެ ސަބަބެއް ކޮބާ؟" ޝަރީފް ސުވާލު ކުރެއްވިއެވެ.\nޕްރޮގްރާމްގައި ވާހަކަފުޅު ދައްކަވަމުން އިލެކްޝަން ކޮމިޝަންގެ މެމްބަރު އަހުމަދު އަކްރަމް ވިދާޅުވީ، ވޯޓު އޮޅުވާލިކަމުގެ ތުހުމަތު އާންމުގޮތެއްގައި އިންތިހާބުން ބަލިވާ ޕާޓީން ކުރާނެ ކަމަށެވެ. އެކަން ހުއްޓުވުމުގެ އެބޭފުޅާގެ ވިސްނުމުގައި ޔަގީނުންވެސް އެބަހުރިކަމަށް އަކްރަމް ވިދާޅުވިއެވެ.\nފުލުހުންގެ ބެލުމުގެދަށުގައި ހުރި ވޯޓު ކަރުދާސްތަކެއް އިލެކްޝަންސްއިން ނައްތާލާނީ ކިހިނެއްތޯ އަކްރަމް ވަނީ ސުވާލު އުފައްދަވާފައެވެ.\nވަކި ޕާޓީއަކަށް ވަކި ހާއްސަގޮތެއް ބަހައްޓާކަމަށް ނުވަތަ ފޭވަރިޒްމްގެ އަމަލުތައް އިލެކްޝަންސްއިން ހިންގާކަމުގެ ތުހުމަތު މި ދެބޭފުޅުންވެސް ވަނީ ދޮގު ކުރައްވާފައެވެ.\nއިލެކްޝަންސް ކޮމިޝަން އަބަދުވެސް ހިންގާނީ ވަކި ފްރޭމެއްގެ ދަށުން ކަމަށާއި އެފްރޭމްއިން ބޭރަށް ދާކަމަށްވާނަމަ އެކަން އެބޭފުޅުންގެ ސަމާލުކަމަށް ގެނައުމަށް ވަނީ އިލްތިމާސްވެސް ކުރައްވާފައެވެ.


Raajje in export kurevey mahuge aamdhany dhashah\nރާއްޖެ އިން އެކްސްޕޯޓް ކުރެވޭ މަހުގެ އާމްދަނީ ދަށަށް\nމާރޗް މަހު ރާއްޖެއިން ވަނީ މަހުގެ އެކްސްޕޯޓުން 21.8 މިލިއަން ޑޮލަރުގެ އާމްދަނީއެއް ހޯދާފަ\nމޭ މަހު ރާއްޖެއަށް މަހުގެ އެކްސްޕޯޓުން ލިބިފައިވަނީ 13.6 މިލިއަން ޑޮލަރު\nއޭޕްރީލް މަހު ރާއްޖެއަށް ވަނީ މަހުގެ އެކްސްޕޯޓުން 18.6 މިލިއަން ޑޮލަރުގެ އާމްދަނީ އެއް ލިބިފަ\nކ. މާލެ 19 ޖުލައި 2019 | ހުކުރު 11:43 3,782\nދިވެހި މަސްވެރިކަން - ރާއްޖެ އެމްވީ\nފާއިތުވެދިޔަ އޭޕްރީލް އަދި މޭ މަހު ރާއްޖެ އިން ބޭރަށް އެކްސްޕޯޓް ކުރެވުނު މަހުގެ އާމްދަނީ ދަށަަށް ގޮސްފިއެވެ.\n2019 ވަނަ އަހަރުގެ މާރޗް މަހު ރާއްޖެއިން ވަނީ މަހުގެ އެކްސްޕޯޓުން 21.8 މިލިއަން ޑޮލަރުގެ އާމްދަނީއެއް ހޯދާފައެވެ. ފިނޭންސް މިނިސްޓްރީ އިން އާންމުކޮށްފައިވާ މޭ މަހުގެ ތަފާސް ހިސާބުތައް ދައްކާ ގޮތުން މޭ މަހު ރާއްޖެއަށް މަހުގެ އެކްސްޕޯޓުން ލިބިފައިވަނީ 13.6 މިލިއަން ޑޮލަރެވެ. އޭޕްރީލް މަހު ރާއްޖެއަށް ވަނީ މަހުގެ އެކްސްޕޯޓުން 18.6 މިލިއަން ޑޮލަރުގެ އާމްދަނީ އެއް ލިބިފައެވެ.\nނިމިދިޔަ މޭ މަހު ރާއްޖެއިން 6,614.7 ޓަނުގެ މަސް އެކްސްޕޯޓް ކޮށްފައިވާއިރު އޭޕްރިލް މަހު ރާއްޖެއިން ވަނީ 9,226.6 ޓަނުގެ މަސް އަދި މާރޗް މަހު 7,521.7 ޓަނުގެ މަސް އެކްސްޕޯޓް ކޮށްފައެވެ.\nމޭ މަހު ރާއްޖެއަށް ޒިޔާރަތް ކޮށްފައިވަނީ 103،000 ފަތުރުވެރިންނެވެ. މިއީ އޭޕްރީލް މަހު ޒިޔާރަތްކުރި 163،000 ފަތުރުވެރިންނާ އަޅާބަލާ އިރު 60،000 ފަތުރުވެރިން މަދު އަދަދެކެވެ. މޭ މަހު ބޭނުންކޮށްފައިވާ ޓޫރިސްޓު އެދުގެ އަދަދުވެސް ވަނީ ދައްވެފައެެވެ.\nރާއްޖޭގެ އެތެރޭގެ އުދުހުމުގެ އަދަދުވެސް މޭ މަހު ވަނީ 3,028 ފްލައިޓުން 2,822 ފްލައިޓަށް ދަށަަށް ގޮސްފައެވެ. މޭ މަހު ރާއްޖޭގެ އެތެރޭގެ އުދުހުންތަކުގައި 89،000 މީހުން ވަނީ ދަތުރުކޮށްފައެވެ. ރާއްޖެއިން ބޭރަށް ދަތުރު ކުރި ފްލައިޓް ތަކުގެ އަދަދު ވަނީ 2,380 ފްލައިޓުން 2,060 ފްލައިޓަށް ދަށަށް ގޮސްފައެވެ.\nމޯބައިލް ބްރޯޑް ބޭންޑް ސަބްސްކްރިޕްޝަން ގެ އަދަދު 248,721 އަށް ދަށަަށް ޖެހިލާފައިވާއިރު ފިކްސްޑް ބްރޯޑް ބޭންޑް ސަބްސްކްރިޕްޝަން ގެ އަދަދު ވަނީ 48,455 އިން 89,422 މައްޗަށް ޖެހިލާފައެވެ.


ޕްލާސްޓިކުން މުޅި ރާއްޖެ ފުރި ބަންޑުން ވެއްޖެ އެވެ. ގޮނޑުދޮށްތަކުގައި ޕްލާސްޓިކް ގިނަވެއްޖެ އެވެ. ޕްލާސްޓިކް ކޮތަޅުން ފަރުތައް ފަރުދާވެ ފަރުގެ ދިރުން ނެތިދަނީ އެވެ. ކަނޑުގައި އުޅޭ އެންމެ ބޮޑު މަސް، އަދި ދިވެހި ރާއްޖެ އިން ނުހަނު ގިނައިން ފެންނަ ފެހުރިހީގެ ބަނޑު ތެރެއިން ވެސް ފެންނަނީ ހިމުންވެފައިވާ ޕްލާސްޓިކެވެ. އަހަރުން،...\nފަހުރުވެރިވުން ހައްގު ރީތިކަމެއް ލިބިފައިވާ ގައުމެކެވެ. ސާފު، ދޮންވެލި ގޮނޑުދޮށްތަކެވެ. ބިއްލޫރިކޮޅެއްހާ ސާފު މޫދެވެެ. ރުށްރުކާއި އެ ނޫން ވެސް ގަސްގަހާގެހިން ރަށްރަށުގެ މަލަމަތި ޒީނަތްތެރިކޮށްލާފައިވެ އެވެ. އެ ގަސްތަކުގެ ތެރެއިން އިރުގެ ދޯދިތައް ފޭދިގެން އައިސް ދޮންވެލި ގޮނޑުދޮށްތަކުގައި ބީހިލާ ގޮތުން ފެންނަ ރީތި މަންޒަރާއި...


ލ.އިސްދޫ އޮތީ ނާމާންކަމާ ބިރުވެރިކަމެއްގެ ތެރޭގައި – Maldivian Democratic Party\nލ.އިސްދޫ އޮތީ ނާމާންކަމާ ބިރުވެރިކަމެއްގެ ތެރޭގައި\nލ. އިސްދޫ އަށް ޕޮލިހުންނާއި ސިފައިން އަރައި އެރަށުގެ އެމްޑީޕީ މެންބަރުން ހައްޔަރު ކުރަމުން އެބަގެންދެއެވެ.\nލ.އިސްދޫ ޕޮލިޝްޓޭޝަން މީގެ ދެދުވަސްކުރިން ބަންދުކުރެވިފައި ވަނިކޮށް އެތާގައި ފުލުހުން ގެންގުޅުނު އެންމެހައި ތަކެތި ބަދަލު ކުރަނީކަމުގައި ވާހަކަދައްކައި، ޕޮލިސްޓޭޝަން ދޫކޮށް ދާ ސިފަދެއްކުމަށް ފަހު އެބުނރި އެއްގަމަށް އަރާ މައިންދަރިންގެ ތެރޭގައި ނުދެއްކޭފަދަ ހުތުރުބަހުން ގޭގެއަށް ގޮސް ޢާއިލާތަކާ މުޚާޠަބުކުރަމުންދާ ކަމަށާއި3ކައުންސިލަރުންނާއި ހޮސްޕިޓަލުގެ މެނޭޖަރާ އަދި އެމްޑީޕީގެ އެކްޓިވިސްޓަކު މިހާތަނަށް ހައްރުކޮށްފައިވާކަން އޭނާކަށަވަރުކޮށްދިނެވެ.\nހައްޔަރުކުރާ މީހުން ފަހަތަށް ބިޑިއެޅުވުމަށްފަހު ޕިކަޕްގެތެރެއަށް އުކަމުން އެބަދާކަމަށާއި، އަދި ޕިކަޕަށް އެރުވުމަށްފަހު ބޫޓުންތަލާ ލާއިންސާނީ ޖަރީމާތަށް ހިންގަމުންދާކަމަށާ 15 އަށްވުރެ ގިނަމީހުން އެކިތަންތާގައި ފިލާފައިވާކަމަށް ޚަބަރު ލިބެއެވެ.\nއިންސާނީ ހައްގުން ހައްދުންމަތީ އިސްދޫ މަޙުރޫމްވެއްޖެ ކަމަށާއި، އިސްދޫގައި ތިބި އެމްޑީޕީއަށް ނިސްބަތްވާ މީހުން މި ބިރުވެރިކަމުން ސަލާމަތް ކޮށްދިނުމަށް އެދި ކަމާބެހޭފަރާތްތަކުގައި އާދޭސް ކުރާކަމުގައި ރޮމުން އިސްދޫ ރައްޔިތަކު، އެމްޑީޕީ ވެބްސައިޓަށް ކިޔައި ދިނެވެ.


Kaadehdhoo Airport ah theyo gathee iulaan nukoh, Agreement eh nethi: Audit\nއިއުލާނާއި އެގްރިމެންޓް ކުރުމެއް ނެތި ކާޑެއްދޫ އެއާޕޯޓަށް ތެޔޮ ގަތް: އޮޑިޓް\nއެއް މިލިއަނަށްވުރެ ގިނަ ރުފިޔާ ހަރަދު ކޮށްގެން ކާޑެއްދޫ އެއާޕޯޓަށް ބޭނުންވާ ތެޔޮ ގަނެފައި ވަނީ އިއުލާން ކުރުމެއް އަދި އެގްރިމަންޓެއް ވެސް ނުހަދާ ކަމަށް އޮޑިޓާ ޖެނެރަލް ނެރުއްވި ޓޫރިޒަމް މިނިސްޓްރީގެ 2017 ވަނަ އަހަރުގެ ރިޕޯޓްގައި ބުނެފި އެވެ.\nއޮޑިޓް އޮފީހުން އާންމުކޮށްފައިވާ 2017 ވަނަ އަހަރުގެ އޮޑިޓް ރިޕޯޓްގައި ރީޖަނަލް އެއާޕޯޓްސްގެ ދަށުން ހިންގާ ކާޑެއްދޫ އެއާޕޯޓަށް ކުރި ހަރަދުތަކާއި އެތަނުގެ ހަރުމުދަލުގެ އިންވެންޓްރީއާމެދު ވަނީ ސުވާލުތައް އުފައްދައިފަ އެވެ. އެގޮތުން އޮޑިޓްގައި ފާހަގަ ކުރި އެންމެ ބޮޑު މައްސަލައަކީ، އިއުލާން ކުރުމެއް ވެސް ނެތި އަދި އެގްރިމަންޓެއް ވެސް ނުހަދާ އެއާޕޯޓަށް ބޭނުންވާ ތެޔޮ ގަތުމަށް 2017 ވަނަ އަހަރުގެ ތެރޭގައި 1.1 މިލިއަން ރުފިޔާ ކުންފުންޏަކަށް ދީފައިވާ މައްސަލަ އެވެ. އޮޑިޓް ރިޕޯޓްގައި ބުނީ، ދައުލަތުގެ މާލިއްޔަތު ގަވާއިދުގެ ދަށުން، 35،000 ރުފިޔާއަށް ވުރެ އަގުބޮޑު އެއްޗެއް ގަންނަންވާނީ ނޫނީ ހިދުމަތެއް ހޯދަން ވާނީ ކުރިން އިއުލާން ކުރުމަށް ފަހު ވާދަވެރި ބީލަމެއްގެ ތެރެއިން ކަމަށް ބުނެފައިވާ ކަމަށެވެ. އަދި ހިދުމަތެއް ހޯދުން ނޫނީ އެއްޗެއް ގަންނަން ބަޔަކާ ހަވާލުކުރުމުގެ ކުރިން އެކަން ކުރަން ވާނީ، އެގްރިމަންޓެއް ހަދައިގެން ކަމަށް މާލިއްޔަތު ގަވާއިދުގައި ބުނެފައިވާ ކަމަށެވެ. އެހެން ނަމަވެސް، 2017 ވަނަ އަހަރުގެ ތެރޭގައި 1.1 މިލިއަން ރުފިޔާ ހަަރަދުކޮށްގެން ކާޑެއްދޫ އެއާޕޯޓަށް ތެޔޮ ގަނެފައި ވަނީ މިކަންކަން ފުރިހަމަ ނުކޮށް ކަމަށް ވެސް ރިޕޯޓްގައިވެ އެވެ.\nމީގެ އިތުރަށް ދެން ފާހަގަކޮށްފައިވާ އަނެއް މައްސަލައަކީ ކާޑެއްދޫ އެއާޕޯޓަށް ކުރަން ޖެހޭ ހަރަދު ކުރެވޭނެ އަދަދަށް އެ އެއާޕޯޓްގެ ބަޖެޓްގައި ފައިސާ ނެތިސް، ބައެއް ތަކެތި ގަނެ، ހިދުމަތްތައް ހޯދުމަށް ފަހު އެ ތަކެއްޗަށް ފައިސާ ދެއްކުމަށް މިނިސްޓްރީއަށް ބިލް ކޮށްފައިވުމެވެ. އެގޮތުން 16.4 މިލިއަން ރުފިޔާ ބަޖެޓްގައި ނެތިސް ހަރަދު ކުރުމަށް ފަހު، ފަހުން ފައިސާ ދައްކަން ޖެހުނު ކަމަށް ވެސް ރިޕޯޓްގައިވެ އެވެ. އަދި އެގޮތަށް ދިމާވީ މާޗް 2017ގައި ކާޑެއްދޫ އެއާޕޯޓްގެ ހިންގުން ރީޖަނަލް އެއާޕޯޓްސްއަށް ބަދަލު ކުރުމުން އެތަނަށް އެއަހަރުގެ ބަޖެޓްގައި ފައިސާ ނެތުމުން ކަމަށް މިނިސްޓްރީއިން މައުލޫމާތު ދިން ކަމަށް ވެސް ރިޕޯޓްގައިވެ އެވެ. އެހެން ނަމަވެސް މިއީ މާލިއްޔަތު ގަވާއިދާ ހިލާފަށް ކުރި ކަމެއް ކަމަށް ވެސް އޮޑިޓްގައި ވަނީ ފާހަގަކޮށްފަ އެވެ.\nކާޑެއްދޫ އެއާޕޯޓަށް 2017 ވަނަ އަހަރުގެ ތެރޭގައި ލިބުނު 346،749 ރުފިޔާ އެމްއެމްއޭގައި އޮންނަ ރީޖަނަލް އެއާޕޯޓްސްގެ ޕަބްލިކް އެކައުންޓަށް ޖަމާކުރުމެއް ނެތި ހަރަދުކޮށްފައިވާ މައްސަލަ ވެސް އޮޑިޓްގައި ވަނީ ފެންމަތިކޮށްފަ އެވެ. އޮޑިޓް ރިޕޯޓްގައި ބުނީ މާލިއްޔަތު ގަވާއިދުގެ ދަށުން ދައުލަތުގެ ކޮންމެ ތަނަކަށް ލިބޭ ފައިސާ ވެސް ޕަބްލިކް އެކައުންޓަށް ޖަމާކުރަން ޖެހޭ ކަމަށާއި އެ ފައިސާ އެ އެކައުންޓަށް ޖަމާނުކޮށް ހަރަދު ކުރުމަކީ އެ ގަވާއިދާ ހިލާފުވުން ކަމަށެވެ. އެގޮތުން އެ އުސޫލާ ހިލާފަށް، ލިބުނު އާމްދަނީގެ 286،532 ރުފިޔާ ހަރަދުކޮށްފައިވާ ކަމަށް ވެސް ރިޕޯޓްގައިވެ އެވެ.\nއޮޑިޓްގައި އަދި ފާހަގަކުރި ގޮތުގައި ރީޖަނަލް އެއާޕޯޓްސްގެ ދަށުން ހުރި އެއާޕޯޓްތަކާއި އެހެން ވެސް ތަންތަނުގެ މިލްކިއްޔާތާއި ހަރުމުދަލުގެ ރަޖިސްޓްރީ ބެލެހެއްޓި އިރު، ކާޑެއްދޫ އެއާޕޯޓްގެ އަގުކޮށް އެތަނުގެ އިންވެންޓްރީ އާއި އަގު ހިމަނާފައެއް ނުވެ އެވެ. އެހެންވުމުގެ ސަބަބުން އެ އެއާޕޯޓްގެ ހަރުމުދަލުގެ ކަންކަން ބެލެހެއްޓުން އޮތީ ދޯދިޔާކޮށް ކަމަށް ވެސް ރިޕޯޓްގައި ފާހަގަކޮށްފައިވެ އެވެ.\nކާޑެއްދޫ އެއާޕޯޓްގެ މައްސަލަތައް ފިޔަވާ ޓޫރިޒަމް މިނިސްޓްރީގެ ހަރަދުތަކުގައި އެހެން މައްސަލައެއް ހުރިކަމެއް ފާހަގަކޮށްފައެއް ނުވެ އެވެ. ކާޑެއްދޫ އެއާޕޯޓް މީގެ ކުރިން ހިންގަމުން އައީ ވިލާއެއާ އިން އެވެ. އެހެން ނަމަވެސް އެ ކުންފުނީގެ ޗެއާމަން ގާސިމް އިބްރާހިމް އާއި ސަރުކާރާ ދެމެދު މައްސަލަ ޖެހި އެ އެއާޕޯޓް އެ ކުންފުނީގެ އަތުން ނެގި އެވެ.\nއޮޑިޓާ ޖެނެރަލް އޮފީސް ޑޮމެސްޓިކް އެއާޕޯޓް ކާޑެއްދޫ އެއާޕޯޓް


Kudakujjakaa Dheytherey Kanthah Kurigothun Salman Khan Eynage Bodyguardge Gaiga Jahaifi - Vaguthu\n4 މަސް ކުރިން ( ޖޫން 6, 2019 )\nކުޑަ ކުއްޖަކު ކޮށްޕާލި މައްސަލާގައި ސަލްމާން ޚާންގެ، އޭނާގެ ބޮޑީގާޑްގެ ގައިގާ ޖަހައިފިއެވެ.\nސަލްމާން ޚާން އޭނާގެ ބޮޑީގާޑްގެ ގައިގާ ތަޅައިގަތް ވީޑިއޯ މިހާރު މީސް މީޑިއާގައި ދަނީ ދައުރުވަމުންނެވެ.\nއެ ވީޑިއޯ އިން ފެންނަގޮތުގައި ސަލްމާން އޭނާގެ ބޮޑީގާޑްއާއެކު ސިނަމާ ހޯލެއްގެ ތެރެއިން ނުކުންނަ މަންޒަރު ފެނެއެވެ. ވަރަށް ބައިވަރު މީހުން އޮތް އެ ތަނުން ސަލްމާން ނުކުންނަން ދަނިކޮށް ސަލްމާންއަށް މަގުދައްކަމުންދިޔަ އެއް ބޮޑީގާޑްގެ ގައިގާ ސަލްމާން ޖަހާ މަންޒަރު ފެނެއެވެ.\nސަލްމާން އެ ބޮޑީގާޑްގެ ގައިގާ ޖެހީ ކޮން ސަބަބަކާއި ހެދި ކަމެއް ޔަގީން ނުވި ނަމަވެސް ރިޕޯޓްތައް ބުނާގޮތުގައި، ސަލްމާން އެކަން ކުރީ، ސަލްމާންއަށް ސަޕޯޓް ކުރާ ކުޑަކުއްޖަކު ދުރަށް ޖެއްސުވުމާއި ގުޅިގެން އެކަމާ ހިތްހަމަނުޖެހިގެންނެވެ.\nއެ ވީޑިއޯ ދައުރުވުމާއެކު އެތައް ބަޔަކު ސަލްމާންއަށް ތައުރީފް ކުރަމުން ދަނީ، ކުޑަކުއްޖަކާއި، މެދު ކަންތައް ކުރިގޮތުން ސަލާމާން ބޮޑީގާޑަށް އަބަދު ދިނީތީއެވެ. ނަމަވެސް ސަލްމާން ބޮޑިގާޑްގެ ގައިގާ ޖެހުމުން އެކަމާއި ހިތްހަމަނުޖެހިގެން ވާހަކަދައްކާ މީހުންވެސް މަދެއް ނޫނެވެ.\nސަލްމާން ދެން އެންމެ އަވަހަށް މަސައްކަތް ފަށައިގަންނާނީ ފިލްމް ބާރަތްގައެވެ. ސަލްމާންއާއެކު އެ ފިލްމްގައި ދެން ފެނިގެން ދާނީ ކެޓްރީނާ ކައިފްއެވެ.\nސަލްމާންގެ ގޭ ދޮށުގައި އަޑުގަދަކުރި ބަޔަކު ހައްޔަރުކޮށްފި\nސަލްމާން ޚާންގެ ބަންގަލޯ ބަލަހައްޓާ މީހާ ހައްޔަރުކޮށްފި\nސަލްމާން ޚާންގެ ގެ ކައިރީ މުޒާހަރާ ކުރަނީ\nޖޫން 6, 2019 12:54\nބާރަތު އަކީ ރިލީޒް ކޮއްފަ އޮތް ފިލްމެއް،ދެން ކިހިނެއް އިތުރަށް އެ ފިލްމްގެ މަސައްކަތް ކުރާނީ؟


30 ޖޫން 2020 - 07:48\nއައިފޯން އެޕަލް ސްމާޓް ފޯން އައިއޯއެސް ހެޑްފޯން\n7 ކޮމެންޓް, 43 ރިއެކްޝަންސް\nދެން ކީއްކުރާ ފޯނެއް އަގުބޮޑުކޮށް ގަންނައިރު އޭގެ ޗާރޖަރެއް ނުއިނދޭ ޗާރޖްނުކޮށް ފޯނެއް ބޭނުން ނުކުރެވޭ، އެހެންވިއްޔާ ފޯން އުފެއްދުން ހުއްޓާލަން ވީނުން އެއިރުން ޚަރަދެއް ނުދާނެ.\nފޯނު ކަންތަށްދޫކޮށްލާފައި ސަލާންޖަހަން ފަށާ\nއަދިވެސް ކަސްޓަމަރުން ފެލުމުގަ...\nއެޕަލް މީހުން ސެމްސުންގު ފޯނުތައް ކޮޕީނުކޮއްބަލަ. ކިހާދެރަކަމެއް މީ.\nތި ވަރުން ދެން ފޯނު ނުވިއްކަން ވީނުން !!!!\nހިޔާ ފްލެޓް ލިބުނީމަ ދޮރުތަކާ ތަށިމުށި ވަކިން ހޯދަންޖެހުން ކަހަލަ ކަމެއްދޯ


Milo Inter-School 14 Aharun Dhashuge Semi Final Miadhu Kulhenee - Vaguthu\nމައިލޯ އިންޓަރ ސްކޫލް 14 އަހަރުން ދަށުގެ ސެމީފައިނަލް މިއަދު ކުޅެނީ\nމިހާރު ކުރިއަށްދާ މައިލޯ އިންޓަސްކޫލް ފުޓްބޯޅަ މުބާރާތުގެ 14 އަހަރުން ދަށުގެ ފުރަތަމަ ސެމީ ފައިނަލްގައި ހިރިޔާ ސްކޫލާއި މަޖީދިއްޔާ ސްކޫލް މިއަދު ބައްދަލު ކުރާނެއެވެ.\nސްކޫލް ކުދިންގެ މެދުގައި ކޮންމެ އަހަރަކު ބާއްވަމުންދާ މި މުބާރާތުގެ ސެމީ ފައިނަލްގެ ޖާގައެއް ހިރިޔާ ސްކޫލް ކަށަވަރުކުރީ ކުއާޓާ ފައިނަލްގައި ތާޖުއްދީން އާއި ދެކޮޅަށް ކުޅެ 1-3 ގެ ނަތީޖާއަކުން މޮޅުވެގެންނެވެ. އަދި މަޖީދިއްޔާ ސްކޫލް ފައިނަލުން ޖާގަ ހޯދީ ކުއާޓާ ފައިނަލްގައި މިދިޔަ އަހަރުގެ ޗެމްޕިއަން އަހުމަދިއްޔާ އިންޓަނޭޝަނަލް ސްކޫލް ބަލިކޮށްގެނެއެވެ.\nމިއަހަރު މަޖީދިއްޔާ ސްކޫލްގެ 14 އަހަރުން ދަށުގެ ޓީމްގެ ކޯޗްކަން ކޮއްދެނީ މިދިޔަ އަހަރު އެ ސްކޫލްގެ 16 އަހަރުން ދަށުގެ ޓީމަށް ތަށި ނަގައިދިން ކޯޗް އަހުމަދު މަމްދޫޙް އެވެ. ހިރިޔާ ސްކޫލްގެ 14 އަހަރުން ދަށޫގެ ޓީމަށް އިރުސާދު ދެނީ ގައުމީ ޓީމުގައި ގިނަ ތަޖުރިބާތަކެއް ހުރި ކުރީގައި ގައުމީ ޓީމަށް ކުޅުނު އަހުމަދު ނިޔާޒެއެވެ.\nސެމީ ފައިނަލްގައި ހިރިޔާ އާއި މަޖީދިއްޔާ ސްކޫލް ކުޅޭ މެޗް އޮންނާނީ މިއަދު ހަވީރު 16:00 ގައި ހެންވޭރު ދަނޑުގައެވެ. އަދި ސެމީ ފައިނަލް ތަކުން މޮޅުވާ ދެޓީމް މި މުބާރާތުގެ ފައިނަލްގައި ބައްދަލުރާ މެޗް ކުޅޭނީ މިމަހު 24 ވާ ހޮނިހިރުދުވަހުއެވެ.\nމި މުބާރާތުގެ މިދިޔަ އަހަރުގެ ޗެމްޕިއަނުންނަކީ އަހުމަދިއްޔާ އިންޓަނޭޝަނަލް ސްކޫލެވެ. ނަމަވެސް މިއަހަރު އެޓީމް ވަނީ ކުއާޓާ ފައިނަލްގައި މަޖީދިއްޔާ ސްކޫލް އަތުން ބަލިވެ މުބާރާތުން އަލްވަދާއު ކިޔާފައެވެ.\nރައުހަތު ސްޕޯޓްސްގެ އަހަރީ އާންމު ޖަލްސާ ބާއްވައިފި\nކުޅިވަރުގެ ބިލް ބަލައިގަނެ ދިރާސާކުރަން ކޮމިޓީއަށް ފޮނުވައިފި\nމިއީ ކުޅިވަރު ތަޖުރިބާކާރުން ތިބި މަޖިލީހެއް، ގާނޫނު ހަދާނީ ރަނގަޅަށް: އިލްޔާސް\nމާޗް 20, 2018 11:12\nމައިލޯ؟ ރިއަލީ؟ ތިއަށްވުރެ ސިއްހަތައް ފައިދާ ހުރި ބުއިމަކުން ސްޕޮންސަރ އެއް ނުލިބުނުތަ؟ ރެޑްބުލް އިންޓަރ ސުކޫލް ކޮންމެސް އެއްޗެއް އޮންނާނީ ކޮންއިރަކުންބާ ދެން؟


މަންމާއިދަރިފުޅު | ޞިއްޙަތު | Page 6\nއެމްނިއޮޓިކު ފެން އުފެއްދުމުގެ ދައުރުގައި މައިމީހާއާއި ކުޑަދަރިފުޅުވެސް ބައިވެރިވެއެވެ. ބަލިވެއިދެ ފުރަތަމަ 14 ހަފުތާގައި މިފެން އުފައްދަނީ މައިމީހާގެ ލެއިންނެވެ. އެއަށްފަހު މައިމީހާގެ ލޭގެ އިތުރުން ކުޑަދަރިފުޅުގެ ކުޑަކަމުދާ އެއްޗެތިންނެވެ. އަދި މިފެނުގެ ބޮޑުބަޔަކީވެސް ދަރިފުޅުގެ ކުޑަކަމުދާއެއްޗިއްސެވެ. މިފެން އަބަދުވެސް ހުންނަނީ ދައުރުވެ ދައިރުވެއެވެ. އަދި ދުވާލަކު އެތައްފަހަރަކު ހުންނަނީ އާވެއާވެއެވެ. މިކަމުގައި ދަރިފުޅު ވަރަށް ބޮޑު ރޯލެއް އަދާކުރެއެވެ.\nއޯވަރީގައި ފެންބަޑި އުފެދެނީ އަންހެނުންގެ ހަށިގަނޑުގައި ފިރިހެން ހޯމޯން އިތުރުވުމުގެ ސަބަބުންނެވެ. އަދި އަންހެން ހޯމޯން މަދުވުމުގެ ސަބަބުންނެވެ. ވުމާއެކު އޯވަރީގައި ބިސް އުފެދުން މަދުވެއެވެ. ބިސް އުފެދުމުގެ އިންތިޒާމު ގެއްލިގެން ދެއެވެ. އޯވަރީގައި ބިސް އުފެދި ބޮޑުވާން ފަށާއިރު ފުރަތަމަ ބިސް އިންނަނީ ކޮތަޅެއްގެ ތެރޭގައެވެ. ބިސް ބޮޑުވެ ފުރިހަމަ ވުމާއެކު މިކޮތަލު ފަޅައިގެން ގޮސް ބިސް އޯވަރީން ބޭރުވެއެވެ. އޯވަރީގައި ފެންބަޑި އުފެދެނީ ބިސް ބޮޑުވާއިރު މިކޮތަޅު ފަޅައިގެން ނުދިއުމުންނެވެ.\nދަރިޔަކުހޯދަން ބޭނުންވާއިރު ހުރިހާ ދެމަފިރިން ކަހަލަ ގޮތަކަށް ބޮޑަށް އަމާޒު ކުރަނީ އަނބިމީހާގެ ފަރާތަށެވެ. ނަމަވެސް ވިސްނާށެވެ. މިކަމުގައި ފިރިމީހާގެ ދައުރު އަނބިމީހާއަށް ވުރެ ކުޑައެއް ނޫނެވެ. އަނބިމީހާ ވަރަށް ގިނަ ކަންތައް ކުރަން ޖެހޭ ފަދައިން ފިރިމީހާވެސް ވަރަށް ގިނަ ކަންތައް ކުރަން ޖެހެއެވެ. ހުންއައުމުގެ ކުރިން ރަޖާލާން ޖެހޭ ފަދައިން ބައްޕައަކަށްވާން ބޭނުންވާ ފިރިޔަކު ޑޮކުޓަރަށް ދެއްކުމަކީ ވަރަށް ބޭނުންތެރި ކަމެކެވެ. ހާއްސަކޮށް ދުވަސްވީ ބައްޔެއް ހުންނަ ނަމައެވެ. ނުވަތަ ބޭހެއް ބޭނުން ކުރަމުން ދަނީނަމައެވެ.\nދަރިން ލިބުން ލަސްވާ މީހުންނަސް ކުރެވޭ ވަރަށް ގިނަ ފަރުވާ ހުރެއެވެ. ޑޮކުޓަރަށް ދެއްކެވުމުން ފަރުވާ ކުރަންވީ ގޮތުގެ އިރުޝާދު ޑޮކުޓަރު ދެއްވާނެއެވެ. މިގޮތުން ދެވޭ ފަރުވާގެ ތެރޭގައި ބޭސް ބޭނުން ކުރުމާއި އޮޕަރޭޝަން ކުރުމާއި އަދި ލެބޯޓްރީ ފަރުވާތައްވެސް ހިމެނެއެވެ. ގިނަ މީހުން ފުރަތަމަވެސް ބޭނުންވަނީ އެންމެ އަގުބޮޑު އަންމެ މަތީ ފަންތީގެ ފަރުވާއަކުން ފަރުވާ ކުރާށެވެ.\nދަރިން ލިބުން ލަސްވިކަމުގައި ބެލެވެނީ ކައިވެނި ކޮށްގެން ދެމަފިރީން އެކީގައި އުޅެ ދޭތެރެދުރުކުރާ އެއްވެސް ވަސީލަތެއް ބޭނުން ކުރުމަކާއި ނުލައި އެއްއަހަރުވަންދެން ގަވައިދުން ރޭކުރުމާއި އެކުވެސް އަނބިމީހާ ބަލިވެ ނުއިންނަ ނަމައެވެ. ދަރިންލިބޭ އުމުރުގެ %10 މީހުންނަކީ ދަރިން ލިބުން ލަސްވުމުގެ މައްސަލަ ކުރިމަތިވާ މީހުންނެވެ. މިގެތެރެއިން %30 މައްސަލަތައް ހިއްސާކުރަނީ އަނބިމީހާއެވެ. %30 ފިރިމީހާއެވެ.\nޖުމްލަ ޞަފްޙާ6ގެ 13


1 އަހަރު2މަސް ކުރިން - 09 މާޗް 2017 1\n(2 މާރިޗް 2017 ގެ އަދަދާ ގުޅޭ)\nނަމަވެސް ހިޖްރައިން އެއްސަތޭކަ ވަނަ އަހަރު ޚަވާރިޖުންގެ ފިރުޤާއެއްކަމުގައިވާ ޙަރޫރިއްޔާގެ މީހުން ޢިރާޤުގައި ހަމަނުޖެހުން ހިންގައި ޒިންމީންނާއި މުސްލިމުންގެ މުދާފޭރި، މީހުން މަރައި ހަދާންފެށިއެވެ. އެހެންކަމުންއަމީރުލްމުއުމިނީނަށް އެބައިމީހުނާ ހަނގުރާމަކުރައްވަން މަޖްބޫރުވެ ވަޑައިގެންނެވިއެވެ. ކޫފާގެ ގަވަރުނަރު ޢަބްދުލްޙަމީދަށް ޚަވާރިޖުންނާ ހަނގުރާމަކުރެއްވުމުގެ ހުއްދަދެއްވިއެވެ. އެއްވެސް އަންހެނަކު ނުވަތަ ކުޑަކުއްޖަކު ނުވަތަ އަސީރަކު ޤަތުލުނުކުރެއްވުމާއި، ޒަޚަމުވެފައިހުރި މީހަކު ފަހައި ސިފައިން ނުފޮނުއްވުމާއި، ފަތަޙަޔަށްފަހު ލިބޭ ޣަނީމާއެއް އެމީހުނަށް އަނބުރާ ރައްދުކުރެއްވުން ޝަރުޠުކުރައްވަމުންނެވެ. ހައްޔަރުކުރެވޭމީހުންވެސް ސީދާމަގަށް އަތުވެއްޖެނަމަ މިނިވަންކުރައްވަންވެސް އެންގެވުމާއެކުގައެވެ.\nއަބްދުލްޙަމީދަކީ ކުރީންވެސް ޚަވާރިޖުންނާ ހަނގުރާމަކުރެއްވި ތަޖްރިބާކާރު އޮފިސަރެކެވެ. ނަމަވެސް އެފަހަރުގެ ޙަމަލާގައި ޚަވާރިޖުންގެ އަތުން ޢަބްދުލްހަމީދު ބަލިފުޅުވިއެވެ. ޢުމަރު ބުނު ޢަބްދުލްޢަޒީޒު ރަޙިމަހުﷲ އެކަލޭގެފާނުގެ ފަރާތްޕުޅުން އަލްޖަޒީރާގައި ހުންނެވި ގަވަރުނަރ މަސްލަމަތު ބުނު އަބްދުލްމަލިކަށް ޚަވާރިޖުންގެ މައްސަލަ ހަމަޖައްސަވަން އަންގަވައި ޝާމީންގެ ލަޝްކަރެއްދެއްވިއެވެ. މަސްލަމަތު ލަޝްކަރާއިގެން ވަޑައިގެން ޚަވާރިޖުން ބަލިކޮށްލެއްވިއެވެ.\nއަމީރުލްމުއުމިނީން ޢުމަރު ބުނު ޢަބްދުލްޢަޒީޒުގެ ދަޢުވަތަކަށް ޚަވާރިޖުންގެ ދެމީހަކު އައިސް އެކަލޭގެފާނާ ބަޙުޘުކުރިވާހަކަ އިސްވެދިޔަތާނގައި ވަނީ ބަޔާންކޮށްފައެވެ. މިކަމާ ބެހޭގޮތުން މިޒަމާނުގެ އަރައިހުންނެވި އިސްލާމީ މުފައްކިރު ސައްޔިދު އަބުލްޢައުލާ މައުދޫދީ ޚިލާފަތު ވަމުލޫކިއްޔަތުގައި ލިޔުއްވައިފައިވެއެވެ.\nއެދެމީހުން ބަޙުޘުގެ ތެރޭގައި ދެންނެވިއެވެ.\n"މަނިކުފާނު ގެންގުޅުއްވާ ގޮތްކޮޅު މަނިކުފާނުގެ ޢާއިލާގެ އިސްވެދިޔަ ބޭފުޅުންނާ ވަރަށް ތަފާތުކަން އަޅުގަނޑުމެން ޤަބޫލުކުރަމުއެވެ. މަނިކުފާނު އެބޭފުޅުންގެ ގަވަރުނަރުން ސިފަކުރައްވަނީ އަނިޔާވެރީންގެ ގޮތުގައެވެ. އެބޭފުޅުން ތިއްބެވީ މަގު ގެއްލިވަޑައިގެންފައިކަމަށްވާއިރު މަނިކުފާނު އެބޭފުޅުންނަށް ލަޢުނަތް ނުދެއްވަނީ ކީއްވެގެންތޯއެވެ؟"\nއަމީރުލްމުއުމިނީން ޢުމަރު ބުނު ޢަބްދުލްޢަޒީޒު ވިދާޅުވިއެވެ. އެބޭފުޅުންގެ ޢާމިލުންނަކީ އަނިޔާވެރީންކަމުގައި އަޅުގަނޑު ބުނުމުން އެބޭފުޅުން ކުށްވެރިކުރުމެއްކަމުގައި ނުފުދޭ ހެއްޔެވެ؟ އޭގެ އިތުރަށް އެބޭފުޅުންނަށް ލަޢުނަތް ދިނުމުގެ އޮތީ ކޮން ބޭނުމެއްހެއްޔެވެ؟ ތިޔަބައިމީހުން ފިރުޢައުނަށް ކިތައްފަހަރު ލައުނަތް ދިނިން ހެއްޔެވެ؟\nޢުމަރު ބުނު ޢަބްދުލްޢަޒީޒު މިގޮތަށް ޚަވާރިޖުންގެ ހުރިހާ ސުވާލުތަކަކަށްވެސް އެބައިމީހުންގެ އަނގަ ބަންދުވާގޮތަށް ޖަވާބުދެއްވަމުން ގެންދެވިއެވެ. އެންމެފަހުން އެދެމީހުންކުރެ އެކަކު ދެންނެވިއެވެ. މަނިކުފާނު މިދުނިޔެއިން ވަކިވެވަޑައިގެން ވަޑައިގަންނަވާނީ މަނިކުފާނަށްފަހު މިޚިލާފަތު ޔަޒީދު ބުނު އަބްދުލްމަލިކާ ޙަވާލުކުރައްވައިފައިތޯއެވެ؟ އޭނާ ޙައްޤުގައި ސާބިތުވެ ނުހުންނަވާނެކަމަށް މަނިކުފާނަށް އެނގިވަޑައިގަންނަވާނެއެވެ!\nޢުމަރު ވިދާޅުވިއެވެ. އަހަރެންގެ ކުރީން މިމަޤާމުގައި ހުންނެވި ސުލައިމާނު ބުނު ޢަބްދުލްމަލިކު ވަނީ އަހަންނަށްފަހު އޭނާ ވަލީޢަހްދަކަށް ހަމަޖައްސަވައި އެކަމުގެ ބައިޢަތު ހިއްޕަވައިފައެވެ. އެހެންވީއިރު އަހަންނަށް އެކަން ބަދަލުކުރެވޭނީ ކިހިނަކުންހެއްޔެވެ؟ ޚަވާރިޖުންގެ ސަރުދާރު ދެންނެވިއެވެ. މަނިކުފާނަށްފަހު ޔަޒީދު ބުނު ޢަބްދުލްމަލިކު ވަލީޢަހްދުކަމަށް ޢައްޔަންކުރެއްވި ފަރާތަށް އެކަން ކުރެއްވުމުގެ ޙައްޤު އޮތްކަމުގައި ޤަބޫލުކުރައްވަމުތޯއެވެ؟ އޭނާގެ އެނިންމެވުމަކީ ޙައްޤު ނިންމެވުމެއްތޯއެވެ؟\nޢުމަރު ބުނު ޢަބްދުލްޢަޒީޒަކަށް އެސުވާލުގެ ޖަވާބެއް ނުދެއްވެވުނެވެ. ބަޙުޘުކުރުމުގެ މަޖްލިސް ނިންމަވައިލެއްވުމަށްފަހު ޢުމަރު ވިދާޅުވިއެވެ. ޔަޒީދުގެ މައްސަލައިގައި އަހަރެން މަރައިވައްޓައިފިއެވެ. އޭނާގެ އެޙުއްޖަތަށް އަހަރެންގެ ކިބަޔަކު ޖަވާބެއްނެތެވެ. އަރަހުށި މާތްﷲ އަހަންނަށް ޢަފޫކުރައްވާށިއެވެ. ޢުމަރު ވަރަށް ގިނަ ފަހަރަށް އެވާހަކަ ދައްކަވައިއުޅުއްވިއެވެ.\nއެޙާދިޘާއަށްފަހު އުމަވީން ވަރަށް ބިރުގަންނަގޮތް ވެއްޖެއެވެ. ޢުމަރު މާގިނަ ދުވަހު ވެރިކަމުގައި ހުންނަވައިފިނަމަ އުމައްޔަތުވަންހައިގެ ޢާއިލީ ރަސްކަން އުވައިލައްވައި ޚަލީފާއަކު އިންތިޚާބުކުރުން މުސްލިމުންގެ ޝޫރާއާ ޙަވާލުކުރައްވައިފާނެތީއެވެ. އެހެންކަމުން ކުޑަދުވަސްކޮޅެއްގެ ތެރޭގައި ޢުމަރުގެ ފަރިއްކޮޅަށް ޒަހަރުލައި އަވަހާރަކޮށްލެވިއްޖެއެވެ. (ޚިލާފަތު ވަމުލޫކިއްޔަތު – ސައްޔިދުއަބުލް އައުލާ މައުދޫދީ، ސަފުޙާ :190- 191)\nއަމީރުލްމުއުމިނީން ޢުމަރު ބުނު އަބްދުލްޢަޒީޒު ރަޙިމަހުﷲ އެކަލޭގެފާނުގެ އިސްލާޙީ މަސައްކަތްޕުޅުގައި އަވަދިނެތި އުޅުއްވަނިކޮށް އެކަލޭގެފާނު އަވަހާރަވުމުގެ އާލާސްކަންފުޅު ޖެހިވަޑައިގަތީ ހިޖްރައިން އެއްސަތޭކަ އެއްވަނަ އަހަރުގެ ރަޖަބުމަހުއެވެ. އާލާސްކަންފުޅުގެ ސަބަބާ ބެހޭގޮތުން އައިސްފައިވަނީ ދެރިވާޔަތެކެވެ. އޭގެތެރެއިން އެންމެ ޞައްޙަކަމުގައި އިލްމުވެރިން ބައްލަވާ ރިވާޔަތުގެ ވާހަކަ އިސްވެ ދެންނެވިފައިއެވަނީޢެވެ. ދެވަނަ ރިވާޔަތުގައިވާގޮތުން އެކަލޭގެފާނުގެ އާލާސްކަންފުޅަކީ ޠަބީޢީ އާލާސްކަންފުޅެކެވެ.\nޢިލްމުވެރީން ވިދާޅުވާގޮތުގައި އަމީރުލްމުއުމިނީން ޢުމަރު ބުނު ޢަބްދުލްޢަޒީޒަށް ޒަހަރުއެރުވުނީ އެކަލޭގެފާނުގެ އަޅަކަށް އެއްހާސް ދީނާރުގެ ރިޝްވަތުދީގެންނެވެ. އިސްލާމީ އުންމަތާ ދެކޮޅަށް މިނުބައި މުއާމަރާ ހިންގެވިކަމަށް ރިވާޔަތްތަކުގައިވަނީ ޔަޒީދު ބުނު ޢަބްދުލްމަލިކެވެ. އަމީރުލްމުއުމިނީން އާލާސްކަންފުޅުގައި އުޅުއްވުމުގެ ތެރޭގައި އެކަލޭގެފާނަށް ވަނީ ޒަހަރުއެރުވި މީހާ ފާހަގަކުރެއްވިފައެވެ. ނަމަވެސް ޢުމަރު އެއަޅުކަލޭގެ ކިބަޔަކުން ބަދަލެއް ނުހިއްޕަވައެވެ. އެޅުއްވިހައިވެސް ފިޔަވަޅަކީ އެކަލޭގެ އަތުން އަސްރަފީތައް އަތުލައްވައި ބައިތުލްމާލަށް ލެއްވުމެވެ. އެއަށްފަހު އެކަލޭގެއަށް އެންގެވިއެވެ. "އަހަރެން ކަލޭގެ މިނިވަންކޮށްފީމެވެ. އެއްވެސް މީހަކަށް ކަލޭގެ ފާހަގަ ނުކުރެވޭނެ ތަނަކަށް އަވަހަށްދާށެވެ. އެހެންނޫނީ މީހަކު ކަލޭގެ ގަތުލުކޮށްފާނެއެވެ."\nއެއްރިވާޔަތެއްގައިވާގޮތުން އަމީރުލްމުއުމިނީންގެ ޚާއްޞަ ބޭސްވެރިޔާވެސް އާލާސްކަންފުޅުގެ ސަބަބަކީ ޒަހަރުކަމުގައި ދަންނަވައި އެކަމަށް ބޭސްކޮޅުހަދަން އުޅުނެވެ. ނަމަވެސް އަމީރުލްމުއުމިނީން ބޭސްކުރެއްވުމާ ސަރީޙު ބަސްފުޅުން ދެކޮޅު ހެއްދެވިއެވެ. (އިބްނުލް ޖައުޒީ)\nއެހެން ރިވާޔަތެއްގައިވާ ގޮތުން އުނދަގޫފުޅުތައް މާބޮޑުވުމުން ގާތް ބޭފުޅަކު ބޭސްކޮޅު ހައްދަވަން މަޝްވަރާ އެރުއްވިއެވެ. ޢުމަރު ޖަވާބުދެއްވިއެވެ. "އަޚާއެވެ! އަހަރެން ހަމައެކަނި ކަންފަތް ކަހައިލީ މާ މިބަލި ރަނގަޅުވާނެކަން ޔަޤީންވިޔަސް އަހަރެން އެކަމެއްވެސް ނުކުރާނަމެވެ. އަޅެ އަހަރެންގެ ވެރިރަސްކަލާނގެ ރަޙްމަތްފުޅުގެ ޖިވާރަށްވުރެ ބޮޑަށް އަހަރެން ޝައުޤުވެރިވާންވީ ކޮންކަމަކަށް ހެއްޔެވެ؟" (ތާރީޚެ މިއްލަތު – ޤާޟީ ޒައިނުލް އާބިދީން މީރަޓީ)\nމިއާލާސްކަންފުޅުން ގަދަވެވަޑައިގަތުމުގެ އުންމީދެއްނެތުމުން އެކަލޭގެފާނަށްފަހު ޚަލީފާކަމަށް ވަޑައިގަންނަވާން ހުންނެވި ޔަޒީދު ބުނު ޢަބްދުލްމަލިކަށް އަންނަނިވި މޭރުމުން ސިޓީފުޅެއް ލިޔުއްވެވިއެވެ.\n"އަޅުގަނޑު މަނިކުފާނަށް މިވަޞިއްޔަތުނާމާ މިލިޔަނީ ބަލީގެ ސަބަބުން މުޅީން އަނަރޫފަވެ ހަކަތަދެރަވެފައިވާ ޙާލުގައެވެ. މަނިކުފާނު ނިކަންހުރެ ދެނެވަޑައިގަންނަވާށެވެ! ޚިލާފަތުގެ މައްސަލައިގައި އަޅުގަނޑާ ސުވާލުކުރައްވާނެއެވެ. އަރަހުށި މާތްﷲ އަޅުގަނޑުގެ ކިބައިން އެކަމުގެ ހިސާބު ހިއްޕަވާނެއެވެ. އަޅުގަނޑުގެ އެއްވެސްކަމެއް އެކަލާނގެ ރަސްކަންފުޅަކަށް ވަންހަނާއެއް ނުކުރެވޭނެއެވެ. ޚުދު އަރަހުށި މާތްﷲ ސުބްޙާނަހޫ ވަތަޢާލާ ވަޙީކުރައްވައިފައިވަނީ އަންނަނިވި މޭރުމުންނެވެ.\n"އަދި (އެއުރެންކުރި ހުރިހާކަމެއް) ދެނެވޮޑިގެންވާ ޙާލުގައި ހަމަކަށަވަރުން ތިމަންރަސްކަލާނގެ އެއުރެންނަށް ކިޔައިދެއްވާހުށީމެވެ. އަދި (މިކަމުގައި) ތިމަން ރަސްކަލާނގެ ދުރުވެވޮޑިގެނެއްނުވަމެވެ." (އަލްއަޢުރާފު: 7)\nއަރަހުށި މާތްﷲ އަޅުގަނޑާމެދު ރުހިވޮޑިގެންފިނަމަ އަޅުގަނޑަށް ކާމިޔާބުވެއްޖެއެވެ. ދިގުދެމިގެންވާ ގަދަފަދަ ޢަޒާބަކުން މިންޖުވެވިއްޖެއެވެ. އެކަލާނގެ ރުހިވޮޑިނުގެންފިނަމަ އަޅުގަނދުގެ ނިމުމާމެދު ހިތާމަހުއްޓެވެ. އަޅުގަނޑު އެމަތިވެރިވެގެންވާ އެއްކައުވަންތަ އަދި ޝަރީކަކު ނުވާ ޒާތުފުޅަށް ދުޢާ ދަންނަވަމެވެ. އެކަލާނގެ ރަޙްމަތްފުޅުން އަޅުގަނޑު ނަރަކައިން މުއްތިކުރެއްވުން އެދިއެވެ. އެކަލާނގެ ރުހިވޮޑިގަތުމުން އަޅުގަނޑަށް ސުވަރުގެ ދެއްވުން އެދިއެވެ.\nމަނިކުފާނު ތަޤްވާވެރިވެ ވަޑައިގަންނަވާށެވެ! ރައްޔިތުންނާމެދު ޚިޔާލުފުޅު ބަހައްޓަވާށެވެ! އެބައިމީހުންގެ މަތިން ހަނދާން ނައްތައި ނުލައްވާށެވެ! އެހެނީ އަޅުގަނޑުވެސް ފަދައިން މަނިކުފާނަކީވެސް ދުވަސްކޮޅެއްގެ މެހްމާނަކީމުއެވެ. މަނިކުފާނުގެ މައްޗަށްވެސް ވަނީ މަރު މިންވަރުކުރައްވައިފައެވެ. އެހެންކަމުން މަނިކުފާނުގެ ޣާފިލުކަމުން ފޫނުބެއްދެވޭފަދަ ކަތިފިޔަވަޅުފުޅެއް އެޅުއްވިދާނެތީ ބިރުފުޅުގެން ވަޑައިގަންނަވާށެވެ!\nސުލައިމާނު ބުނު ޢަބްދުލްމަލިކަކީވެސް މާތްﷲގެ އަޅެކެވެ. މާތްﷲ އޭނާގެ މައްޗަށްވެސް މަރު މިންވަރުކުރެއްވިއެވެ. އަޅުގަނޑު ޚަލީފާއަކަށް ހެއްދެވީ ސުލައިމާނެވެ. އަޅުގަނޑަށްފަހު މަނިކުފާނު ވެރިކަމަށް ޢައްޔަންކުރެއްވީވެސް އޭނާއެވެ. އަޅުގަނޑު ހުރީ އަޅުގަނޑު ބޭނުންނަމަ ގިނަގުނަ އަނބީންނާއި، ސުމާރެއް ނެތްހައި ގިނަ މުދާތައް އެއްކުރެވޭފަދަ މަޤާމެއްގައެވެ. އަރަހުށި މާތްﷲ އެކަލާނގެ އަޅަކަށް ދެއްވާނެ އެންމެ ފުރިހަމަ ނިޢުމަތްތައް އަޅުގަނޑަށް ދެއްވިއެވެ. ނަމަވެސް އަޅުގަނޑު ބިރުގަތީ ވަރަށް ވަރުގަދަ އަދި އެހާމެ ނާޒުކު ސުވާލަކާމެދުގައެވެ. މާތްﷲ އަޅުގަނޑަށް މަދަދު ނުދެއްވައިފިނަމަ ޖަވާބުދާރީ ނުވެވޭނެ ސުވާލަކާމެދުގައެވެ."\nއަވަހާރަވުމާ ވަރަށް ކައިރި ދުވަހެއްގައި އަމީރުލްމުއުމިނީން ޢުމަރު ބުނު ޢަބްދުލްޢަޒީޒު ރަޙިމަހުﷲގެ އަރިހުގައި އެކަލޭގެފާނުގެ ޅިޔަންބޭބޭފުޅު މަސްލަމަތު ބުނު ޢަބްދުލްމަލިކު ވިދާޅުވިއެވެ.\n"އަމީރުލްމުއުމިނީން އެވެ! މަނިކުފާނުވަނީ މަނިކުފާނުގެ ބޭފުޅުން މުދަލާއި މުއްސަނދިކަމުން އަބަދަށްޓަކައި މަޙްރޫމްކުރައްވައިފައެވެ. އެބޭފުޅުންނާ ބެހޭގޮތުން އަޅުގަނޑަށް ނުވަތަ ޢާއިލާގެ ކޮންމެވެސް އެހެންމީހަކަށް ވަޞިއްޔަތެއް ކުރައްވައިފައި ވަޑައިގަންނަވާށެވެ."\nއެބަސްފުޅު އިވިވަޑައިގަތުމުން އުމަރު ވިދާޅުވިއެވެ.\n"މަނިކުފާނު ތިޔަ ވިދާޅުވަނީ އަޅުގަނޑުގެ ކުދީން އަބަދަށްޓަކައި މުދަލާއި ފައިސާއިން މަޙްރޫމް ކޮށްފައިވާކަމުގައެވެ. މާތްﷲ ގަންދެމެވެ. އަޅުގަނޑު އެކުދީންގެ އެއްވެސް ޙައްޤެއް ނިގުޅައެއް ނުގަންނަމެވެ. ޝައްކެއްނެތެވެ. އެކުދީންގެ އެއްވެސް ޙައްޤެއް އެމުދަލެއްގައި ނުހިމެނޭ މުދަލެއް އެކުދީންނަކަށް ނުދެމެވެ. ދެންތިޔަ ވިދާޅުވަނީ އެކުދީންނާ ބެހޭގޮތުން ކޮންމެވެސް މީހަކަށް ވަޞިއްޔަތްކޮށްފައި ދިއުމަށެވެ. މިކަމުގައި އަޅުގަނޑުގެ ވަޞިއްޔަކީ ވެސް ވަލިއްޔަކީވެސް އަޅުގަނޑުގެ ވެރި ﷲއެވެ. އެކަލާނގެއީ ޞާލިޙުންނާއި ތަޤްވާވެރީންގެ ވަލީވެރިޔާއެވެ. އަޅުގަނޑުގެ ކުދީން ﷲ އަށް ބިރުވެތިވެއްޖެނަމަ އަރަހުށި މާތްﷲ އެކުދީންނަށް ކޮންމެވެސް މަގެއް ދައްކަވައިފާނެއެވެ. އެކުދީން ވަނީ ފާފަތަކުގައި ހައްޔަރުވާ މީހުންގެ ތެރެއިން ކަމުގައިވާނަމަ އެކުދީންނަށް މުދާދީ، މާތްﷲއަށް އުރެދުމަށް ބިރުކުޑަކުރުވައި އެކަމުގެ ބުންވަރު ގަދަކޮށްދޭކަށެއް އަޅުގަނޑު ބޭނުމެއް ނޫނެވެ."\nދީން ދީނާއި ދުނިޔެ އިސްލާމުން\nމިންތީގެ ޢަދާލަތު – އިސްލާމީ ނަޒަރަކުން -25ދުވަސް 8 ގަޑި ކުރިން\nމިންތީގެ ޢަދާލަތު – އިސްލާމީ ނަޒަރަކުން2ހަފްތާ5ދުވަސް ކުރިން\nއަހަރެން ފިކުރާވި އިސްލާމްދީން: ކޮމިޔުނިޒަމަށްވުރެ ފުރިހަމަވެފައި ރަނގަޅީ އިސްލާމްދީނެވެ.2ހަފްތާ 1 ދުވަސް ކުރިން


Adhurey Ge Dhevana Vaudhu: Menbarun Ithuruvun Huhutuvan Masaiyakaiy Kurun - Vaguthu\nއަދުރޭގެ ދެވަނަ ވައުދު: މެންބަރުން އިތުރުވުން ހުއްޓުވަން މަސައްކަތް ކުރުން\nއަބްދުލްރަހީމް އަބްދުﷲ (އަދުރޭ) – ފޮޓޯ: މަޖިލިސް\nރައްޔިތުން މަޖިލީހުގެ ރައީސް ކަމުގެ މަގާމު ހޯއްދެވުމަށް ކެމްޕޭން ކުރައްވަމުން ގެންދަވާ ރައްޔިތުން މަޖިލީހުގެ ފޮނަދޫ ދާއިރާގެ މެންބަރު އަބްދުލްރަހީމް އަބްދުﷲ (އަދުރޭ) އޭނާގެ ދެވަނަ ވައުދު މިރޭ އިއުލާން ކުރައްވައިފިއެވެ.\nއަދުރޭ މިއަދު ކުރެއްވި ޓްވީޓެއްގައި ވިދާޅުވީ އޭނާ އަށް ރައްޔިތުން މަޖިލީހުގެ ރައީސް ކަން ލިބިއްޖެނަމަ ކޮންމެ ފަސް އަހަރަކުން ރައްޔިތުން މަޖިލީހަށް ގޮނޑި އިތުރުވަމުންދާ ދިއުން ނިމުމަކަށް ގެނައުމަށް މަސައްކަތް ކޮށްދެއްވާނެ ކަމަށެވެ.\nAlhugadah majilis Raees kan libijje nama Konme5aharakun5aharakun majileehah godi ithuruvamun dhaa dhi’un nimumakah genaumah masahkaiy kohdheynan #manifestoAR @VaguthuOnline @avasmv @Ch13official @haveeru\n— Abdul Raheem Abdulla (@Banafsaa) October 25, 2018\nމިހާރު ޤާނޫނު އަސާސީ އޮންނަ ގޮތުން ކޮންމެ 5000 މީހުންނަކަށް ރައްޔިތުން މަޖިލީހުގައި މެންބަރަކު އިންނަވަން ޖެހެއެވެ. އެހެންކަމުން ކޮންމެ ފަސް އަހަރަކުން ރައްޔިތުން މަޖިލީހަށް މެންބަރުން އިތުރުވުމުގެ ފުރުސަތު އެބައޮތެވެ. އަންނަ އަހަރު އޮންނަ މަޖިލިސް އިންތިޚާބުގައި ވެސް އިތުރު ދެ ދާއިރާ އަކަށް މެންބަރުން ހޮވާނެ ކަމަށް ލަފާކުރެވެއެވެ.\nކޮންމެ ފަސް އަހަރަކުން ރައްޔިތުން މަޖިލީހުގެ މެންބަރުންގެ އަދަދު އިތުރުވަމުން ދިއުމަކީ ދައުލަތުގެ ޚަރަދުތައް އިތުރަށް ބޮޑުވެގެން ދާނެ ކަމެކެވެ. އެހެންކަމުން ބައެއް އާންމުންގެ ވަރަށް ބޮޑު ކަންބޮޑުވުމަަކަށް އެކަން ވަނީ ވެފައެވެ. ނަމަވެސް އެއުސޫލަށް ބަދަލު ގެނެވެން އޮތީ ރައްޔިތުންގެ މަޖިލީހުން ޤާނޫނު އަސާސީ އިސްލާހު ކޮށްގެންނެވެ.\nރައްޔިތުން މަޖިލީހުގެ މިހާރުގެ ރައީސް އަބްދުﷲ މަސީހް މަގާމުން ދުރުކުމަށް މަޖިލީހަށް ހުށަހަޅާފައިވާ މައްސަލަ ފާސްވެއްޖެ ނަމަ މަޖިލީހުގެ ރައީސް ކަމަށް ކުރިމަތި ލައްވާނެ ކަމަށް ވިދާޅުވެ އަދުރޭ ގެންދަވަނީ ވަރަށް ވަރުގަދަ އަށް ކެމްޕޭން ކުރައްވަމުންނެވެ. އޭނާ ވަނީ މަޖިލީހުގެ ރައީސްކަން ލިބިވަޑައިގެންފި ނަމަ މެންބަރުންގެ މުސާރަ ދޮޅުލައްކަ ރުފިޔާ އަށް ބޮޑުކުރަން ވެސް ވައުދުވެ ވަޑައިގެންފައެވެ.\nއިދިކޮޅު ކޯލިޝަންގެ ފަރާތުން ބޭނުން ވަނީ މަޖިލީހުގެ ރައީސް ކަމަށް މާމިގިލީ ދާއިރާގެ މެންބަރު ގާސިމް އިބްރާހިމް ގެންނާށެވެ.\nމަސީހް އިތުބާރު ނެތް ކަމަށް ބުނެ މަޖިލީހަށް ހުށަހަޅާފައިވާ މައްސަލަ އަންނަ މަހު 08 ވަނަ ދުވަހު އޮންނަ ޖަލްސާއަށް ވަނީ އެޖެންޑާ ކޮށްފައެވެ.\nއޮކްޓޯބަރ 26, 2018 07:15\nގައުމު ފަސާދަކުރި ބަތަލު\nއޮކްޓޯބަރ 26, 2018 08:16\nއަޅޭ މީލަދެއްވެސް ގަންނަ މީހެއްނޫންދޯ ލަދެއްހުރިމީހެއްނަމަ ނުކެރޭނެ މިމީހުންނައް މީހުން މިހާ ނަފުރަތު ކުރާއިރު މިކަހަލަ ވައްތަރު ޖައްސަން\nއޮކްޓޯބަރ 27, 2018 08:36\nޢަޅެފަހެ އަދުރޭގެ ކާބަފައިންގެ މުދާގަނޑެއްތަ އަދުރޭ މެންބަރުންނަށް ދެނީ


Kolamaafushin hayyaru kuri 18 meehun minivan koffi | Mihaaru\nޕީޕީއެމްގެ ޖަގަހައަށް ހަމަލާ ދިން ކަމުގެ ތުހުމަތުގައި ކޮލަމާފުށިން ހައްޔަރު ކުރި މީހުން--- ފޮޓޯ: އެމްޑީޕީ\n25 ސެޕްޓެމްބަރ 2018 - 12:55\nއެ ކެމްޕޭނުގައި، އެމްޑީޕީ އަދި ޕީޕީއެމްގެ ސަޕޯޓަރުންގެ މެދުގައި ޖެހުނު މައްސަލައިގެ ތެރޭގައި ޕީޕީއެމްގެ ދިދަ ފޮތިތައް ކަނޑައި ޖަގަހައަށް ގެއްލުން ދިން ކަމަށް ބުނެ އެމްޑީޕީގެ 18 އެކްޓިވިސްޓުން ހައްޔަރު ކުރީ މިދިޔަ މަހުގެ 30 ވަނަ ދުވަހު އެވެ. ޓެރަރިޒަމްގެ ތުހުމަތުކުރާ އެ އެންމެންގެ ބަންދުގެ މުއްދަތު ދެ ފަހަރެއްގެ މަތިން ގއ. ވިލިނގިލީ ކޯޓުން އިތުރު ވެސް ކުރި އެވެ.\nއެމްޑީޕީ އެކްޓިވިސްޓުންގެ ގާނޫނީ ވަކީލުންގެ ޓީމުން ބުނި ގޮތުގައި، އެމީހުން ދޫކޮށްލީ ބަންދުން ދޫކޮށްދިނުމަށް އެދި ފުލުހުންނަށް ފޮނުވި ސިޓީއަކާ ގުޅިގެންނެވެ.\nއެމީހުން ދޫކޮށްލީ، ބަންދުގައި ބަހައްޓަން އެންމެ ފަހުން ކޯޓުން ދިން މުއްދަތު ހަމަ ނުވަނީހެވެ.\nކޮލަމާފުށީގައި ޕީޕީއެމާއި އެމްޑީޕީގެ ސަޕޯޓަރުންނާ ދެމެދު ހިނގި ހަމަނުޖެހުންތަކާ ގުޅިގެން ހަމައެކަނި އެމްޑީޕީ މީހުން ހައްޔަރުކޮށް އަދަބު ދެމުން ގެންދާތީ އެ ޕާޓީން ދަނީ ކަންބޮޑުވުން ފާޅު ކުރަމުންނެވެ. އެއީ ފުލުހުންގެ ތެރެ އަށް ސިޔާސީ ނުފޫޒު ފޯރާފައިވާ މިންވަރު ކަމަށް އެމްޑީޕީން ބުނެ އެވެ.\nޕީޕީއެމްގެ ޖަގަހައަކަށް ގެއްލުން ދިން މައްސަލައެއްގައި ޓެރަރިޒަމްގެ ތުހުމަތުކޮށް، ކޮލަމާފުށިން ހައްޔަރުކުރި 18 މީހުން ހިންގި ކަމަށް ބުނާ އަމަލުތައް ޓެރަރިޒަމަށް ނުފެތޭ ކަމަށް އެ މީހުންގެ ގާނޫނީ ވަކީލުން ވަނީ ވިދާޅުވެފަ އެވެ. އަދި އެއީ އެ މީހުން ހައްޔަރުކޮށް، ދެ ފަހަރަށް ބަންދުގެ މުއްދަތު އިތުރު ކުރަންޖެހޭ ސަބަބެއް ކަމަށް ގަބޫލު ނުކުރެއްވޭ ކަމަށް ވެސް ވަކީލުން ބުންޏެވެ.\nކުށްކުރުން އެމްޑީޕީ ފުލުހުން ޓެރަރިޒަމް އިދިކޮޅު ފަރާތްތައް ގއ. އަތޮޅު ޕީޕީއެމް ގއ. ކޮލަމާފުށި އިދިކޮޅު އިއްތިހާދު\n5 ކޮމެންޓް, 43 ރިއެކްޝަންސް\nއިބޫ. ކޮބާ އަހަރެމެން ނިކަމެތިންގެ އަޑު އަހާލަބަލަ.\nއަނިޔާވެރިން އަބަދުވެސް ބޭޒާރުވެއެވެ، ވިސްނާ ފިކުރުކުރާ ބަޔަކަށް މިކަންކަން އިބުރަތަކަށް އަޅެނުވޭހެއްޔެވެ، ޔާމީން އަތުގައި ބާރުއޮތް އިރު މިއެންމެން ތިބެންޖެހުނީ ކުއްވެރިންގެ ގޮތުގައެވެ، އަޑުހަރުކޮށް ގޮވަމުން ދިޔައީ ކުއްކުރީމާ އަދަބު ލިބެންޖެހެއެވެ، ތިމަންނާ ކުރާނެ ކަމެއްނޯންނާނެ ކަމަށެވެ، ތިމަންނާއަކީ ސަރިޔަތަށް އަތްބާނާ މީހެއްނޫންކަމަށެވެ، އެކަމަު މިއަދުވެސް އަދި ވެރިކަމުގައި ހުރީ ޔާމީންއެވެ، ނެތް އެއްޗަކީ އެއްކަލަ ބާރުވެރިކަމެވެ، ވިސްނާށެވެ.\nއަނިޔާވެރިންގެ ނިމުން ވ ހިތިވާނެ..މިއަދު ކޮބާ ޔާމީނާއި އޭނާގެ ބައިވެރިން؟\nސާބަހޭ އިބޫ. މިހާރުވެސް އެބަ ވައުދުތައް ފުދޭ. ޝުކުރިއްޔާ.\nމޭޑޭގައި ހައްޔަރުކުރި މީހުންވެސް ދޫކޮށްލަދީ


Raajjeyge thaareekhah mathiveri khidhumaiythakeh kurevvi IbunuBathootha - Hali News\nރާއްޖޭގެ ތާރީޚަށް މަތިވެރި ޚިދުމަތްތަކެއް ކުރެއްވި އިބްނު ބަޠޫޠާ\n23 April 2022, 21:45\nއަބޫ ޢަބްދުﷲ މުޙައްމަދު އިބްނު ބަޠޫޠާ އަކީ ސައްޔާޙެކެވެ. މިހާރުގެ ގޮތަށް ބުނާނަމަ އެޑްވެންޗަރ ޓުއަރިސްޓެކެވެ. އޭނާ އޭޝިއާއާއި ޔޫރަޕާއި އެފްރިކާތެރޭގައި 75000 މޭލުގައި ދަތުރުކުރެއްވިއެވެ. އެ ދަތުރުތަކުގައި 44 ރަށަށް ޒިޔާރަތްކުރެއްވިއެވެ. އެ ރަށްރަށުން 23 ކައިވެނިކުރައްވައި 70 ދަރީން ލިބިވަޑައިގަތެވެ.\nއިބްނު ބަޠޫޠާ ދުނިޔެއަށް އުފަންވީ މަޢްރިބުކަރައިގެ (މިހާރުގެ މޮރޮކޯގެ) ޓެންޖިއަރގައި 1304 ގައެވެ. އޭނާގެ ދަތުރުތައް ފެއްޓެވީ ޙައްޖުވެވަޑައިގަތުމުގެ ބޭނުމުގައެވެ. ދަތުރުތަކުގެ އަނެއް ބޭނުމަކީ ދުނިޔެ ބައްލަވައިލެއްވުމެވެ. އެ ދުވަސްވަރު ދަތުރުކުރުމަކީ ދަތިއުނދަގޫ އަދި ނުރައްކާތެރި ކަމެކެވެ. އިބްނު ބަޠޫޠާ އެ ކަންކަމާ ކުރިމަތިލެއްވީ ހިތްވަރާއި ޢަޒުމާއި އެކީގައެވެ. އޭނާގެ ދަތުރުތަކުން އެކި ފަންތީގެ މީހުންނާ ބައްދަލުވެ، ރައްޓެހިވިއެވެ. އަދި އެ މީހުންގެ ފަރާތުން ހެއުކަމާއި އެހީތެރިކަން ލިބިވަޑައިގަތެވެ.\nއިބްނު ބަޠޫޠާ 1333 ގައި ތުރުކީގެ އިސްތަންބޯލަށް ވަޑައިގެންނެވިއެވެ. އަދި އެތަނުގެ އިސްލާމީ ޙަޟާރަތު ދިރާސާ ކުރެއްވިއެވެ. އޭނާ މި ނޫން ވެސް އެ ހިސާބުގެ ރަށްރަށަށް ޒިޔާރަތް ކުރެއްވުމުގެ އިތުރުން ފާރިސްކަރައަށް ވެސް ވަޑައިގެންނެވިއެވެ.\nއޭނާ އިންޑިއާއަށް ވަޑައިގެން ދިއްލީއަށް ދަތުރު ކުރެއްވިއެވެ. އެއިރު ދިއްލީގައި ރަސްކަލަކަށް ހުންނެވީ މުޙައްމަދު ބިން ތުޣްލަޤްއެވެ. އޭނާ އެ ދަތުރުގައި ހިންދީ ދީނާއި އިސްލާމް ދީނުގެ ފަލްސަފާ ދިރާސާކުރެއްވިއެވެ.\nރެހެންދި ޚަދީޖާގެ ރަސްކަމުގައި އިބްނު ބަޠޫޠާ ރާއްޖެއަށް ވަޑައިގަތެވެ. އޭނާ ދޮޅު އަހަރެއްހާ ދުވަހު ރާއްޖޭގައި ހުންނެވިއެވެ. އެދުވަސްވަރުގެ އިސްވެރިންގެތެރެއިން އެއް ވަޒީރެއް ފިޔަވައި އެހެން ބޭފުޅުންނާއެގު އޭނާ ގާތް ގުޅުން އުފެއްދެވިއެވެ. އޭނާ ރާއްޖޭގެ ފަނޑިޔާރުކަން ވެސް ކުރެއްވިއެވެ. އަދި މީހުންނާ ކައިވެނިކުރައްވައި ބޭފުޅަކު ވެސް ލިބިވަޑައިގަތެވެ.\nއިބްނު ބަޠޫޠާގެ ދަތުރުތަކުގައި އެފްރިކާގެ (ޚާއްސަކޮށް ސެނެގާލްގެ) އެ ދުވަސްވަރުގެ ހާލަތާ ބެހޭ މުހިންމު ސިއްރުތަކެއް އޭނާއަށް ހާމަވެފައިވެއެވެ. މިގޮތުން އޭނާއަކީ އެ ދުވަސްވަރު އެފްރިކާގެ އެންމެ ގިނަ މަޢްލޫމާތު އެއްކުރެއްވި ބޭފުޅާއެވެ.\nއިބްނު ބަޠޫޠާ އޭނާގެ ދަތުރުތައް ނިންމާލެއްވީ އުމުރުފުޅުން 50 އަހަރުގައެވެ. އެ ދަތުރުތަކުން އޭނާގެ ޢިލްމްވެރިކަމާއި ފުދުންތެރިކަން އިތުރުވިއެވެ. އޭނާ އަވަހާރަވީ އުމުރުފުޅުން 73 އަހަރުގައެވެ.\nއިބްނު ބަޠޫޠާގެ ދަތުރުތަކުގެ ދަތުރުނާމާ ލިޔުއްވީ އޭނާގެ ދަރިވަރު މުޙައްމަދު ބުނު ޖަޒުޔުލް ކުލަބީއެވެ. އެ ފޮތުގެ ނަމަކީ ތުޚުފަތުލް އަންޡާރު ފީ ޣަރާއިބިލް އަމްޞާރި ވަ ޢަޖާއިބިލް އަފްޞާރިއެވެ.


އދ.ދިއްދޫ ވޮލީކޯޓްގައި ކާޕެޓް އަޅައިދޭނެ ފަރާތެއް ހޯދުމާއިބެހޭ\nއދ.ދިއްދޫ ވޮލީކޯޓް ގައި ކާޕެޓް އަޅައިދޭނެ ފަރާތެއް ހޯދުމާއިބެހޭ\nއދ. ދިއްދޫ ވޮލީކޯޓްގައި އަމިއްލަ ތަކެތީގައި ކާޕެޓް އަޅައިދޭނެފަރާތެއް ހޯދަން ބޭނުންވެއްޖެއެވެ. މިމަސައްކަތާއިބެހޭ މައުލޫމާތު ދިނުމުގެ ބައްދަލުވުން 20 ސެޕްޓެމްބަރ 2020 ވާ އާދީތަ ދުވަހުގެ ހެނދުނު 10:00 ގައި މިކައުންސިލްއިދާރާގައި އޮންނާނެއެވެ.\nވީމާ، މި މަސައްކަތަށް ޝައުޤުވެރިވެ ވަޑައިގަންނަވާ ފަރާތްތަކުން، މަޢުލޫމާތު ސާފުކުރެއްވުމަށްފަހު 24 ސެޕްޓެމްބަރ 2020 ބުރާސްފަތި ދުވަހުގެ 10:00 ގައި މިއިދާރާއަށް އަންދާސީ ހިސާބު ހުށަހެޅުއްވުން އެދެމެވެ.\nމިމަސައްކަތާއިބެހޭ އިތުރު މައުލޫމާތު ސާފުކުރަންބޭނުންވާ ފަރާތްތަކުން އދ.ދިއްދޫ ކައުންސިލްގެ ރައީސް ހުސައިން ޔޫސުފް 7942319 އަށް ގުޅުއްވައިގެން ކުރިޔައްގެންދިޔުން އެދެމެވެ. ވީމާ މިކަން އާންމުކޮށް އަންގާ އިޢުލާން ކުރަމެވެ.\nއދ.ދިއްދޫ ކައުންސިލްގެ ރައީސް\nނަންބަރު: (IUL )-354/2020/11\nސުންގަޑި: 24 ސެޕްޓެންބަރު 2020 1000


Ruhgas negi meehaku bodu adhadhakun joorimanaa kohfi\nރުއްގަސް ނަގައިގެން ދެލައްކައަށްވުރެ ގިނަ ރުފިޔާއިން ޖޫރިމަނާ ކޮށްފި\nލ. މެންދޫ، ގަވާއިދާ ހިލާފަށް މެންދޫއިން ރުށްގަސް ނެގި މީހަކު ދެލައްކަ އަށްވުރެ ގިނަ ރުފިޔާއިން ޖޫރިމަނާ ކުރި\nގަވާއިދާ ހިލާފަށް ރުއްގަސް ނެގި މައްސަލައެއްގައި ދެ ލައްކައަށް ވުރެ ގިނަ ރުފިޔާއިން މީހަކު ޖޫރިމަނާ ކޮށްފި އެވެ.\nއެންވަޔަރަމަންޓް ޕްރޮޓެކްޝަން އެޖެންސީ (އީޕީއޭ) އިން ނޫސް ބަޔާނެއް މެދުވެރިކޮށް ބުނީ ލ. މެންދޫއަކީ ދަނޑުވެރިކަން ކުރަން ސ. މަރަދޫ ހަސަން އާދިލަށް އެގްރިކަލްޗަރުން ދީފައިވާ ރަށެއް ކަަމަށާއި ދަނޑުވެރިކަން ކުރަން ރުއްގަސް ނެގޭނެ އުސޫލުތަކެއް ކަނޑައަޅައި ހާއްސަ ހުއްދަތަކެއް އޭނާއަށް ދިން ކަމަށެވެ.\nނަމަވެސް އެ އުސޫލުތަކާއި ހިލާފަށް މެންދޫން އޭނާ ރުށްގަސް ނަގައި 4،822 އަކަ މީޓަރުގެ ސަރަހައްދެއް ސާފުކޮށް މަގެއް ހަދާފައިވާ ކަމަށާއި އެހެންވެ ތިމާވެށި ރައްކާތެރި ކުރުމާބެހޭ ގާނޫނު ގަވާއިދުގެ ދަށުން އާދިލް 275،000 ރުފިޔާއިން ޖޫރިމަނާ ކުރީ ކަމަށެވެ.\nއެ ބަޔާނުގައި އިތުރަށް ބުނެފައި ވަނީ ޖޫރިމަނާގެ އެ ފައިސާ 30 ދުވަހުގެ ތެރޭގައި އެ އެޖެންސީއަށް ދެއްކުމަށް އާދިލަށް އަންގާފައިވާ ކަމަށެވެ.\nރާއްޖޭގެ އެކި ރަށްރަށުން ގަވާއިދާ ހިލާފަށް ރުއްގަސް ނެގުމުގެ މައްސަލަ ފަަހަކަށް އައިސް ވަނީ އިތުރުވެފަ އެވެ. ނަމަވެސް މީގެ ކުރިން އީޕީއޭ އިން ބުނެފައިވަނީ ރަށްރަށުން ރުށްގަސް ނެގި އަދަދަށްވުރެ އޭގެ ބަދަލުގައި އިންދި ރުއްގަހުގެ އަދަދު އިތުރު ކަމަށެެވެ.


Brazil athun balive Germany ge record nimumakah | Mihaaru\n28 މާޗް 2018 - 09:43 1 comment\nމިއީ 2014 ވަނަ އަހަރު ބްރެޒިލްގައި އޮތް ވޯލްޑް ކަޕް ފުޓްބޯޅަ މުބާރާތުގެ ސެމީ ފައިނަލުގައި ލަދުވެތިގޮތަކަށް 7-1 އިން ޖަރުމަން އަތުން ބްރެޒިލް ބަލިވި މެޗަށް ފަހު މި ދެ ޓީމުން ކުޅުނު ފުރަތަމަ މެޗެވެ.\nރޭގެ މެޗުގައި ފެނިގެންދިޔަ ހަމައެކަނި ލަނޑު މެޗުގެ 31 ވަނަ މިނިޓްގައި ކާމިޔާބުކުރީ މެންޗެސްޓާ ސިޓީގެ ފޯވާޑް ގަބްރިއެލް ޖީސޫސް އެވެ. ޖީސޫސް އަކީ 2016 ވަނަ އަހަރުގެ ސެޕްޓެމްބަރު މަހު ބްރެޒިލް ކޯޗުކަމާ ޓީޓޭ ހަވާލުވި ފަހުން އެ ޓީމަށް އެންމެ ގިނަ ލަނޑު ޖަހައިދިން ކުޅުންތެރިޔާ އެވެ. ޖީސޫސް ވަނީ އެ މުއްދަތުގެ ތެރޭގައި ނުވަ ގޯލު ކާމިޔާބު ކޮށްފަ އެވެ.\nރޭގެ މެޗަށް ފަހު ބްރެޒިލްގެ ޑިފެންޑަރު ތިއާގޯ ސިލްވާ ބުނީ މިއީ ވާދަވެރި މެޗަކުން ލިބުނު މޮޅަކަށް ނުވި ނަމަވެސް ހިތަށް ލިބުނު ފަސޭހައެއް ކަމަށެވެ.\n"މިއީ ބަދަލު ހިފުމެއް ނޫން. އެކަމަކު ބްރެޒިލްގެ ޖާޒީ އަށް ދޭން ޖެހޭ އިހުތިރާމް އަދާކުރެވިއްޖެ. މިއީ ބޮޑު ގައުމެއް އަތުން ހޯދުނު މޮޅެއް. މިއީ ހިތަށް ލިބިގެންދިޔަ ފަސޭހަކަމެއް،" ޖަރުމަނު އަތުން 7-1 އިން ބަލިވި މެޗަށް ސަސްޕެންޑްވެފައި ހުރި ތިއާގޯ ސިލްވާ ރޭގެ މޮޅަށް ފަހު ބުންޏެވެ.\nޖަރުމަނުން ރޭގެ މެޗުގައި ކުޅުނީ ތޯމަސް މުލާ އާއި މެސުޓް އޮޒިލް ނުލަ އެވެ. އެ ޓީމުގެ ކޯޗު ޔަކީމް ލޯ ބުނީ ފެނިގެންދިޔައީ ބްރެޒިލް އާދަޔާހިލާފު ރޫހެއްގައި ނުކުމެ ދެއްކި ހިތްވަރު ކަމަށެވެ.\n"އަހަރެން އުއްމީދުކުރިން ބްރެޒިލް މި ރޫހުގައި ނުކުންނާނެކަމަށް. އެކަމަކު ފެނިގެންދިޔައީ އާދަޔާހިލާފު ރޫހެއްގައި ބްރެޒިލް ކުޅެލިތަން. މިއީ އެ ޓީމަށް ހައްގު މޮޅެއް. އަހަރެމެންނަށް ގިނަ ގޯސްތަކެއް ހެދުނު،" ލޯ ބުންޏެވެ.\nރޭ އިންގްލެންޑުން އަމިއްލަ ދަނޑުގައި ވަނީ އިޓަލީއާ 1-1 އިން އެއްވަރުވެފަ އެވެ. ފުރަތަމަ ހާފުގައި ލެސްޓާގެ ފޯވާޑް ޖޭމީ ވާޑީގެ ލަނޑުން އިންގްލެންޑް ލީޑުނަގާފައިވަނިކޮށް އިޓަލީން އެއްވަރުކުރީ މެޗުގެ ދެ ވަނަ ހާފުގައި ލިބުނު ޕެނަލްޓީ އަކުން ނަޕޯލީގެ ވިންގް ލޮރެންޒޯ އިންސީނިއޭ ޖެހި ގޯލުންނެވެ.\nރޭ އިޓަލީ އަށް ޕެނަލްޓީ ދިނީ ވީޑިއޯ އެސިސްޓަންޓް ރެފްރީ (ވީއޭއާރް)ގެ އެހީގަ އެވެ. އިންގްލެންޑްގެ ޖޭމްސް ޓަކޯސްކީ އިޓަލީގެ ފެޑެރީކޯ ޗިއޭސާ އަށް އޭރިއާ ތެެރެއިން ފައުލުކުރުމުން މެޗުގެ ރެފްރީ ޑެނީސް އައިޓެކިން ފުރަތަމަ ނިންމީ ޕެނަލްޓީއެއް ނޫން ކަމަށެވެ. އެހެން ނަމަވެސް ވީއޭއާރްގެ އެހީގައި އެ ނިންމުން ބަދަލުކޮށް އިޓަލީ އަށް ޕެނަލްޓީ ދިނެވެ.\nއިތުރު ލިޔުންތައް ބްރެޒިލް ގައުމީ ޓީމް އިގިރޭސިވިލާތުގެ ގައުމީ ޓީމް އިޓަލީގެ ގައުމީ ޓީމް


Fandiyaaruge Siyaasee Faraatheh Ge Vakithakugai Thaashivefaiva Kamah Vidhaalhuve Ismail Isthiufaa Dhehvaifi - Vaguthu\nފަނޑިޔާރުގެ ސިޔާސީ ފަރާތެއްގެ ވަކިތަކުގައި ތާށިވެފައިވާތީ އިސްމާއިލް އިސްތިއުފާދެއްވައިފި\nއިސްމާއިލް ރަޝީދު - ފޮޓޯ: މިހާރު\nމިއަދު ދިވެހިރާއްޖޭގެ މުޅި ފަނޑިޔާރުގެ ވަނީ ސިޔާސީ ފަރާތެއްގެ ވަކިތަކުގެ ދަށުގައި ތާށިވެ، މިނިވަންކަމާ އަދުލަށް ހުކުމް ކުރުމުން އެއްކިބާވެފައިކަމުންނާއި، އިންސާފުގެ މަގުން މިއަދު ފަނޑިޔާރުކަން ކުރެވޭނެ މާހަލެއް ނެތްކަމަށް ވިދާޅުވެ ކްރިމިނަލް ކޯޓުގެ ޤާޟީ އިސްމާއިލް ރަޝީދު އިސްތިއުފާ ދެއްވައިފިއެވެ.\nކުރީގެ ނައިބު ރައީސް އަހްމަދު އަދީބުގެ މައްޗަށް ދައުލަތުން އުފުލި ދައުވާތަކެއް ކޯޓުން ބޭރުކޮށްލަން އޭނާ އިއްވި ޙުކުމް އޮތީ ދައުވާ ވެސް އުފުލުމުގެ ކުރިން ލިޔެފައި ކަމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ތުހުމަތު ކުރެއެވެ. ޖޭއެސްސީއަށް ލިބުނު ޕެންޑްރައިވްއެއްގައި އެޙުކުމް ލިޔެފައި އޮތް ކަމަށް ޖޭއެސްސީ އިން ބުނެއެވެ. އެންވެ އިސްމާއިލް ރަޝީދު ޤާޟީ ކަމުން ވަކިކުރަން ވަނީ މަޖިލީހަށް ހުށަހަޅާފައެވެ.\nމަގާމުން ވަކިކުރުމުގެ ކުރިން އަމިއްލަފުޅަށް މަގާމުން އިސްތިއުފާ ދެއްވާ ޖޭއެސްސީގެ ރައީސް ހިސާން ހުސެއިން އަށް އިސްމާއިލް ރަޝީދު ފޮނުވި ސިޓީގައި ވިދާޅުވީ ފަނޑިޔާރުކަމުގެ މަގާމުގައި ހޭދަކުރި ހުރިހާ ދުވަހެއްގައިވެސް އަމަލުކޮށްފައިވާނީ ދިވެހިރާއްޖޭގެ ޤާނޫނުއަސާސީއާ އެންމެހައި ޤާނޫނުތަކާ އިސްލާމީޝަރީއަތުގެ އެންމެހައި ކަންކަމަކީ މަސައްކަތުގެ އަސާސްކަމުގައި ބަލައިގެން އިންސާފާއި ހަމަހަމަކަމާއި ހާމަކަމުގެ މައްޗަށް ކަމަށެވެ.\nއިސްމާއިލް ރަޝީދު ވިދާޅުވީ، ޕެންޑްރައިވް އަކުން ފެނުނު ފައިލެއްގެ މައްސަލާގައި އޭނާ ވަކިކުރަން ނިންމިއިރު، އެ ޕެންޑްރައިވްއަކީ އޭނާގެ ޕެންޑްރައިވެއް ނޫން ކަމަށެވެ. "ޕެންޑްރައިވްއަކާ ގުޅޭގޮތުން އަޅުގަނޑާ ސުވާލެއްވެސް ކުރެވިފައި ނެތެވެ. އަޅުގަނޑުގެ ގައިރު ހާޒިރުގައި ހޯދާފައިވާ ޕެންޑްރައިވްއަކުން ފެންނަ ފައިލަކާމެދު އަޅުގަނޑު ޒިއްމާވުމަކީ ހަމަބުއްދި ގަބޫލުކުރާނެ ހަމައެއް ނޫނެވެ. ކޮމިޝަނުން ތިޔަ ޕެންޑްރައިވެއް ހޯދީ ފަހެ ކޮންތާކުން ހެއްޔެވެ؟ ތިޔަ ކޮމިޝަނަށް ހުށަހެޅުނު އަޅުގަނޑުގެ ޝަކުވާއާ ގުޅުމެއް ނެތް ޕެންޑްރައިވެއްގެ މައްސަލަ ތިލަވެގެން މިއުޅެނީ އަޅުގަނޑު މަޤާމުން ވަކިކުރާނެ އެހެން ސަބަބެއް ތިޔަ ކޮމިޝަނަށް ނުފެނުނީތީ ކަމުގައި ދެކެމެވެ." ސިޓީގައި ވިދާޅުވެފައިވެއެވެ.\nފަނޑިޔާރަކު ނިންމި ނިންމުމަކާ ގުޅިގެން މައްސަލައެއް ބެލުމަކީ، އެ ކޮމިޝަނުން ޤާނޫނުއަސާސީ ބޮލާލައި ޖަހާފައިވާކަން އަންގައިދޭ ކަމެއް ކަމަށް ވެސް އިސްމާއިލް ރަޝީދު ވިދާޅުވިއެވެ.\nމެއި 25, 2021 09:15\nއަދި ތޯ ތިކަމެއް ތިޔަ ފެންނަނީ ، ތީ ގިނަމީހުންނަށް މާކުރިންވެސް އެނގޭކަމެއް ، އެޖެންޑާ19 ތަފާތުވާނެ\nމެއި 25, 2021 09:19\nހުރިހާފަރާތްތަކީވެސް ސިޔާސީވަކިތަކުގައި ތާށިނުވެ ވަރަށްތެދުވެރިގޮތުގައި ތިއްބަވަންޖެހޭ ފަރާތް\nތަކެއް ވަކިން ޚާއްސަކޮށް ފަނޑިޔާރުން ވީމާ. މުޅިފަނޑިޔާރުގެ ސިޔާސީފަރާތެއްގެ ވަކިތަކުގެ\nދަށުގައި ތާށިވެ މިނިވަންކަމާ އަދުލަށް ހުކުމް ކުރުމުން އެއްކިބާވެފައިވާތީ އަދި ޕެންޑްރައިވް\nމައްސަލައަކީއަރަތެއް ވީމާ. އިސްމާޢީލް ރަޝީދު އިސްތިއުފާދެއްވުމަކީ އިންސާފަށްލޯބިކުރައްވާ\nކަމުގެ މިސާލެއް ނަމަވެސް ތިފަދަތެދުވެރިބެފުޅުންމަދުވާނެތި އިސްމާޢީލްރަޝީދުގެ އިސްތިއުފާއަށް\nހިތާމަކުރަން ނަމަވެސް ތެދުވެރިބޭފެއްކަން ހާމަކުރެއްވީތީ އުފާކުރަން\nމެއި 25, 2021 09:28\nމޮޅު ވާހަކަ ދައްކާނެ ކަމެއްނެތް!! މުޅިންވެސް ހިންގަނީ ޖަރީމާ މިސަރުކާރު އައިފަހުން!! ބައެއް ފަނޑިޔާރުންވެސް އަދުލުއިންސާފުން އެއްކިބާވެތިބެ ހިންގަމުން އަންނަނީ ޖަރީމާ!! ޕެންޑްރައިވަކީވެސް ކުޑަ އެއްމިސާލު! ޖުޑިސަލް ސަރވިސް ކޮމިޝަނޭ މިކިޔާ ރީނދޫ ސިޔާސީ ގޮފިންވެސް ހިންގަނީ ޖަރީމާ!! މަޖްލިސްއިންވެސް ހިންގަމުން އަންނަނީ ޖަރީމާ! ސަރުކާރުގެ ގިނަ އިސްފަރާތްތަކުންވެސް ހިންގަމުން އަންނަނީ ޖަރީމާ!! ރައްޔިތުންނަށް އަޅާލާ ގައުމަށް ފައިދާހުރި ގައުމުގެ އަމިއްލަވަންތަކަން ދިފާއުކުރުމުގެ ބަދަލުގައި މުޅި ދައުލަތުން ހިންގަމުންއަންނަނީ ހަމަ ޖަރީމާ!! އޭގެ އެންމެބޮޑު އެއް ހެއްކަކީ ކޮވިޑް ކޮންޓްރޯލްނުކުރެވި ދުވާލެއްގެ މައްޗަށް އެތައް ރައްޔިތުންނެއް މިދުނިޔެއާއި ވަކިވެގެންދާތަން މިފެންނަނީ!! ދައުލަތް މިއޮތީ މިކަމުގައިވެސް ބޮޑުތަނުން ފޭލްވެފަ!! ހަމަ ލާހޫރޭ ބައެއް!! ބަދަލުގެ ގޮތުގައި ރައްޔިތުންގެ ފައިސާކޮޅު ދަވާލައިފި!! ކޮރަޕްޝަންވެސް މެކުހުހުގައި!! ފޭލް ފޭލް ބޮޑުތަނުން ފޭލް!!\nމެއި 25, 2021 09:43\nސުވާލުއުފެދޭ ކަމެއްނެތެވެ. އެމްޑީޕީނޫން އެހެންހުރިހާ ފަނޑިޔާރުން މަގާމުން ވަކިކުރާނެ. ކޯޓުތައް އިންސާފުވެރިވާނީ އެއިރުން.\nމެއި 25, 2021 10:05\nޝަރީޢަތްކޮށް ޙުކުމްއިއްވާ ޤާޟިން3ބަޔަކަށް ބެހެއެވެ. އެއީ ނަރަކަވަންތަވެރިންކަމުގައިވާ ދެބަޔާ ސުވަރުގެވަންތަވެރިންކަމުގައިވާ އެއް ބަޔެވެ. މާތްﷲއަށްޓަކައި ޙުކުމްކުރި ފަނޑިޔާރުންނަށް ސުވަރުގެއެވެ. ޝައިޠާނާއަށްޓަކައި އަނިޔާވެރިވި ޤާޟީންނަށް ނަރަކައެވެ. މާތްﷲއަށް ބިރުވެތިވާށެވެ! ދުނިޔެއިން ލިބެންއޮތް މުދަލަކަށް ދަހިވެތިނުވާށެވެ!\nމެއި 25, 2021 10:19\nކޮބާ މި އޮތީ .މިއީ ފަޑިޔާރުން ފަޑިޔާރުގެ އިސްލާހުކުރަންވީ ވަގުތު. ސިޔާސީ ވެރިންގެ ކޮންޓްރޯލް ކުރާގޮތަށް ހަދާފައި އޮތީ ޚުދުމުހުތާރުކަމުގައި ރަސްކަންކުރަން. ޙައްޤުބަސް ބުނަންޖެހޭ. ބޭ އިންސާފުން ކަންތައްވާިރު އަޑުއުފުލަންޖެހޭ.ބިރުކަޑާފަ އެއް އަޑަކުން ސިޔާސީ ފިއްތުންތަކުން މިންޖުވާން ފަޑިޔާރުން ބަސްނުބުނެފިނަމަ އެކަކަށްވެސް ރައްކާތެރިކަމެއް އެބައޮތްތޯ\nމެއި 25, 2021 10:47\nމައްސަފެށުމުގެކުރިން އެހުރީ ނިޔާކަނޑައަޅާ ޕެންޑް ރައިވްގަ ރައްކާކޮއްފަ. ނަސީބެއްނު ބާޖަގިޔަލެއްގަތާށިނުވަނީސް ސަލާމަތްވިކަން.\nމެއި 25, 2021 11:20\nފަނޑިޔާރު އިސްމާއިލް ރަޝީދަކީ ވަކި ރަންގަޅު މީހެކޭ ބުނާކަށެއް ނޫން މިއުޅެނީ. އެހެން ނަމަވެސް ފަނޑިޔާރު އިސްމާއިލް ރަޝީދް އެދައްކާ ވާހަކައިގެހޤީޤަތްތަކެއް ވޭ. ޖޭއެސްސީ އަކީ ފަނޑިޔާރުގެ އިސްލާހުކުރުމުގެ ނަމުގައި ފަނޑިޔާރުންނަށް ބުލީ ކުރާ ބައިގަނޑެއް. އަދި ފަނޑިޔާރުންނަށް ބުލީކޮށް ގަންހިންގައިގެން ފަނޑިޔާރުގެ އަޅުވެތިކުރަން ހިތުން ބޮޑުވަޒީރު ނަޝީދު ބޭނުންކުރާ ނިވާފަތްގަނޑެއް.\nފަނޑިޔާރުން ކުރާ ހުކުމަކާއި ހިތުން ބޮޑުވަޒީރު ނުރުހިއްޖެ ނަމަ އެފަނޑިޔާރަކާއި ގުޅިގެން "އެޕެންޑްރައިވް" ފެނުމާއި، ފަނޑިޔާރުން ގަންހިންގުމުގެ ސިލްސިލާއެއް ފެށިގެން ދޭ. ބޯދިގު ފިރިހެނަކާއި ބޯކުރު އަންހެނަކު ނެރެގެން ފަނޑިޔާރުން ހާޒިރުކޮށް ތަހުޤީޤްގެ ނަމުގައި ފަނޑިޔާރުންގެ ދަތްދޮޅި ދަށަށް އަތްގަޅާލުމާއި، ވަހުމަށް ބިނާކޮށް ނުކިއްސަރު ސުވާލުކޮށް ލައިވް ޓީވީގައި ފަނޑިޔާރުންގެ އިތުބާރު ރައޔިތުންގެ ކުރިމަތީގައި ގެއްލުވާލައި، ފަނޑިޔާރުންގެ ޝަޚްސު ކަތިލައި ފަނޑިޔާރުންގެ އިއްޒަތުއްނަފްސް އުލުބެއިންދުމަކީ ފަނޑިޔާރުގެ އަޅުވެތިކުރުމަށް ހިތުން ބޮޑުވަޒީރު ނަޝީދު ޖޭއެސްސީގައި އިނދެ ހިންގާ ނާތަހުޒީބު ފިޑި އަމަލުތައް.\nޖޭއެސްސީގައި ނަޝީދު އިންހާ ދުވަހަކު ފަނޑިޔާރުގެއިން އިއްވާ ނަޝީދު ޤަބޫލޫ ނުކުރާ ކޮންމެ ހުކުމަކަށް ގޮންޖަހާ އެހުކުމެއް އިއްވި ފަނޑިޔާރަށް ބުލީކުރާނެ. ޖޭއެސްސީގެ ކޮމްޕޮސިޝަން ބަދަލުކޮށް އެތަނުން ކޮންފްލިކްޓް އޮފް އިންޓްރެސްޓް ނައްތާލައިގެން މެނުވީ ފަނޑިޔާރުގެ މިނިވަނެއް ނުކުރެވޭނެ.\nމެއި 25, 2021 12:20\nތަހުޒީބުވުމަކީ މަޢްސަލަފެށުމުގެ ކުރިންނިޔާކަނޑަ އެޅުންތޯ. މިކަހަލަމީހޫންވެސް ޖެހޭނެ މާ އެގިގެން އަނގަފުޅާކުރަން.\nމެއި 25, 2021 11:50\nދެން މީނަވެސް ވާނީ ހަމަ ހުދުކާފޫ ރަށް.\nވަރައް ޖަމާން ތަކަކައްފަހު ގުއި ރޯނުގައި ޖެހިނިމުނީ...\nކޮބާ އަދިވެސް ހުވާކޮއްގެން ތިބެ ހަދާ ދޮގުތައް ބޭޒާރު ވާނީ...\nމެއި 26, 2021 17:13\nނެކަން ދެކިބަލަ ބަލާފި އިންސާނަކަށް އިބަރަތެއް ރާއްޖޭގެ އެންމެ މަތީކޯޓު ސްޕްރީމް ކޯޓުގެ ކުރީގެ އިއްޒަތްތެރި ފަޑިޔާރުން ދިމާވި ހިތި ތަޖުރިބާ މީ ވިސްނާލަން މުހިއްމު ކަމެއް ކެޔޮގަޑު ކަޑާލީމާ ގަހުގެ ބޭނުން ދިޔައީ ތުން ފޮހެލާފާ އެއްލާލި ޓިޝޫއެއްފަދަ ލަދުވެތިކަމެއް ދެން ކޮންބަޔަކު ތެދުވެރިވާނީ ނޫނީ ރަގަޅުވާނީ ހިތްދަތިކޮށް އެބޭފުޅުން ދުއްވާލީ ވަރަށް މޮޅު\nފޭލް ފޭލް ބޮޑުތަނުން ފޭލް!!


baina laguvaami viyafareege thereah sto nukuthumah raees edhi vadaigenfi.\nބައިނަލް އަގުވާމީ ވިޔަފާރިއަށް އެސްޓީއޯ އިން ނުކުތުމަށް ރައީސް އެދިވަޑައިގެންފި\nއެސްޓީއޯ އަށް 50 އަހަރު ފުރުމުގެ ޖަލްސާގައި ރައީސް ޔާމީން މިރޭ ވާހަަކަ ދައްކަވަނީ. -- ފޮޓޯ: އަސުރުމާ\nބައިނަލް އަގުވާމީ ވިޔަފާރީގެ ތެރެއަށް އެސްޓީއޯ އިން މިހާރަށް ވުރެ ބޮޑަށް ނުކުންނަން ޖެހޭ ކަމަށް ރައީސް އަބްދުﷲ ޔާމީން މިރޭ ވިދާޅުވެއްޖެ އެވެ.\nއެސްޓީއޯ އަށް ބައި ގަރުނު ފުރުމާއި ގުޅިގެން ބޭއްވި ރަސްމިއްޔާތުގައި ރައީސް ވިދާޅުވީ ސަރުކާރުގެ ކުންފުނިތަކުގެ ބޯޑުތަކުގައި ތިއްބަވާ ބޭފުޅުން ވިސްނަވަންވީ ކުންފުނިތަކުގެ މައިގަނޑު ހިއްސާދާރަކީ ސަރުކާރު ކަމަށެވެ. އަދި ކުންފުންޏެއްގެ ކާމިޔާބީއަކީ އެ ކުންފުންޏެއް މީހުން ބަލައިގަތުން ކަމަށް ރައީސް ވިދާޅުވި އެވެ.\n"ކުންފުންޏެއްގެ ކާމިޔާބީއަކީ ކުންފުނި ހިދުމަތް ކުރާ މުޖުތަމައެއްގެ ރުހުން ލިބުން. މި ވިސްނުމަށް ވިސްނާފައި އަޅުގަނޑުމެންގެ މެނޭޖުމަންޓުގައި ޕީޕަލްސް ޗޮއިސްގެ ބްރޭންޑްތައް ތައާރަފު ކުރީ،" ރައީސް ވިދާޅުވި އެވެ.\nރައީސް ވިދާޅުވީ އެސްޓީއޯއިން ނުހަމަ ގޮތެއްގައި ބޭރު ފައިސާ ގަންނަ މާކެޓަށް ނުކުންނަމަ، މަރުކަޒީ ބޭންކަށް ބޭރު ފައިސާގެ އަގު ނުހިފޭއްޓޭނެ ކަމަށެވެ.\n"ބޭރު ފައިސާގެ އެންމެ ބޮޑު ޕެރަލަލް މާކެޓެއް އުފެދުނީ ބޮޑެތި ކުންފުނިތަކުން ބޭރު ފައިސާގެ މާކެޓަށް ނުކުތުމުން. އަޅުގަނޑުމެން ސަރުކާރާ ހަވާލުވުމަށްފަހު ވީހާ ވެސް ކުޑަކުރަން އެ ނައްތާލަން މަސައްކަތް ކުރަމުންދަނީ،" ރައީސް ވިދާޅުވި އެވެ.\nއެސްޓީއޯގެ އެމްޑީގެ މަގާމު ވެސް އަދާކުރައްވާފައިވާ ރައީސް ޔާމީން ވިދާޅުވީ ބާޒާރުގެ އަގު ހިފެއްޓުމަކީ އެސްޓީއޯ ކަހަލަ ކުންފުނިތަކުގެ އެއް މަސައްކަތް ކަމަށެވެ.\n"އެސްޓީއޯ އަށް އޮންނަ ގޮންޖެހުމަކީ ސޯސް ކުރުމުގައި އެބަޖެހޭ ވިސްނަން. އެހެން ނޫނީއަކާ އެސްޓީއޯ އަކަށް ކޮންޓްރޯލެއް ނުކުރެވޭނެ،" ރައީސް ވިދާޅުވި އެވެ.\nރައީސް ވިދާޅުވީ އެސްޓީއޯ އިން އިޖުތިމާއީ ޒިންމާއެއް އޮތް ކުންފުންޏެއްކަން ދައްކައިދީފި ކަމަށެވެ.\n"ޒުވާނުންގެ ވިޔަފާރިއާއި ޕްރޮމޯޝަނަލް ވިޔަފާރިއަށް އެސްޓީއޯއިން ވަނީ އެކި މިންވަރަށް ހޭދަކުރަމުން. ހަމަޖެހޭ އުސޫލަކުން ސަރުކާރުން ކުރާ މަސައްކަތުން އެހީތެރިވެވަޑައިގަތުމަކީ އެސްޓީއޯއިން މިހާތަނަށް ވަރަށް ރަނގަޅަށް ކޮށްފައިވާ ކަމެއް،" ރައީސް ވިދާޅުވި އެވެ.\nރައީސް ވިދާޅުވީ ގައުމީ ޝިޕިންލައިނެއް އުފެއްދުމަށްވެސް އެސްޓީއޯއިން ވިސްނަން ޖެހޭ ކަމަށެވެ.\n"އަޅުގަނޑުމެންގެ ރާއްޖެ ގެންނަ ހުރިހާ މުދަލެއްގެ އަގު ޑިޕެންޑްވާނީ ރާއްޖޭން ބޭރުން މުދާ ގެންނަ ބޯޓު ފަހަރަށް. އެޑިކްޓޭޓް ކުރުމުގެ އެއްވެސް ބާރެއް ސަރުކާރަކު ނެތް. އެހެންވެ ގައުމީ ޝިޕިންލައިނެއް އޮންނަން ޖެހޭ. އަޅުގަނޑު ގަބޫލެއް ނުކުރަން ގައުމީ ޝިޕިންލައިގެންގެ ގޮތުގައި ހަމައެކަނި ހިންގައިގެން ހިގައިފާނެ ކަމަށް. އެ ސިސްޓަމް ވަނީ ފެއިލްވެފަ. އެހެނެއްނޫން އެސްޓީއޯ ކަހަލަ މުދާ އެތެރެކުރާ ކުންފުންޏަކަށް ހިންގިދާނެ،" ރައީސް ވިދާޅުވި އެވެ.